Bridge sarahaddhugai nurakkaatheri accident eh | Mihaaru\n20 ޑިސެމްބަރ 2019 - 16:59\nފުލުހުންގެ މީޑިއާ އޮފިޝަލް ވިދާޅުވީ މާލެއާ ވީ ކޮޅުން ބާރު ސްޕީޑްގައި ދުއްވާފައި އައި ޖިޕެއް ތިން ކާރަކާއި ދެ ސައިކަލެއްގައި ޖެހި އެ އުޅަނދުތަކަށް އެކިވަރުގެ ގެއްލުން ލިބުނު ކަމަށެވެ. އެ އެކްސިޑެންޓްގައި އަނިޔާވި މީހުންނަށް އޭޑީކޭގައި ފަރުވާ ދީފައިވާ ކަމަށާއި ޖިޕް ދުއްވަން އިން މީހާއަށް އަދިވެސް ފަރުވާ ދެމުން އަންނަ ކަމަށް ވެސް އޭނާ ވިދާޅުވި އެވެ. އެ އެކްސިޑެންޓް ގަައި އެއްވެސްް މީހަކަށް ސީރިއަސް އަނިޔާ އެއް ނުވެ އެވެ.\nކޮންޓްރޯލް ނުވެގެން ގޮސް ވެހިކަލްތަކުގައި ޖެހުނު ޖިޕް ދުއްވަން އިނީ ފުލުހުންް ބުނި ގޮތުގައި ބަންގްލަދޭޝް މީހެކެވެ.\nއެކްސިޑެންޓް ފުލުހުން މާލެ މަގުމަތީގެ އެކްސިޑެންޓް ޓްރެފިކް ސިނަމާލެ ބްރިޖު ވެލާނާ އިންޓަނޭޝަނަލް އެއާޕޯޓް\n17 ކޮމެންޓް, 68 ރިއެކްޝަންސް\nއުޅަނދު ޕާކްކުރާނެ ތަނެއް ނެތި ރަޖިސްޓްރީ ކޮށްފައި ހުރި4ފުރޮޅުލީ ވެހިކަލްތައް ހޯދާ އެތަކެތި ނައްތާލަން ގޮވާލަން... މިކަން ނުވާނެކަންވެސް އެނގޭކަހަލަ... އެހެންތާ ވާނީ ބާރުހުރި ބަޔަކަށް ފައިދާކުރަނިވި ކަމެއް ހުއްޓާލުމަކީ ފަސޭހަކަމެއް ނޫން. އެންމެ ފަހުންވެސް އެފަދަ ކަމެއް ކުރަން އުޅުނު ނިކަމެތި ސޮރެއްވީމަ އެސޮރުގެ ހަތަރެސްކަން ހަމަކޮށްލާފަ އޮތީ ...\nއަދިވެސް ސްޕީޑް ބްރޭކަރުތައް ނަގަން ޓްރާންސް ޕޯޓް މިނިސްޓަރ ނަހުލާއަށް ލަފާ ދެއްވާ. އޭރުން ރަނގަޅުވާނީ. މިއެކްސިޑެންޓް ވިއިރު، ކޮބާ ބްރިޖް ގައި ހަރުކުރަން ބުނި ސްޕީޑްބަލާ ކެމެރާތައް. ކެމެރާ ހަރުތައް ހަރުކުރިނަމަވެސް، 1 އަހަރުވެގެންދާއިރުވެސް ކެމެރާތަކެއް ހަރުކޮށްފައެއް ނުވޭ. ބާރު ސްޕީޑްގައި ދުއްވާ އުޅަނދުތައް ފަހަތުން ފުލުހުންގޮސް ހުއްޓުވާ ލައިސަން އަތުލާ، އެފަދަ އުޅަނދު ޓޯ ކުރަންޖެހޭ. އެވަރުގެ ގަޓެއް ދައްކައިގެން ނޫނީ ކަންކަން ހައްލެއްނުވާނެ.\nވިސާ ނެތް ބައެއް ކޮން ، ލައިސެންސެއްތަ ގެންގުޅޭނީ ، ސަރުކާރު އޮތީ ނުކުޅޭދިފައި.\nފޮޓޯއިން ފެންނަނީ ބްރިޖްގެ މާލެކޮޅު. އަނެއްްކާ ނުގުޅޭފޮޓޯއެއްބާ؟؟؟؟؟؟؟؟\nކޮމެންޓްތަކުން "ކުންފުނިތަކުގެ" ވެހިކަލްގެ ވާހަކަފެނުމުން ކުއްލިއަކަށް މިހަދާންވީ. ކަންކަން އޮޅުވާލާ މަކަރުވެރި އަމިއްލަފަރުދުން ގަރާޖްނެތި ކާރު/ ވޭން ރަޖިސްޓަރީކޮއްގެން މަގުމަތީގައި ގެންގުޅުން. ހަމަ އެގޮތަށް އޮޅުވާލައިގެން ކުންފުނިތަކުން ރަޖިސްޓަރީކޮއްފައިވާ "ސީ" ބޯޑް ވޭނާއި ކާރު އަދި ޕިކަޕާއި ލޮރީ، ބޮޑުލޮރީ މަގުމަތީގައި. މިފަދަ ފަރާތްތަކަށް ފިޔަވަޅުއަޅަން ދިވެހި ދައުލަތް ނުކުޅެދިފައި މިވަނީ ކީއްވެ؟\nކުރިން ބުނީ ޖިޕް ދުއްވަންއިން މީހުން ފިލީއޭ، މިހާރު ބަންގްލަދޭސް މީހެއް ދުއްވަން އިންކަމަށް ހަދާފަ މައްސަލަ އޮއްބާލީމަ ނިމުނީ، ދެން އެކްސިޑެންޓްގައި ގެއްލުން ލިބުނު ވެހިކަލްތަކުގެ ބަދަލުވެސް ދޭކަށް ނުޖެހޭނެ.\nކުރީދުވަހެއްގަ ފުލުހުން މަގުމަތިން ވެހިކަލްހުއްޓވައިގެން ޗެކުކުރި. ޢެންމެ ހައިރާންވި ކަމަކީ އެންމެ ބިދޭސީއެއްވެސް ހުއްޓުވިތަން ނުފެނުނީމަ. ޢެންމެ ބޮޑު އަޖައިބަކީ ޕާސްޕޯޓް ގެއްލި އޭނައެއީ އޭނަކަން ޔަގީން ކޮށްނުދެވޭއިރުވެސް ލައިސަންސް ނެގޭ. ޢަދި އެއްވެސް ލިޔެކިޔުމެއްނެތްއިރުވެސް ލައިސަސްއޮންނާތީ.\nބަނގުލަދޭޝް ގިނަ މީހުން ދުއްވަނީ ބާރަށް. ސައިކަލް ގަ ބޮންދުން ވެސް ވަރަށް ނުބަލާ. ކުންފުނިތަކުގެ ޕިކަޕްތައްވެސް ދުއްވަނީ ބާރަށް. ޕޮލިހުން ނުވޭތަ އެމީހުން ލައިސަންސް އޮތްތޯ ބަލާލަކަށް. ގިނަ ބަންގާޅިން އަތުގަ ނެތްކަމަށްވަނީ\nބަގުލާދޭސް މީހުންނަކީ މިގައުމްގެ ރަށްވެހިންނަށް ވުރެ ހިތްމޮޅުކޮށް އުޅޭބައެއް. ކާރުވެސް ދުވާނި ރޮކެޓްސުފީޓްގަ. އަދި މިއުޅޭ ފިންޒާ ޑެލިވަރީކުރާ ބިދޭސީންވެސް ބޮނޑްފޮށިގަޑެއް ހަރުކޮށްގެން ހާދަ ބާރުބާރަށޭ ދުށްވަނި. ފުލުހުންނަށް މީގެން މީހަކު ޖޫރިމަނާކޮށްލާކަށް ނުކުރޭ. ދިވެންހިން ޖޫރިމާ ކޮށްގެން ހަފްތާއަކަށް މިލިޔަނުން ރުފިޔާނަގާނަގާ ތިބެނި\nމަށަށް އިނގިފައޮތް ގޮތުގަ އެޖިޕުގަ ތިބި މީހުން ދުވެފިލީ.\nއެންމެފަސެހައިން ފުވެފިލޭތަނުގައި ތިޔައޮތީ އެކްސިޑެންޓްވެފަ ހަ މަ ޖިހޭވާހަކައެއްދައްކަބަލަ ގޭބަންދަށް ބަދަލުކުަރަންނުކިޔާ


ސަލްޓަންޕާކުގައި އެއްޗެއް ގޮއްވާލި މައްސަލައާއި ގުޅިގެން ފުލުހުން ކުރިއަށްގެންދިޔަ ތަހުޤީގަށް ހައްޔަރުކުރި މީހުންގެ ތެރެއިން އިތުރު3މީހެއްގެ މައްސަލަ ތަހުޤީޤް ނިންމުމަށްފަހު އެޓާނީ ގެނެރަލްގެ އޮފީހަށް ފޮނުވައިފި\nބުރާސްފަތި ،27 ޑިސެމްބަރ 2007 / 12:00\nސަލްޓަންޕާކުގައި އެއްޗެއް ގޮއްވާލި މައްސަލައާއި ގުޅިގެން ފުލުހުން ކުރިއަށްގެންދިޔަ ތަހުޤީޤަށް ހައްޔަރުކުރި މީހުންގެ ތެރެއިން އިތުރު3މީހެއްގެ މައްސަލަ ތަހުޤީޤް ނިންމުމަށްފަހު އެޓާނީ ޖެނެރަލްގެ އޮފީހަށް މިއަދު ފޮނުވައިފިއެވެ.\nއެޓާނީ ޖެނެރަލްގެ އޮފީހަށް މިއަދު ފޮނުވާފައި ވަނީ ރ. ކަނދޮޅުދޫ / ކަށިމާގެ ޢުމުރުން 24 އަހަރުގެ ޢަލީ ޝަފީޤްއާއި، ކ. ގުރައިދޫ / މުތީގެ ޢުމުރުން 22 އަހަރުގެ އަޙުމަދު އިލްހާމްއާއި، ކ. ގުރައިދޫ / ހަނދުވަރީމަންޒިލް ޢުމުރުން 34 އަހަރުގެ އިބްރާހިމް ޝިހާމްގެ މައްސަލައެވެ.


Fuluhehgge Gaigai Jehumun, Dholhu Mas Dhuvahah Jalah Laan Hukum Kohffi ފުލުހެއްގެ ގައިގައި ޖެހުމުން ދޮޅު މަސް ދުވަހަށް ޖަލަށް ލާން ހުކުމްކޮށްފި – Huvadhoo News Fuluhehgge Gaigai Jehumun, Dholhu Mas Dhuvahah Jalah Laan Hukum Kohffi Huvadhoo News\nފުލުހެއްގެ ގައިގައި ޖެހުމުން ދޮޅު މަސް ދުވަހަށް ޖަލަށް ލާން ހުކުމްކޮށްފި\nފުލުހެއްގެ މޭމަތީ ފައިން ޖެހި މީހަކު ޖަލަށް ކްރިމިނަލް ކޯޓުން ހުކުމްކޮށްފިއެވެ.\nމިދިޔަ ޖޫލައި މަހުގެ 16 ވަނަ ދުވަހު މެންދުރެއް ހާއިރު ހިނގި މި ކަމަކާ ގުޅިގެން ލ. ކަލައިދޫ ހަސަން ޒިޔާދުގެ މައްޗަށް ދައުލަތުން އުފުލީ އަނިޔާއެއް ދިނުމުގެ ކުށުގެ ދައުވާއެވެ.\nހަސަން ޒިޔާދުގެ މައްޗަށް ކްރިމިނަލް ކޯޓުން އިއްޔެކޮށްފައިވާ ހުކުމުގައި ބުނެފައިވާ ގޮތުގައި މިދިޔަ ޖުލައި މަހުގެ 16 ވަނަ ދުވަހު ދަންވަރު 1:30 ހާއިރު ސްޕެޝިއަލް ކޮންސްޓަބްލަރީ ފުލުހެއް ހުޅުމާލެ ޕޮލިސް ގަރާޖް ކައިރީގައި ހުއްޓައި، ކަނާއަތު ފައިން ފުލުސްމީހާގެ މޭމަތީގައި ޖެހުމުން، އޭނާއަށް އަނިޔާވެފައި ވާތީކަމަށެވެ.\nއަދި މި ދަޢުވާގެ އިބްތިދާއީ އިބްތިދާއީ މަރުޙަލާގައާއި، އަވަސްނިޔާގެ ޝަރީޢަތުގެ މަރުޙަލާގައި ޙަސަން ޒިޔާދު ވަނީ ކުށަށް އިޢުތިރާފްވެފައިކަމަށް ވެސް ކުރިމިނަލް ކޯޓުން ކުރި ހުކުމްގައި ވަނީ ފާހަގަކޮށްފައެވެ. އެހެންވެ މައްސަލަ ނިންމީ އަވަސް ނިޔާގެ ދަށުންނެވެ. އެއީ ކުށަށް އިއުތިރާފް ވުމުން ޝަރީއަތުގެ އިތުރު މަރުހަލާއެއް ނުގެންގޮސް ކުށުގެ އަދަބު ކަނޑައެޅުމެވެ.\nފުލުހުންނަށް އަނިޔާކުރުމުގެ މައްސަލަތައް ދޭތެރެ ދޭތެރެއިން ހުށައެޅެއެވެ. އަދި މިފަދަ މައްސަލަތަކުގައި ބައެއްފަހަރު މީހުންނަށް ހުކުމް ކުރެވި އަދަބު ވެސް ދެވެއެވެ.


Hailam ah kueaa thuhumathu thakah inkaaru kuravvaifi | Mihaaru\nމީގެ ކުރިން ބޭއްވި ރަސްމިއްޔާތުގައި ހައިލަމް ބައިވެރިވެވަޑައިގަންނަވަނީ---. ފޮޓޯ: ހުސައިން ވަހީދު/މިހާރު\n23 ޖޫން 2020 - 23:47 19 comments\nހައިލަމް މިދިޔަ ޑިސެމްބަރު މަހު ފަނޑިޔާރުކަމުގެ މަގާމުން އިސްތިއުފާ ދެއްވީ، ކުރީގެ ރައީސް އަބްދުﷲ ޔާމީންގެ މައްޗަށް ކުރި މަނީ ލޯންޑަރިންގެ ދައުވާ ކްރިމިނަލް ކޯޓުގައި ބެއްލެވި އިރު، ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ކަރުގައި ޗޭނު ޖަހާ ދަމާފައި ގެންދާ ކަމަށް ސިފަކޮށް ކުރަހާފައިވާ ކާޓޫނަކާ އެކު، ނަސްރުގެ ދުވަހުގެ ތަހުނިޔާގެ މެސެޖެއް ފަނޑިޔާރުންގެ ވައިބަ ގްރޫޕަކަށް ފޮނުއްވުމުން އެ މައްސަލަ ޖުޑީޝަލް ސާވިސް ކޮމިޝަން (ޖޭއެސްސީ) އިން ބަލަން ފެށުމުންނެވެ.\nހައިލަމްގެ މައްޗަށް މަނީ ލޯންޑަރިންގެ ތުހުމަތުކުރަނީ، ހައިލަމްގެ ގާތް އެކުވެރިއެއް ކަމަށްވާ، ފޭދޫ ދާއިރާގެ ކުރީގެ މެމްބަރު އަލްހާން ފަހުމީ ހައިލަމްގެ އެކައުންޓަށް 200،000ރ. ޖަމާކުރި މައްސަލައިގަ އެވެ. ފަނޑިޔާރަކަށް ހުންނަވިކޮށް ހިނގައިދިޔަ އެ ކަންތަކާ ގުޅިގެން މީގެ ކުރިން ޖުޑީޝަލް ސާވިސް ކޮމިޝަން (ޖޭއެސްސީ) އިން ވެސް އެ މައްސަލަ ބެލި އެވެ.\nހައިމަލް ވިދާޅުވީ ފުލުހުން ތުހުމަތުކުރާ ގޮތަށް ވިޔަފާރިއެއް ވެސް ނުކުރައްވާ ކަމަށެވެ. އޭނާ ވިދާޅުވީ ފަނޑިޔާރުކަމުގައި ހުރެގެން ކުރި ވިޔަފާރިއެއް ބެލުމުގެ ކުރިން، ފަނޑިޔާރަކަށް ވެ ހުރެ ވިޔަފާރިކުރުން މަނާވާ ގާނޫނީ ހަމައަކީ ކޮބައިތޯ ބަލަންޖެހޭ ކަމަށެވެ. ހައިލަމް ވިދާޅުވީ ފަނޑިޔާރުންގެ ގާނޫނުގައި މަނާވަނީ ވިޔަފާރީގައި އަމަލީ ގޮތުން ބައިވެރިވުން ކަމަށާއި ވިޔަފާރިކުރުން މަނާ ނުކުރާ ކަމަށެވެ. އެ މާއްދާގައި ބަޔާންކުރަނީ ފަނޑިޔާރަކު އަމަލީ ގޮތުން ވިޔަފާރީގައި ނޫޅެން ކަމަށާއި އެހެންވެ ފަނޑިޔާރަކު އަމިއްލަ ނަމުގައި ވިޔަފާރިއެއް ރަޖިސްޓްރީކޮށް އާއިލާ މީހަކު މެދުވެރިކޮށް ވެސް ވިޔަފާރިކުރުން ވެސް މަނާ ނުކުރާ ކަމަށް ވިދާޅުވި އެވެ. އަދި ވިދާޅުވީ ވިޔަފާރި ކުރި ނަމަވެސް އެއީ ޖިނާއީ ކުށެއް ނޫން ކަމަށެވެ.\nފަނޑިޔާރުންގެ ސުލޫކީ މިންގަނޑުތަކާއި މަސްއޫލިއްޔަތުތަކާއި ބާރުތައް ބަޔާންކޮށް، ފަނޑިޔާރުންގެ ގާނޫނުގެ 29 ވަނަ މާއްދާގައި އޮންނަނީ ވިޔަފާރިއެއް ހިންގުމުގައި އަމަލީގޮތުން ބައިވެރިވެ، އާމްދަނީއެއް ހޯދުމަށް ފަންނީ މަސައްކަތެއްގައި ޝާމިލުވެ، އާމްދަނީއެއް ލިބޭ ފަދަ އެހެން އެއްވެސް މަސައްކަތެއްކޮށް (އިލްމީ މަސައްކަތްތައް ފިޔަވައި)، އެހެން އެއްވެސް ފަރާތެއްގެ ވަޒީފާއެއް އަދާކޮށްގެން ނުވާނެ ކަމަށެވެ. އަދި ފަނޑިޔާރުންގެ މަސްއޫލިއްޔަތުތައް އަދާކުރުމުގައި އޭނާގެ މަގާމުގެ މުއްދަތުގައި، މި މާއްދާގައި ބުނާ ގޮތަށް އަމަލުކުރަންވާނެ ކަމަށް ވެސް ބުނެފައި އޮވެ އެވެ.\nގާނޫނުގައި މަނާ ނުކުރާހާ ހިނދެއްގައި ކޮންމެ މީހަކަށް ވެސް ވިޔަފާރިކުރުމުގެ ހައްގު ލިބިގެންވާ ކަމަށް އޭނާ ވިދާޅުވި އެވެ.\nKureege gaazee Hailam ah money laundering ge thuhumathu koh fuluhah haazivaan angaifi\n"ފަނޑިޔާރަކު ވިޔަފާރިކުރުން މަނާކުރާ ޖިނާއީ ކުށެއްގެ ގޮތުގައި ކަނޑައަޅާ އެއްވެސް ގާނޫނީ ހަމައެއް ނެތޭ. ގާނޫނުލް އުގޫބާތުގެ 533 ވަނަ މާއްދާ އަކީ ފުޅިމަދު އުނގުރިއެއް ގޮތަށް ހައްދަވައިގެން އެއްގޮތަކަށް ވެސް ވާހަކައަކީ ދައުލަތުގެ މަގާމުތަކުގައި ތިބޭ މީހުން ގާނޫނާ ހިލާފަށް ކުރާ ކަމެއްގެ ވާހަކަ މީހަކު ބަޔާންކުރުމުން އެމީހެއްގެ ފަހަތުން ދިއުމުގެ މަގުސަދުގައި މިގޮތަށް ނަހަމަ ގޮތުގައި ގާނޫނު އެބިއުސް ކުރުމަކީ ވަރަށް ހިތާމަކުރާ ކަމެއް،" ވިޔަފާރީގެ މައްސަލާގައި އޭނާގެ މައްޗަށް ތުހުމަތުކުރާ މާއްދާ އަށް އިޝާރާތްކުރައްވަމުން ހައިލަމް ވިދާޅުވި އެވެ.\nފަނޑިޔާރުން ވިޔަފާރިކުރުމަކީ ރާއްޖޭގެ ވިޔަފާރީގެ ނިޒާމުން އެއްވެސް ވަރަކަށް ކުށެއް ކަމަށް ބަޔާންނުކުރާ ކަމަށް ވިދާޅުވި އެވެ. އެ ހާލަތުގައި ފަނޑިޔާރު އަމިއްލައަށް ވިޔަފާރިކުރި ކަމުގައި ވިއަސް އެކަން ވާނީ ސުލޫކީ މައްސަލައަކަށް ކަމަށާއި އޭގެ ނަތީޖާއަކަށް ވާން ޖެހޭނީ ފަނޑިިޔާރާމެދު ސުލޫކީ ފިޔަވަޅު އެޅުން ކަން ފާހަގަކުރެއްވި އެވެ.\nއަނބުރާ ދައްކާގޮތަށް އަލްހާން އަތުން ނެގި ފައިސާ އަދި ދައްކާފައެއް ނުވާނެ ކަމަށާއި އެ ފައިސާ ލިބުނުހާ އަވަހަކަށް އެ ދައްކާނެ ކަމަށް ހައިލަމް ވިދާޅުވި އެވެ.\nއިތުރު ލިޔުންތައް ފުލުހުން ގާޒީ އަހުމަދު ހައިލަމް ކްރިމިނަލް ކޯޓް މަނީ ލޯންޑްރިން އެމްއެމްއޭ


In Pictures: Rasfannu saafukurun\nމާލެ، 11 ޖެނުއަރީ 2021 -- ރަސްފަންނު ސަރަހައްދުގައި ނައިޓް މާކެޓް ބޭއްވުމަށް މާލެ ސިޓީ ކައުންސިލުން ހުއްދަ ދިނީ ޕްރިޒަމް ހޯލްޑިންސް އެލްއެލްޕީ އަށެވެ. ކޮވިޑް ފެތުރޭތީ ރައްކާތެރިކަމުގެ ފިޔަވަޅެއްގެ ގޮތުގައި ނައިޓް މާކެޓް ހުއްޓާލަން އެންގުމުން ޕްރިޒަމް ހޯލްޑިންގްސް އިން ވަނީ އެ އެންގުމަކީ ލިބުނު ވަރަށް ބޮޑު ގެއްލުމެއް ކަމަށް ބުނެ މާކެޓް ހުއްޓާލުމަށް ފަހު އެތަން ސާފުނުކޮށް ތަން ދޫކޮށްލާފަ އެވެ. މާލޭ ސިޓީ ކައުންސިލުން ވަނީ ރަސްފަންނު ސަރަހައްދު ސާފުކުރަން ޕްރިޒަމް އަށް ނޯޓިސް ވެސް ފޮނުވާފަ އެވެ. އެކަމަކު ސާފުކުރަން ދިން ވަގުތުގެ ތެރޭގައި އެ ކުންފުނިން އެއްވެސް ކަމެއް ކޮށްފައި ނުވާތީ ސިޓީ ކައުންސިލްގެ މުވައްޒަފުން މިހާރު ގެންދަނީ ރަސްފަންނު ސަރަހައްދު ސާފުކުރަމުންނެވެ. ޕްރިޒަމް އިން އަމަލުކުރި ގޮތުން ސިޓީ ކައުންސިލުން ބުނީ ކުރިއަށް އޮތް ދުވަސްތަކުގައި ނައިޓް މާކެޓް ފަދަ އިވެންޓްތައް ބޭއްވުމަށް ހުއްދަ ދޭނީ އުސޫލުތައް ހަރުދަނާކުރުމަށްފަހު ކަމަށެވެ. އަދި މާލޭގެ ސާފުތާހިރުކަން ގެއްލޭ ގޮތަށް އަމަލުކުރާ ފަރާތްތަކަށް ކަމާ ގުޅޭ އިދާރާތަކާ ގުޅިގެން ފިޔަވަޅު އަޅާނެ ކަމަށެވެ. -- މުހައްމަދު ހުމާމް އަހްމަދު | އަވަސް\nމާލެ، 11 ޖެނުއަރީ 2021 -- ރަސްފަންނު ސަރަހައްދުގައި ނައިޓް މާކެޓް ބޭއްވުމަށް މާލެ ސިޓީ ކައުންސިލުން ހުއްދަ ދިނީ ޕްރިޒަމް ހޯލްޑިންސް އެލްއެލްޕީ އަށެވެ. ކޮވިޑް ފެތުރޭތީ ރައްކާތެރިކަމުގެ ފިޔަވަޅެއްގެ ގޮތުގައި ނައިޓް މާކެޓް ހުއްޓާލުމަށް އެންގުމުން ޕްރިޒަމް ހޯލްޑިންގްސް އިން ވަނީ އެ އެންގުމަކީ ލިބުނު ވަރަށް ބޮޑު ގެއްލުމެއް ކަމަށް ބުނެ މާކެޓް ހުއްޓާލުމަށްފަހު އެތަން ސާފުނުކޮށް ތަން ދޫކޮށްލާފަ އެވެ. މާލެ ސިޓީ ކައުންސިލުން ވަނީ ރަސްފަންނު ސަރަހައްދު ސާފުކުރަން ޕްރިޒަމް އަށް ނޯޓިސް ވެސް ފޮނުވާފަ އެވެ. އެކަމަކު ސާފުކުރަން ދިން ވަގުތުގެ ތެރޭގައި އެ ކުންފުނިން އެއްވެސް ކަމެއް ކޮށްފައި ނުވާތީ ސިޓީ ކައުންސިލްގެ މުވައްޒަފުން މިހާރު ގެންދަނީ ރަސްފަންނު ސަރަހައްދު ސާފުކުރަމުންނެވެ. ޕްރިޒަމް އިން އަމަލުކުރި ގޮތުން ސިޓީ ކައުންސިލުން ބުނީ ކުރިއަށް އޮތް ދުވަސްތަކުގައި ނައިޓް މާކެޓް ފަދަ އިވެންޓްތައް ބޭއްވުމަށް ހުއްދަ ދޭނީ އުސޫލުތައް ހަރުދަނާކުރުމަށްފަހު ކަމަށެވެ. އަދި މާލޭގެ ސާފުތާހިރުކަން ގެއްލޭ ގޮތަށް އަމަލުކުރާ ފަރާތްތަކަށް ކަމާ ގުޅޭ އިދާރާތަކާ ގުޅިގެން ފިޔަވަޅު އަޅާނެ ކަމަށެވެ. -- މުހައްމަދު ހުމާމް އަހްމަދު | އަވަސް


"ބާހްބަލީ2": މިހާރު އޮތީ ސިނަމާގައި\nއެފިލްމު ވަނީ ފުރަތަ ދުވަހުގައި ވެސް 70 ކުރޯޑް ރުޕީސްގެ އާމްދަނީއެއް ހޯދާފައި\n28 އޭޕްރިލް 2017 | ހުކުރު 20:06\nއެސްއެސް ރާޖަމޯލީ ޑައިރެކްޓް ކޮށްފައިވާ "ބާހްބަލީ 2" ސިނަމާތަކަށް ހުކުރު ދުވަހު އައިސްފިއެވެ. ސިނަމާތަކަށް އިންގިލާބެއް ގެންނާނޭ ކަމަށް ބުނަމުންދާ "ބާހްބަލީ2" ގެ ޕްރިމިއާ ބޭއްވުމަށް ހަމަޖެއްސީ ބުރާސްފަތި ދުވަހުގެ ރެއަށެވެ. އެހެން ނަމަވެސް ފިލްމު ޕްރިމިއާ ކުރުން ކެންސަލް ކުރީ ބޮލީވުޑްގެ ތަރި ވިނޯދް ކަންނާ ބުރާސްފަތި ދުވަހު ނިޔާވުމާއި ގުޅިގެންނެވެ. "ބާހްބަލީ2" ސިނަމާތަކަށް ހުކުރު ދުވަހު އައިސްފައި ވާއިރު މިހާރު ބޮކްސް އޮފީހުގެ ޗާޓުގެ އެންމެ ކުރީގައި އޮތް އާމިރު ޚާންގެ "ޑަންގަލް" އަށް ވުރެ ކުރި ހޯދާނެ ކަމަށް ބެލެވެއެވެ.\nސަބަބަކީ"ބާހްބަލީ2" ސިނަމާތަކަށް އައުމުގެ ކުރިން ވެސް އެފިލްމު ވަނީ ފުރަތަމަ ދުވަހުގައި ވެސް 70 ކުރޯޑް ރުޕީސްގެ އާމްދަނީ އެއް ހޯދާފައެވެ. އަދި ހަފްތާ ބަންދުގައި މި ފިލްމުގެ އާމްދަނީ 230 ކްރޯޑް ރުޕީސްއަށް ވުރެ އިތުރުވާނެ ކަމަށް ތަޖުރިބާކާރުން ދަނީ ބުނަމުންނެވެ. ބޮލީވުޑްގެ ފިލްމުތަކުގެ ތެރެއިން މި އަހަރުގައި ނިކުންނާނެ އެންމެ ބޮޑު ފިލްމުކަމަށް ބެލެވޭ ފިލްމު "ބާހްބަލީ 2" ގެ ޓްރެއިލާ އޮންލައިންކޮށް އެންމެ ގިނަ މީހުން ބެލި ޓްރެއިލާއަށް ވެސް ވަނީ ވެފައެވެ.އޮންލައިންކޮށް "ބާހްބަލީ 2" ގެ ޓްރެއިލާ މީހުންގެ އަދަދު ވަނީ 100 މިލިއަން ރުފިޔާއަށް ވުރެ މައްޗަށް އަރާފައެވެ.\n"ބާހްބަލީ 2" އަޅުވާފައި ވަނީ 9000 ސްކްރީނެއްގައެވެ. އިންޑިއާގެ 6،500 ސިނަމާގައި އަޅުވާފައިވާއިރު އިންޑިއާ ނޫން އެހެން ގައުމުތަކުގެ 2،000 ސިނަމާގައި ވަނީ އެ ފިލްމު އަޅުވާފައެވެ.\nތެލެގޫ ބަހުން އުފެއްދި މި ފިލްމް ހިންދީ ބަހުގެ އިތުރުން، އިންޑިއާގެ އެހެން ގިނަ ބަސްތަކުން ވެސް ޑަބްކޮށްގެން ވަނީ ރިލީޒްކޮށްފައެވެ. ފުރަތަމަ ބައި ވެސް ރިލީޒްކުރީ އެގޮތަށެވެ.2015 ވަނަ އަހަރު ނެރުނު "ބާހްބަލީ"ގެ ފުރަތަމަ ފިލްމު "ބާހްބަލީ" އަކީ ވެސް ކާމިޔާބު މޮޅު ފިލްމެކެވެ.\n"ބާހްބަލީ 2" ގެ ހިންދީ ވާޝަން ގެނެސް ދެނީ ކަރަން ޖޯހަރްގެ ދަރްމާ ޕްރޮޑަކްޝަނުންނެވެ.


1.5 billion dollaruge framework agreement'ehgai Raajje'in ITFC'aai...\n1.5 ބިލިއަން ޑޮލަރުގެ ފްރޭމްވޯރކް އެގްރީމަންޓެއްގައި ރާއްޖެއިން އައިޓީއެފްސީ އާއިއެކު ސޮއިކޮށްފި\nސޮއިކުރެވުނީ 1.5 ބިލިއަން ޑޮލަރުގެ އެއްބަސްވުމެއްގައި\nއެއްބަސްވުމުގެ ސަބަބުން ރާއްޖޭގެ އިގްތިސާދު ކުރިޔަށް ދާނެ\nތަރައްގީގެ މަޝްރޫއުތައް ހިންގުމަށް މާލީ އެހީތެރިކަން ހޯދުމަށް ފަސޭހަވެގެން ދާނެ\nކ. މާލެ |9އޮކްޓޯބަރ 2019 | ބުދަ 15:56 | 2,424\nކުރުނބާ މޯލްޑިވިސްގައި މިއަދު ބޭއްވުނު ރަސްމިއްޔާތުގެ ތެރެއިން - ރައީސް އޮފީސް\nއިންޓަރނޭޝަނަލް އިސްލާމިކް ޓްރޭޑް ފައިނޭންސިންގ ކޯޕަރޭޝަން (އައި.ޓީ.އެފް.ސީ) އިން ރާއްޖެއަށް 1.5 ބިލިއަން ޑޮލަރުގެ އެހީ ދިނުމަށް ފްރޭމްވޯރކް އެގްރީމަންޓެއްގައި ސޮޮއިކޮށްފިއެވެ.\nއިންޓަރނޭޝަނަލް އިސްލާމިކް ޓްރޭޑް ފައިނޭންސިންގ ކޯޕަރޭޝަން (އައި.ޓީ.އެފް.ސީ) އާއި ރާއްޖެ އާ ދެމެދު ފްރޭމްވާރކް އެގްރިމަންޓްގައި ސޮއި ކުރުމަށް ބުދަ ދުވަހު ކުރުނބާ މޯލްޑިވިސް ގައި ބޭއްވި ރަސްމިއްޔާތުގައި ވާހަކަ ދައްކަވަމުން ފިނޭންސް މިނިސްޓަރ އިބްރާހިމް އަމީރު ވިދާޅުވީ މި އެއްބަސްވުން ވެފައިވަނީ5އަހަރުގެ މުއްދަތަކަަށް ކަމަށާއި، އައިޓީއެފްސީން ރާއްޖެއަށް ދިނުމަށް ހަމަޖެހިފައިވާ 1.5 ބިލިއަން ޑޮލަރުގެ އެހީގެ ތެރެއިން 300 މިލިއަން ޑޮލަރު ކޮންމެ އަހަރަކު އެކި ތަރައްގީގެ މަޝްރޫއުތަކަށް ހަރަދުވެގެންދާނެކަމަށް އަންދާޒާކުރެވޭކަމަށެވެ. މިނިސްޓަރ ވިދާޅުވީ ކުރިޔަށް އޮތް5އަހަރުގައި ސަރުކާރުން ކުރިޔަށް ގެންދިޔުމަށް ބޭނުންވާ އެކިއެކި ތަރައްގީގެ މަޝްރޫއުތަށް ހިންގުމަށް މާލީ އެހީތެރިކަން މީގެ ސަބަބުން ލިބިގެންދާނެކަމަށެވެ.\nމި ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞޯލިހްވެސް ވަނީ ބައިވެރިވެވަޑައިގެންފައެެވެ.\nމިހާރު އަޅުގަނޑުމެންގެ ތެރޭގައި ހުރި މުހިންމު ބައެއް މަޝްރޫއުތަކަކަށް ހުރީ އެހެންގޮތަކަށް ހޯދައިފަި. މީގެތެރެެއިން އަޅުގަނޑު ކުރިންވެސް ފާހަގަކުރިހެން، އަޅުގަނޑުމެންނަށް ކުރިޔަށް އޮތް ތަނުގައި ފަސޭހަކަމާއިއެކު ތަރައްގީގެ މަޝްރޫއުތައް ކުރިޔަށް ގެންދަން ފައިނޭންސިންގް ހަމަޖެހުނުކަމުގެ ހިއްހަމަޖެހުމެއް.\n~ ފިނޭންސް މިނިސްޓަރ އިބްރާހިމް އަމީރު\nއައިސީޓީ ފައިނޭންސިންގް ފެސިލިޓީގެ ތެރެއިން ކުރިޔަށް ގެންދިޔުމަށް ބައެއް ކަންތައްތަކުގެ މައުލޫމާތު ހިއްސާކުރައްވަމުން މިނިސްޓަރ އަމީރު ވިދާޅުވީ މިފްކޯގެ ތަރައްގީ އަށް ވަރަށް ބޮޑެތި މަސައްކަތެއް ކުރަންޖެހޭ ކަމަށާއި އެގޮތުން މިހާރުވެސް މިފްކޯގެ ކެޕޭސިޓީ އިތުރުކުރުމަށް މިފްކޯގެ ފަރާތުން އައިޓީއެފްސީ އާއި މަޝްވަރާކުރަމުން ދާކަމަށެވެ. މީގެިއތުރުން މިނިސްޓަރ ވިދާޅުވީ މި އެހީގެ ސަބަބުން އެސްއެމްއީ ބޭންކެއް ގާއިމުކުރުމުގެ މަސައްކަތާއި، އެސްއެމްއީ ޑިވެލޮޕްމެންޓް ފައިނޭންސް ކޯޕަރޭޝަންގެ (އެސްޑީއެފްސީ) ގެ މަސައްކަތް ފެށިގެންދާނެކަމަށާއި، ކުދި އަދި މެދުފަންތީގެ ވިޔަފާރިތަކަށް ފަހި ފުރުސަތުތަކެއް ހޯދައިދެވޭނެކަމަށެވެ.\nއަލުގަނޑުމެން ކުރިންވެސް ފާހަގަކުރި ފަދައިން މިފްކޯގެ ތަރައްގީއަށް ވަރަށް ބޮޑެތި މަސައްކަތެއް ކުރަންޖެހޭ. މިހާރުވެސް މިފްކޯގެ ސްޓޯރޭޖް ކެޕޭސިޓީ އަދި މަސްދަޅު ބަންދުކުރުމުގެ ފެކްޓްރީގެ ކެޕޭސިޓީވެސް އެބަޖެހޭ ޑިވެލޮޕް ކުރަންމ އެ މަސައްކަތްވެސް އަލޅުގަނޑުމެން ވާނީ މިފްކޯގެ ފަރާތުން އައިޓީއެފްސީ އާއި ވާހަކަ ދައްކައި މަޝްވަރާ ކުރެވިގެން އެބަދޭ.\nއިސްލާމިކް ޑިވެލޮޕްމޭންޓް ބޭންކުގެ ދަށުން މަސައްކަތްކުރަމުންދާ އައިޓީއެފްސީގެ މައިގަނޑު މަޤްސަދަކީ އޯއައިސީ މެމްބަރު ޤައުމުތަކުގެ ދެމެދުގައި އޮންނަ ވިޔަފާރީގެ ގުޅުން ރަނގަޅުކޮށް އެޤައުމުތަކުގެ އިޤްތިސާދު ކުރިއެރުވުމަށް ވެވެން އޮތް އެހީއެއް ވެދިނުން ކަމަށްވާއިރު، 2008 ވަނަ އަހަރުން ފެށިގެން އެ ކުންފުނިން އަންނަނީ ރާއްޖެއަށް ގިނަ ދާއިރާތަކުން އެހީތެރިކަން ފޯރުކޮށްދެމުންނެވެ.\nބުދަ ދުވަހު ބޭއްވި ރަސްމިއްޔާތުގައި ވާހަކަ ދައްކަވަމުން އައިޓީއެފްސީގެ ސީއީއޯ ހާނީ ސާލިމް ވިދާޅުވީ، މިވަގުތު އެބޭންކުން ދަނީ މިފްކޯއާއި ގުޅިގެން މިފްކޯއަކީ ރަނގަޅު އާމްދަނީއެއް ލިބޭ ކުންފުންޏަކަށް ހެދުމަށާއި މިފްކޯގެ ކެޕޭސިޓީ އިތުރުކުރުމަށް މަސައްކަތް ކުރަމުންދާކަމަށެވެ. އަދި ރާއްޖޭގައި އުފައްދާ ހަަކަތައިގެ 80 އިންސައްތަ ކޯޕަރޭޝަނުގެ މާލީ އެހީގައިކަން ފާހަގަކުރައްވައި ސަލީމް ވަނީ އިތުރު ދާއިރާތަކުން ރާއްޖެއަށް އެހީތެރިކަން ފޯރުކޮށްދޭން ބޭނުންވާކަމަށް ވިދާޅުވެ، ރާއްޖެއަށް އައިޓީއެފްސީގެ މެންބަރު ގައުމަކަށް ވުމަށް ދައުވަތު ދެއްވައިފައެވެ.\nމިހާރުވެސް އެސްޓީއޯ އާއި އައިޓީއެފްސީ އާއި ދެމެދު ވިޔަފާރީގެ މުއާމަލާތް ކުރެއެވެ. އެގޮތުން 150 މިލިއަން ޑޮލަރުގެ "މުރާބަހާ" ކިޔާ ޓްރޭޑް ފެސިލިޓީއެއް މެދުވެރިކޮށް އެސްޓީއޯއިން އަންނަނީ ތެޔޮ ރާއްޖެއަށް އިމްޕޯޓުކުރަމުންނެވެ. މިއަހަރުފެ ތެރޭގައި ބޭންކުގެ އެހީއާއެކު 810 މިލިއަން ޑޮލަރުގެ ތެޔޮ އެސްޓީއޯން ވަނީ އިމްޕޯޓުކޮށްފައެވެ.\nމި ފްރޭމްވޯކް އެގްރީމަންޓުގައި ދިވެހި ސަރުކާރުގެ ފަރާތުން ސޮއިކުރެއްވީ މިނިސްޓަރ އޮފް ފިނޭންސް އިބްރާހީމް އަމީރެވެ. އަދި އައި.ޓީ.އެފް.ސީގެ ފަރާތުން ސޮއި ކުރެއްވީ އެ މުޢައްޞަސާގެ ސީ.އީ.އޯ ހާނީ ސަލަމް ސަންބޮލްއެވެ. މި ރަސްމިއްޔާތުގައި ރައީސުލްޖުމްހޫރިއްޔާ އަލްފާޟިލް އިބްރާހީމް މުޙައްމަދު ޞާލިޙް ބައިވެރިވެ ވަޑައިގެންނެވިއެވެ. އަދި މީގެ އިތުރުން ދައުލަތުގެ ވަޒީރުންއާއި ސަރުކާރުގެ އިސް ވެރިން ވެސް މި ރަސްމިއްޔާތުގައި ބައިވެރިވެ ވަޑައިގަތެވެ.\nމި ފްރޭމްވޯކް އެގްރީމަންޓުގެ ދަށުން ވިޔަފާރި އާއި އިޤްތިސާދު ކުރިއެރުވުމަށް ފަސް އަހަރުދުވަހުގެ މުއްދަތުގެ ތެރޭގައި ޖުމްލަ 1.5 ބިލިއަން ޑޮލަރުގެ މާލީ އެހީ ލިބުމަށް މަގުފަހިވެގެން ދާނެއެވެ. މި ގޮތުން ރާއްޖެއަށް ބޭނުންވާ ތެޔޮ އެތެރެކުރުމަށާއި، ވިޔަފާރި ކުރިއެރުވުމަށާއި، ދަނޑުވެރިކަމާއި ކުދި އަދި މެދު ފަންތީގެ ވިޔަފާރިތައް ތަރައްޤީކުރުމަށް މި ފެސިލިޓީ ބޭނުންކުރެވޭނެއެވެ.


Suoodh ge thuhumathuthah balaa committee ge Raees akah AG Rifath\nސުއޫދުގެ ތުހުމަތުތައް ބަލާ ކޮމެޓީގެ ރައީސް އަދި އޭޖީ ރިފްއަތު.-- ފޮޓޯ: ރައީސް އޮފީސް\nސުއޫދުގެ ތުހުމަތުތައް ބަލާ ކޮމެޓީގެ ރައީސަކަށް އޭޖީ ރިފްއަތު\nޝަރުއީ ދާއިރާ އާއި ހާއްސަކޮށް ކްރިމިނަލް ކޯޓާއި، އެ ކޯޓުގެ ފަނޑިޔާރުންނަށް ތުހުމަތުކޮށް މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައްބަލާ ކޮމިޝަނުގެ ރައީސް އަދި ކުރީގެ ބަންޑާރަ ނައިބު ހުސްނުއް ސުއޫދޫ ދެއްކެވި ވާހަކަތަކުގެ ހަގީގަތް ހޯދުމަށް ޖުޑިޝަލް ސާވިސް ކޮމިޝަނުން (ޖޭއެސްސީ) އެކުލަވާލި ކޮމެޓީގެ ރައީސަކަށް އެ ކޮމިޝަނުގެ މެމްބަރު އަދި އެޓާނީ ޖެނަރަލް އިބްރާހިމް ރިފްއަތު މިއަދު އައްޔަން ކޮށްފި އެވެ.\nޖޭއެސްސީން މިއަދު ނެރުނު ޚަބަރެއްގައި ވަނީ، އެ ތުހުމަތުތައް ބެލުމަށް އެ ކޮމެޓީގެ ބައްދަލުވުމެއް މިއަދު ބޭއްވި ކަމަށެވެ. އެގޮތުން އެ ބައްދަލުވުމުގައި ސުއޫދު ފާހަގަ ކުރައްވާފައިވާ ކަންކަމުގެ ހަގީގަތް ހޯދައި، ކަމާގުޅުންހުރި ފަރާތްތަކާ ގުޅިގެން އަޅަންޖެހޭ ފިޔަވަޅުތައް އެޅުމަށްޓަކައި އެ ކަންކަމުގެ މައުލޫމާތާއި، ގުޅުންހުރި ހެކިތަކުގެ މައުލޫމާތު ހޯދަން ކޮމެޓީން ނިންމި ކަމަށް ޖޭއެސްސީން ބުނެ އެވެ.\nއޭގެ އިތުރުން ސުއޫދުގެ ފަރާތުން ފޯރުކޮށްދެވެން ހުރި މައުލޫމާތާއި ހެކި ހިއްސާކޮށްދިނުމަށް އެދުމަށް އެ ކޮމެޓީން ނިންމާފައިވާ ކަމަށް ޖޭއެސްސީން ބުނެ އެވެ. އަދި ދައުލަތުގެ ތަހުގީގީ އިދާރާތަކާއި އެހެނިހެން ފަރާތްތަކުން ވެސް މައުލޫމާތު ހޯދަން އެ ކޮމެޓީން މިއަދު ވަނީ ނިންމާފަ އެވެ.\nފަނޑިޔާރުންނާ މެދު ކުރެވޭ ތުހުމަތުތަކަކީ ރައްޔިތުންގެ ނުހަނު ކަންބޮޑުވުން އެކަމުގައި ޝާމިލުވާ ކަމަކަށްވާތީ އާއި އެކަމުގެ ހަގީގަތް ހޯދުމަކީ ފަނޑިޔާރުންގެ ނަޒާހަތްތެރިކަން ކަށަވަރުކޮށް، ޖުޑިޝަރީއާ މެދު އޮންނަ އިތުބާރު ދެމެހެއްޓުމަށް މުހިންމު ކަމެއް ކަމަށް ވާތީ އެ ކޮމެޓީގެ މަސައްކަތްތައް ހަލުވިކަމާ އެކު ކުރިއަށް ގެންދަން ނިންމާފައިވާ ކަމަށް ވެސް ޖޭއެސްސީން ބުނެ އެވެ. އަދި އެ ކޮމެޓީގެ މަސައްކަތްތައް ކުރިއަށްދާގޮތް އާންމުކޮށް ހިއްސާ ކުރަން ނިންމާފައިވާ ކަމަށް ޖޭއެސްސީން ބުނެ އެވެ.\nއުއްތަމަ ފަނޑިޔާރާއި، ސްޕްރީމް ކޯޓުގެ ފަނޑިޔާރުން ފިޔަވާ އެހެން ފަނޑިޔާރުން އައްޔަން ކުރުމާއި، ފަނޑިޔާރުންނާ ބެހޭގޮތުން އުފުލާ ޝަކުވާތައް ބަލައި، އެ ފަރާތްތަކާ މެދު އަޅަންޖެހޭ ފިޔަވަޅުތައް އެޅުން ގާނޫނުން މަތިކޮށްފައި އޮންނަނީ ޖޭއެސްސީ އަށެވެ. އޭގެ އިތުރުން، މަގާމުން ވަކި ކުރަން ޖެހޭ ފަރާތްތައް މަގާމުން ވަކި ކުރުމަށް ހުށަހަޅަންޖެހޭ ފަރާތްތަކަށް ހުށަހެޅުމަކީ ވެސް ޖޭއެސްސީގެ ޒިންމާއެކެވެ.\nމަރުތައް ބެލުމަށް ރައީސް އިބްރާހިމް މުހައްމަދު ސޯލިހު އެކުލަވާލި ރިޔާސީ ކޮމިޝަނުން ބޭއްވި ނޫސްވެރިންގެ ބައްދަލުވުމެއްގައި ސުއޫދު ވަނީ ފަނޑިޔާރުންނާ ގޭންގުތަކާ ގުޅުން އޮންނަ ކަމަށް ތުހުމަތު ކޮށްފަ އެވެ. އަދި ގޭންގުތަކުގެ ނުފޫޒުގައި ޔަނޑިޔާރުން ކޯޓުތަކަށް އައްޔަން ކޮށްފައިވާ ކަމަށް ސުއޫދު ވިދާޅުވި އެވެ.\nސުއޫދުގެ ވާހަކަތަކާއި ގުޅޭގޮތުން ސްޕްރީމް ކޯޓުން ވަނީ ބަޔާނެއް ނެރެފަ އެވެ. އެ ބަޔާނުގައި ބުނެފައިވަނީ، ސުއޫދުގެ ވާހަކަތަކުގެ ހެކި އެކޯޓަށް ހުށަހެޅުމަށް މަރުތައް ބަލާ ކޮމިޝަނުގައި އެދިފައިވާ ކަމަށެވެ. އޭގެ އިތުރުން ސުއޫދުގެ ވާހަކަތަކަކީ ޒިންމާދާރުކަން ކުޑަ ވާހަކަތަކެއް ކަމަށް ކްރިމިނަލް ކޯޓުން ބުނެފައި ވެއެވެ.\nޖޭއެސްސީ މަރުތައް ބަލާ ކޮމިޝަން ކޯޓް އޭޖީ އޮފީސް އަދުލުއިންސާފު ފަނޑިޔާރު ސުއޫދު


Barulamaanee nizaamah thaaeedhu kuraanee emme rangalhu nizaamah veema: Nasheed | Mihaaru\nރައްޔިތުންގެ މަޖިލިހުގެ ރައީސް މުހައްމަދު ނަޝީދު މިރޭ ވާހަކަފުޅު ދައްކަވަނީ. --- ފޮޓޯ: މަޖިލިސް\nބަރުލަމާނީ ނިޒާމަށް ތާއީދުކުރަނީ އެންމެ ރަނގަޅު ނިޒާމަށް ވީމަ: ނަޝީދު\n08 ޑިސެމްބަރ 2019 - 00:10 56 comments\nރައްޔިތުންގެ މަޖިލިހާއި ޕީއެސްއެމް ގުޅިގެން ބޭއްވި "އާސްކް ސްޕީކަ" ޕްރޮގްރާމްގައި އާންމުން ކުރި ސުވާލުތަކަށް ޖަވާބު ދެއްވަމުން ނަޝީދު ވިދާޅުވީ ބަރުލަމާނީ ނިޒާމަކަށް އަބަދުވެސް ތާއީދު ކުރައްވާ ކަމަށެވެ.\n"އަޅުގަނޑު މަދަރުސީ ދައުރުން ފެށިގެން އަޅުގަނޑު އެކަން ދެކޭ ގޮތް އެއީ. އެކަން އެގޮތަށް ބަދަލުކުރާނީ ރާއްޖޭގެ ރައްޔިތުން. އަޅުގަނޑު ހަމަގައިމުވެސް އެކަމާ އުޅޭނީ މުޅި އެމްޑީޕީން އެކަމާ އުޅެން ބޭނުންވީމަ،" ރާއްޖޭގެ ވެރިކަން ތިން އަހަރެއްހާ ދުވަހު ކުރެއްވި ނަޝީދު ވިދާޅުވި އެވެ.\nރައްޔިތުންގެ މަޖިލިހުގެ ރައީސް މުހައްމަދު ނަޝީދު މިރޭ ވާހަކަފުޅު ދައްކަވަނީ: އާންމުންގެ ގިނަ ބަޔަކު ކުރި އެއް ސުވާލަކީ ބަރުލަމާނީ ނިޒާމާ ބެހޭ ގޮތުން.--- ފޮޓޯ: މަޖިލިސް\nއެމަނިކުފާނު ވިދާޅުވި ގޮތުގައި ބަރުލަމާނީ ނިޒާމަކަށް ރާއްޖެ ބަދަލު ކުރުމުގެ މަސައްކަތްޕުޅުގައި އުޅުއްވާނީ ރައީސް އިބްރާހިމް މުހައްމަދު ސޯލިހް ވެސް އެގޮތަށް ބޭނުންފުޅު ވުމުންނެވެ.\nނަޝީދު އެގޮތަށް ވިދާޅުވި އިރު، ބަރުލަމާނީ ނިޒާމަށް ވެރިކަން ބަދަލުކޮށް، ބޮޑުވަޒީރު ކަމަށް ނަޝީދު ވަޑައިގަންނަވަން އުޅުއްވާ ކަމަށް އިދިކޮޅު ފަރާތްތަކުން ވެސް ތުހުމަތު ކުރި އެވެ. އަދި މި ސަރުކާރު ހިންގާ ކޯލިޝަންގައި ހިމެނޭ ޖުމްހޫރީ ޕާޓީގެ ލީޑަރު ގާސިމް އިބްރާހިމް ވެސް ވަނީ އެހެން ވިދާޅުވެފަ އެވެ.\n"އަޅުގަނޑަށް ފެންނަ ގޮތުގައި އެމްޑީޕީގެ ވަކި ބަޔަކު ނުކުމެ ކުރަން އުޅޭ ބާވަތުގެ ކަމެއް ނޫން މިކަމަކީ. އަޅުގަނޑުމެން މިކަން ކުރަން ޖެހޭނީ އެންމެންނަށް އެކީގައި އެކަންކަން ކުރެވޭ ގޮތަށް ތަރުތީބުވެގެން އައިސްގެން،" ރާއްޖޭގައި ބަރުލަމާނީ ނިޒާމެއް އޮންނަން ވޯޓެއް ނަގަން ފެނޭތޯ އާއި އެ ނިޒާމު ބަދަލުކުރަން މަސައްކަތް ނުފަށަނީތޯ ކުރި ސުވާލުތަކުގެ ޖަވާބުގައި ނަޝީދު ވިދާޅުވި އެވެ.\nރައްޔިތުންގެ މަޖިލިހުގެ ރައީސް މުހައްމަދު ނަޝީދު މިރޭ ވާހަކަފުޅު ދައްކަވަނީ. ނަޝީދު ވިދާޅުވި ގޮތުގައި ރާއްޖެއަށް ހަމަޖެހުން އޮތީ ބަރުލަމާނީ ނިޒާމެއް އޮވެގެން.--- ފޮޓޯ: މަޖިލިސް\nބޮޑުވަޒީރަކަށް ވަޑައިގެންފާނެތޯ މީހަކު ކުރި ސުވާލުގެ ޖަވާބުގައި ނަޝީދު ވިދާޅުވީ ރާއްޖޭގައި ބަރުލަމާނީ ނިޒާމެއް އޮވެއްޖެ ނަމަ، އަދި މެޖޯރިޓީ ޕާޓީގެ ލީޑަރަކަށް އެމަނިކުފާނު ހުންނެވި ނަމަ، އެގޮތަށް ވާނެ ކަމަށެވެ.\nVerikamuge nizaamu badhaluvaan jehey, Goiy nimmavaanee Raees: Nasheed\n"ބަރުލަމާނީ ނިޒާމެއް ރާއްޖޭގައި އޮވެފައި، އިންތިހާބަށް އަޅުގަނޑު ކުރިމަތިލާ ކަމަށްވާ ނަމަ، އަދި އަޅުގަނޑަކީ މެޖޯރިޓީ ޕާޓީގެ ލީޑަރު ކަމަށްވަނީ ނަމަ، އަޅުގަނޑު ވާނީ ބޮޑުވަޒީރަކަށް،" ނަޝީދު ވިދާޅުވި އެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ދިވެހި ސަރުކާރު ރައްޔިތުންގެ މަޖިލިސް މަޖިލީހުގެ މެމްބަރުން ރައީސް އިބްރާހިމް މުހައްމަދު ސޯލިހް


Husfayaa gos balimeehun balaa 87 aharu ge doctor eh\nހުސްފަޔާ ގޮސް ބަލިމީހުން ބަލާ، 87 އަހަރުގެ ޑޮކްޓަރެއް\nކޮރޯނާވައިރަހުގެ ބަލިމަޑުކަމުގެ ސަބަބުން އެންމެ ބޮޑަށް އަސަރުކޮށްފައިވާ އެއް ބަޔަކީ އުމުރުން ދުވަސްވީ މީހުންނެވެ. ބަލީގެ ނުރައްކާ އެންމެ ބޮޑީ އެމީހުންނަށް ކަމަށްވާތީ ދުވަސްވީ މީހުން ބޭރަށް ނުކުމެ އުޅުން ރަނގަޅު ނޫން ކަމަށް ސިއްހީ މާހިރުން ބުނާތީ ވަރަށް ގިނަ ބަޔަކަށް ގޭތެރޭގައި ތިބެން ވަނީ މަޖްބޫރުވެފަ އެވެ. މިގޮތަށް ތިބެ ތިބެ ބައެއް މީހުންނަށް ނަފްސާނީ ގޮތުން އަސަރުކޮށްގެން ބަލިމަޑުކަން ތަންކޮޅެއް މައިތިރިވިޔަސް ގޭން ބޭރަށް ނުކުންނަން ބިރުން ނުނިކުމެ އެބަތިއްބެވެ.\nމިފަދަ މީހުންގެ ޚިދުމަތުގައި ރެޔާ ދުވާލު ހޭދަކޮށްލާ ހިތްވަރުގަދަ އެކަކީ އިންޑިޔާގެ މަހަރަޝްތުރާގެ ޗަންދުރަޕޫރު ޑިސްޓްރިކްޓްގައި ދިރިއުޅޭ އުމުރުން މިހާރު 87 އަހަރުވެފައިވާ ޑޮކްޓަރެކެވެ. އެންމެ ދުރު އަދި އެކަހެރި އަވަށްތަކުގައި ތިބޭ ބަލި މީހުންނަށް ފަރުވާދިނުމަށްޓަކައި މި ޑޮކްޓަރު ކުރާ މަސައްކަތަކީ ތައުރީފު ހައްގު މަސައްކަތެކެވެ.\nކޮންމެ ދުވަހަކުވެސް 10 ކިލޯމީޓަރު ހާ ސަރަހައްދަކަށް މި ޑޮކްޓަރު ދަތުރުކޮށް ބަލި މީހުންނަށް ފަރުވާ ދެއެވެ. އަދި އެވެސް ހުސްފަޔާ ހިނގާފަ އެވެ. މުލް، ޕޮމްބުރްނާ، ބަލްހާރްޝާހް އަވަށުގެ މީހުންނަށް ފަރުވާ ދިނުމުގައި ޑޮކްޓަރު މިގޮތަށް މަސައްކަތް ކުރާތާ މިހާޜު 60 އަހަރު ވެއްޖެ އެވެ.\nއިންޑިޔާގެ ނިއުސް އެޖެންސީއެއް ކަމަށްވާ އޭއެންއައި އިން ކޮށްފައިވާ ޓުވީޓެއްގައިވާ ގޮތުން ކޮރޯނާވައިރަހުގެ ބަލިމަޑުކަމުގައި ވެސް މި ހޯމޯޕެތިކް ޑޮކްޓަރު ވަނީ އެތައް ބަޔަކަށް ފަރުވާ ދީ ފުރާނަ ސަލާމަތް ކޮށްދީފަ އެވެ.\nމި ޑޮކްޓަރުގެ ފަރުވާ އާއްމުކޮށް ދެނީ ފައިސާ ދީގެން ޑޮކްޓަރަށް ދެއްކޭނެ ފަދަ އެއް ނެތް ފަގީރު ނިކަމެތިންނަށެވެ.\nއޭއެންއައި އާ ވާހަކަ ދައްކަމުން ހޯމޮޕެޓިކް ޑޮކްޓަރު ރާމަޗަންދުރަން ޑަނޭކަރް ބުނީ ފާއިތުވީ 60 އަހަރު އޭނާ ވަނީ މި އަވަށްތަކަށް ކޮންމެ ދުވަހަކު ކަހަލަ ގޮތަކަށް ޒިޔާރަތްކޮށް ބަލި މީހުންނަށް ފަރުވާ ދީފަ އެވެ. ކޮވިޑް-19ގެ ބިރަށް ބައެއް ޑޮކްޓަރުން ފަގީރު ބަލި މީހުންނަށް ފަރުވާ ދިނުން ހުއްޓާލިނަމަވެސް އޭނާގެ އެކަހަލަ އެއްވެސް ބިރެއް ނެތް ކަމަށް ޑރ. ރާމަޗަންދުރަން ބުންޏެވެ.\n"މިޒަމާނުގެ ޒުވާން ޑޮކްޓަރުން މަސައްކަތް ކުރަނީ ފައިސާއަށް. ފަގީރުންނަށް ޚިދުމަތްކޮށްދޭކަށް ބޭނުމެއް ނުވޭ،" ޑޮކްޓަރު ބުންޏެވެ.\nކޮރޯނާވައިރަހުގެ ބިރު އޮތަސް ޑޮކްޓަރު އެންމެ ކުރިންސުރެ އުޅެމުންދިޔަ ގޮތަކަށް އެއްވެސް ބަދަލެއް ނުގެނެ އެވެ. ހަމަ ކޮންމެ ދުވަހަކުވެސް އާދަވެގެން އެދާ ގޮތަށް އަވަށް އަވަށަށް ގޮސް ފަގީރު ނިކަމެތިންގެ ގޭގެއަށް ގޮސް އެމީހުންނަށް ފަރުވާ ދެމުން ގެންދެ އެވެ. އެހެންކަމުން މި ޑޮކްޓަރު ވެފައިވަނީ އެ އަވަށްތަކުގައި ދިރިއުޅޭ ނިކަމެތި ފަގީރުންގެ ކުރިމަތީގައި ވަރަށް ގަދަރާއި އިހްތިރާމް ލިބިގެންވާ އަދި އެމީހުން ވަރަށް ލޯބިވާ ޑޮކްޓަރަކަށެވެ.\nދަރިފުޅަށް ތެމިދާނެތީ ބައްޕަ ކުޑަ ނަގައިގެން!


COVID-19: Marumatheegai Edhunee Ehen Meehehge Furaana Salaamaiyy Kurumah - Vaguthu\nމަރުމަތީގައިވެސް އެދުނީ އެހެން މީހެއްގެ ފުރާނަ ސަލާމަތް ކުރުމަށް\n9 މަސް ކުރިން ( މާޗް 30, 2020 )\nއިނގިރޭސި ވިލާތުގައި ކޮވިޑް19 ބާރު މިނުގައި ފެތުރެމުންދާއިރު ގައުމު އޮތީ މިހާރު ވަރަށް ބޮޑު ނުރައްކަލެއްގެ ތެރޭގައެވެ. މިއަދުގެ މިހާތަނަށް އެގައުމުގައި ޖުމްލަ 19،522 މީހަކަށް ބަލި ޖެހިފައިވާއިރު ޖުމްލަ 1،415 މީހަކު ވަނީ ބަލީގައި މަރުވެފައެވެ.\nއެގައުމުގައި ބަލި ޖެހިގެން މަރުވި މީހުންގެ ތެރެއިން ފާހަގަކޮށްލެވޭ އެކަކީ މަޝްހޫރު ޑީޖޭ، އުމުރުން 30 އަހަރުގެ ލިއަމް ޑައުނިންގ އެވެ. އޭނާ އަކީ ކޮރޯނާ ވައިރަސްއަށް ޕޮޒިޓިވް ވި އިރު ލޭގެ ކެންސަރާ ހަނގުރާމަކުރަމުން އައި މީހެކެވެ. އޭރު އެ ކެންސަރު ޖެހިފައި ހުންނަތާ ދެ އަހަރު ވީ އެވެ. ޑޮކްޓަރުން އޮތީ އޭނާ ދިރިހުންނާނެ ކަމުގެ އުއްމީދު ކަނޑާލާފައެވެ.\nއޭނާ އަށް ކޮރޯނާ ވައިރަސް ޖެހިފައިވަނީ ރޯގާ ޖެހިގެން ޑޮކްޓަރަށް ދައްކަން ދިއުމުން ހޮސްޕިޓަލް ތެރެއިން ކަމަށް ރިޕޯޓުތައް ބުނެއެވެ. އޭނާ ދުނިޔޭގައި ދިރި ހުންނާނެ ކަމުގެ ޔަގީންކަން މީގެ ކުރިންވެސް ކަނޑާފައި އޮތުމުން އޭނާ ބޭނުންވީ އޭނާއަށް ފަރުވާ ދިނުމުގެ ބަދަލުގައި އެހެން މީހުންނަށް ފަރުވާ ދިނުމުގައި ސިއްހީ ޚިދުމަތްތެރީން ހަރަކާތްތެރިވުމަށެވެ. އެއީ އޭނާއަށް ފަރުވާ ދިނުމުގައި ހޭދަ ކުރާ ވަގުތަކީ އެހެން މީހެއްގެ ފުރާނައަށް ނުރައްކާ ވެދާނެ ވަގުތެއް ކަމަށް އޭނާއަށް ގަބޫލު ކުރެވޭތީ އެވެ.\nއެގޮތުގެ މަތިން އޭނާއަށް ފަރުވާ ދިނުން ހުއްޓާލިއެވެ. އަދި މަރުވަންދެން އޭނާ އޮތީ ކަރަންޓީނުގައެވެ. އޭނާ ދުނިޔެ ދޫކޮށް ދިޔައީ މިދިޔަ ހުކުރު ދުވަހު އެވެ.


Anbimeehaa Beyvafaatherivi Kamah Bune Badi Jahaa Maraalaifi - Vaguthu\nއަނބިމީހާ ބޭވަފާތެރިވި ކަމަށް ބުނެ ބަޑި ޖަހައި މަރާލައިފި\nއެމެރިކާގައި އުމުރުން 48 އަހަރުގެ ފިރިހެނަކު އޭނާގެ 30 އަހަރުގެ އަނބިމީހާ މަރާލުމަށްފަހު ޔޫޓިއުބް މެދުވެރިކޮށް އަނބިމީހާ މަރާލިކަމަށް އެއްބަސްވެއްޖެއެވެ.\nޓްރެންޓް ޕަސްޗަލް ނަމަކަށް ކިޔާ މި ފިރިހެން މީހާ އޭނާގެ އަނބިމީހާ، ސަވަންނާ މަރާލުމަށް ޔޫޓިއުބްގައި އާންމު ކުރި ހަތަރު މިނެޓުގެ ވީޑިއޯގައި ބުނީ އޭނާގެ އަންހެނުން މަރާލީ އޭނާއަށް ބޭވަފާތެރިވުމުން ކަމަށެވެ. އަދި އެ ވީޑީއޯގައި ފިރިހެން މީހާ ވަނީ އެމީހުންގެ ކުދިންގެ ކިބައިން މާފަށް ވެސް އެދިފައެވެ.\nއެ ގައުމުގެ މީޑިއާ އިން މައުލޫމާތު ދޭ ގޮތުގައި އަންހެން މީހާ މަރާލާފައި ވަނީ އޭނާ ގެއިން ބޭރުގައި ހުރެފައި ގެއަށް އެނބުރި އައިފަހުން އޭނާގެ ގަޔަށް ބަޑި ޖަހައިގެންނެވެ. އަދި އަންހެން މީހާ މަރާލުމަށްފަހު ފިރިހެން މީހާ ވަނީ އެތަނުން ފިލައިފައެވެ.\nނަމަވެސް އެ ގައުމުގެ ފުލުހުން ވަނީ އެ ފިރިހެން މީހާ ހޯދައި ފުލުހުންގެ ބެލުމުގެ ދަށަށް ގެންގޮސްފައެވެ.\nޓްރެންޓް ޔޫޓިއުބްގައި އާންމު ކުރި ވީޑިއޯގައި ބުނީ އޭނާއަށް އޭނާގެ އަންހެނުންނާއި އެހެން ފިރިހެނަކު ފޯނުން ނަހަމަށް ގުޅުމެއް ހިންގާ އަޑު އިވިފައިވާ ކަމަށެވެ. އަދި އެކަމާ ގުޅިގެން އަންހެން މީހާއަށް ނަސޭހަތްދީފައިވާ ކަމަށެވެ.\nއަނބިމީހާ މަރާލި ފިރިހެން މީހާ ބުނީ އޭނާ އޭނާގެ އަންހެނުން ދެކެ އިންތިހާއަށް ލޯބިވާ ކަމަށާއި އަންހެން މީހާ އޭނާ އަށް ބޭވަފާތެރިވާތާ ވަރަށް ގިނަ ދުވަސް ވެފައިވާ ކަމަށެވެ. އަދި އެކި ފިރިހެނުންނާއި އެ އަންހެން މީހާ ވާހަކަ ދައްކާފައިވާ އޯޑިއޯތައްވެސް އޭނަަގެ އަތުގައި އެބަ ހުރި ކަމަށް ބުންޏެވެ.\nމައިކް އޭނާގެ ދަރިންނަށް ބަލިވެއިން ހަލޯބިވެރިން ގޮވައިގެން ޕާޓީއަށް!\nމަރުވެއްޖެ ކަމަށް ނިންމައި ވަޅުލާން ތައްޔާރުވަމުން ދަނިކޮށް "ގަބުރު" ތެދުވެއްޖެ!\nއޮކްޓޯބަރ 24, 2020 15:34\nކަލެޔައް އިނސާފު ލިބޭނެ.


BREAKING: America Gai Fuluhunnah Badin Hamalaa Dheefi - Vaguthu\nއެމެރިކާގައި ފުލުހުންނަށް ބަޑިން ހަމަލާދީފި\nއެމެރިކާގެ ފިލިޑާފިއާގައި މީހަކު ފުލުހުންނަށް ބަޑިން ހަމަލާދީ ހަ ފުލުހަކު ޒަހަމް ކޮށްލައިފިއެވެ.\n"ސީއެންއެން" އިން ބުނީ ބަޑިން ހަމަލާ ދިނުމުގެ ސަބަބުން ހަ ފުލުހަކު ޒަހަމްވި ކަމަށާއި ނަމަވެސް ހުރިހާ ފުލުހުންނަށް ވެސް ފަރުވާ ދިނުމަށް ފަހު މިހާރު ހޮސްޕިޓަލުން ދޫކޮށްލާފައިވާ ކަމަށެވެ.\nހަމަލާ ދިން މީހާ، ފިލިޑާފިއާގެ ގެއެއްގެ ތެރޭގައި އެބަހުއްޓެވެ. އޭނާ އަށް އަމާޒުކޮށް ފުލުުހުން ދިން ހަމަލާތަކުގައި އޭނާ ޒަހަމްވެފައިވާ ކަމެއް ނުވަތަ ނޫންކަމެއް އަދި ސާފެއް ނުވެއެވެ. ފުލުހުންނަށް އަމާޒުކޮށް ބަޑީގެ ހަމަލާތައް ފުރަތަމަ ދިނީ އޭނާ ހުރި ގޭގެ ތެރޭގައެވެ. އެގޭގެ ތެރޭގައި ބައެއް ފުލުހުން ފުރަތަމަ ތާށިވި ނަމަވެސް ފަހުން ހުރިހާ ފުލުހުން ވެސް ވަނީ އެގޭގެ ތެރެއިން ނިކުމެފައެވެ.\nވާހަކަދައްކައިގެން އޭނާ ފުލުހުންގެ ބެލުމުގެ ދަށަށް ގެންނަން ފުލުހުން ގަޑިއިރުތަކެއް ވަންދެން މަސައްކަތް ކުރި ނަމަވެސް ފުރަތަމަ އޭނާ ވަނީ ފުލުހުންނާއި ވާހަކަދައްކަން ދެކޮޅު ހަދާފައެވެ. ނަމަވެސް ދެންމެ އޭނާ ފޯނުން ފުލުހުންނާއި ވާހަކަ ދައްކާފައިވާ ކަމަށް މައުލޫމާތު ލިބެއެވެ.\nފިލިޑާފިއާގައި ހިނގައިގެން އުޅޭ ބަޑި ޖެހުމުގެ ހާދިސާގެ މައުލޫމާތު އެމެރިކާގެ ރައީސް ޑޮނަލްޑް ޓްރަމްޕް އާއި ހިއްސާކޮށްފައިވާ ކަމަށް ވައިޓްހައުސް އިން ބުނެއެވެ. ނަމަވެސް ހަމަލާ އާއި ގުޅިގެން ޓްރަމްޕް އަދި އެއްވެސް އެއްޗެއް ނުބުނެއެވެ.\nމިއީ އެމެރިކާގައި ހަފްތާއެއްހާ ދުވަހުގެ ތެރޭގައި ހިނގި ބަޑި ޖެހުމުގެ ތިން ވަނަ ހާދިސާއެވެ.\nބަޑި ޖެހުމުގެ ހާދިސާތައް އިތުރުވަމުންދާތީ ބަޑި ކޮންޓްރޯލް ކުރުމަށް ގޮވާލާ އާއްމު ރައްޔިތުންގެ އަޑު އަނެއްކާވެސް ވަނީ ގަދަވެފައެވެ.\nއޮޅިގެން ކަޅުނަސްލުގެ މީހަކު މަރާލި އެމެރިކާގެ ފުލުހަށް ދައުވާކުރަން ނިންމައިފި\nއެމެރިކާގައި ބަޑި ޖަހައި ދިހަ މީހަކު މަރާލައިފި\nއޮގަސްޓް 15, 2019 06:32\nﷲ އަކްބަރ. ޢަލްހަމްދުލިﷲ\nއޮގަސްޓް 15, 2019 12:17\nއޮގަސްޓް 15, 2019 15:15\nކަލޭތީ ލާދީނީ ޔަޙޫދީ ގޮލައެއްދޯ\nއޮގަސްޓް 15, 2019 16:06\n《》އެއް ޖިންސުން ކައިވެނި ނުކުރެވިގެން އުޅޭ ގޮލައެއް ކަންނޭންގެ


February mahu green tax ge gothugai 79 million rufiyaa libunu | Mihaaru\nވިޔަފާރި / ގްރީން ޓެކްސް\nފެބްރުއަރީ މަހު ގްރީން ޓެކުހުގެ ގޮތުގައި 79 މިލިއަން ރުފިޔާ ލިބުނު\nރިސޯޓެއްގައި ދެ ޓޫރިސްޓުން. ގްރީން ޓެކުހަކީ ޓޫރިސްޓުންގެ އަތުން ނަގާ ޓެކުހެއް--ފޮޓޯ:މިހާރު\nމިދިޔަ ފެބްރުއަރީ މަހު ގްރީން ޓެކްސްގެ ގޮތުގައި 79.7 މިލިއަން ރުފިޔާ ލިބިފައިވާކަމަށް ފިނޭންސް މިނިސްޓްރީން ހާމަކޮށްފި އެވެ.\nފިނޭންސް މިނިސްޓްރީ އާންމުކުރާ ގްރީން ޓެކުހާ ބެހޭ ރިޕޯޓުގައި ބުނެފައިވާ ގޮތުގައި ފެބްރުއަރީ މަހު ގްރީން ޓެކްސްގެ ގޮތުގައި ރިސޯޓުތަކުން 72 މިލިއަން ރުފިޔާ ލިބުނެވެ. ގެސްޓްހައުސްތަކުން 2.5 މިލިއަން ރުފިޔާ ލިބިފައިވާ އިރު ހޮޓާތަކުން 1.9 މިލިއަން ރުފިޔާ ލިބިފައިވެ އެވެ.\nފެބްރުއަރީ މަހު ވެސް އެންމެ ގިނައިން ގްރީން ޓެކްސް ލިބިފައިވަނީ މާލެ އަތޮޅުންނެވެ. މާލެ އަތޮޅަކީ އެންމެ ގިނަ ރިސޯޓުތަކާއި ގެސްޓްހައުސްތައް ހިމެނޭ އަތޮޅެވެ. ފެމާލެ އަތޮޅުން 27.9 މިލިއަން ރުފިޔާ ލިބިފައިވެ އެވެ. އެގޮތުން ރިސޯޓުތަކުން 26.9 މިލިއަން ރުފިޔާ، ގެސްޓްހައުސްތަކުން 800،000 ރުފިޔާ އަދި ހޮޓާތަކުން 160،020 ރުފިޔާ ލިބުނު ކަމަށް ހިސާބުތަކުން ދައްކަ އެވެ. އޭގެ ކުރީ މަހު މާލެ އަތޮޅުން ލިބުނު ގްރީން ޓެކްސްގެ އަދަދަކީ 28.3 މިލިއަން ރުފިޔާ އެވެ. ދެވަނައަށް އެންމެ ގިނައިން ގްރީން ޓެކްސް ލިބިފައިވަނީ 9.8 މިލިއަން ރުފިޔާއާ އެކު އދ. އަތޮޅުންނެވެ. ބ. އަތޮޅުން 6.8 މިލިއަން ރުފިޔާ ލިބިފައިވާ އިރު އއ. އަތޮޅުން 6.5 މިލިއަން ރުފިޔާ ވަނީ ލިބިފަ އެވެ. ޅ. އަތޮޅުން 5.3 މިލިއަން ރުފިޔާ އާއި ދ. އަތޮޅުން 3.8 މިލިއަން ރުފިޔާ އާއި ރ. އާއި ނ. އަތޮޅުން 3.7 މިލިއަން ރުފިޔާ އާއި ވ. އަތޮޅުން 1.5 މިލިއަން ރުފިޔާ ގްރީން ޓެކްސްގެ ގޮތުގައި ލިބުނެވެ.\nގއ. އަތޮޅާއި 1.3 މިލިއަން ރުފިޔާ އާއި ހއ. އަތޮޅުން 1.2 މިލިއަން ރުފިޔާ ލިބިފައިވާ އިރު މާލެ އިން ވެސް ގްރީން ޓެކުހުގެ ގޮތުގައި 1.1 މިލިއަން ރުފިޔާ ލިބިފައިވެ އެވެ. މި މުއްދަތުގައި އައްޑޫން ލިބުނީ 1 މިލިއަން ރުފިޔާ އެވެ.\nއަތޮޅުތަކުގެ އިތުރުން ސަފާރީތަކާއި ލިވާބޯޑުތަކުން ގްރީން ޓެކްސްގެ ގޮތުގައި ވަނީ 2.9 މިލިއަން ރުފިޔާ ލިބިފަ އެވެ.\nމި އަހަރުގެ ނިޔަލަށް 892.7 މިލިއަން ރުފިޔާ ގްރީން ޓެކްސްގެ ގޮތުގައި ލިބޭނެ ކަމަށް ލަފާކޮށްފައިވެ އެވެ. މިދިޔަ ހަފުތާއާ ހަމަޔަށް ގްރީން ޓެކްސްގެ ގޮތުގައި ދައުލަތަށް ވަނީ 231 މިލިއަން ރުފިޔާ ލިބިފަ އެވެ.\nގްރީން ޓެކްސް ނަގަން ފެށުނީ 2015 އަހަރުން ފެށިގެންނެވެ. އެންމެ ފުރަތަމަ ނަގަން ފެށީ ރިސޯޓުތަކާއި ހޮޓާތަކުގެ އިތުރަށް ސަފާރީތަކުގައި ތިބޭ ބޭރުގެ ޓޫރިސްޓުންގެ އަތުންނެވެ. ދިވެހިންނާއި ރެޒިޑެންޓް ވިސާގައި ރާއްޖޭގައި ތިބޭ ބޭރު މީހުން ފިޔަވައި އެހެން ބިދޭސީންގެ އަތުން ދުވާލަކަށް ހަ ޑޮލަރުގެ މަގުން ނަގާ މި ޓެކްސް ގެސްޓްހައުސްތަކުން ނަގަން ފެށީ 2016 ވަނަ އަހަރުގެ އޮކްޓޫބަރު މަހުން ފެށިގެންނެވެ.\nޓޫރިސްޓުން ރިސޯޓްތައް ގެސްޓް ހައުސް ގްރީން ޓެކްސް\n6 ކޮމެންޓް, 8 ރިއެކްޝަންސް\nމިހުރިހާދުވަހު ތިޔައިތޮޅުތަށް ވިއްކައިގެން މާލެ ސަރުކާރުންގި ލާރިން އެއަތޮޅުތަކަށް ކޮންކަމެއްކޮށްދިނީ ؟ ހަމަ އެކަނި ގުރީން ޓެކްސް އިންލިބޭވަރުތީ. ކޮބާ އަދި އެއަތޮޅުތަކުން މާލެސަރުކާތަށް ވައްދާ އެހެން ޓެކްސްތަށް. މާލެ ވިޔަފާރިވެރިން ކައިފައި ބާކީނުވަނީދޯ\nގްރީން ޓެކްސްއިން ގްރީން ކުރަން ކޮންކަމެއް؟ ހަމަ ސަރުކާރުގެ ބަޖެޓްތެރެއަށް އެހެން ޓެކްސްއެކޭ އެއްގޮތަށް ވައްދާފަ ބޭނުންކުރަނީ. ރަނގަޅުގޮތުގަ ބޭނުން ނުކުރަންޏާ ތީ ކުދި ވިޔަފާރިތަކަށް ހުރި ހުރަހެއް\nމިރާއްޖެއަށް ފައިސާވަދޭ. ނަމަވެސް ފަހުން އެއަށް ވާގޮތެއް ނޭންގޭ..\nރުފިޔާ އެބަލިބޭ ހިގާ ދޯ މަޖުލީހައް ފަހު ގައުމު ދާ ގޮއި ބަލަން ތިބެމާ އިންޝާ ﷲ ރަގަނޅު ވާނެ ...މި އުއްމީދު ކުރާ ގޮއި\nތިގުރީން ޓެކުސް ނަގައިގެން ތިމާވެށި ހަލާކުކޮއް ރުއްގަހުގެ ވިޔަފާރި ކުރީމަަ ކަޑައޭ.\nބޯ ގޯސް ގުރީން ޓެކްސް އެކިއަނީ .. ކޮންމެހެން ފެހި ކުރަންނަގާއެއޗެއް ނޫން


އަންވާރު (ސީސަން 01) ހަތްވަނަ ޕާޓް – Esfiya\nހަޤީޤީ ހިތާމަ ބިރުވެރި މަޖާ ދީނީ ލޯބި May 23, 2017\nއަންވާރު (ސީސަން 01) ހަތްވަނަ ޕާޓް\nގޭގެ ބޮޑުދޮރު ތަޅުދަނޑިން ހުޅުވާލިއަޑަށް ބަރަކާ ބަލާލިއިރު އާޔަން މަސައްކަތްތަށް ނިންމާފައި އައިސް ގެއަށް ވަނީއެވެ. ބަރަކާ ލެޕްޓޮޕް ނިއްވާލާފައި އުފާވެރި ހިނިތުންވުމަކާއެކު އާޔަންއަށް މަރުހަބާކީ ލޯބިން ބައްދާލަމުންނެވެ. ނަމަވެސް އާޔަން ބަރަކާ ކުޑަކޮށް ދުރުކޮށްލާފައި މިހިރީ ހަޑިވެފައި ކަމަށް ބުންޏެވެ. ބަރަކާ ތިއައީ ކޮންމަސައްކަތެއްގަ އުޅެފަތާ އެހީ މޫނުމަތިން ވަރަށް ވަރުބަލިކަން ފެންނަމުންދާތީއެވެ. އާޔަން ގޮސް އެތާއިން ގޮނޑީގައި އިށީނދެ އަރައިގެންހުރި ބޫޓް ބާލަން އިނދެ ވާހަކަދެއްކިއެވެ.\nއާޔަން: މިއައީ އަލަށްހެދި އިމާރާތެއްގަ ކަރަންޓް މަސައްކަތު އުޅެފަ. ބޮޑު ތަނަކަށްވެފައި ތިން ފްލޯރގެ ނަރުތައް ގުޅަންހުރީމަ ވަރަށްބުރަ. ވަރަށް ވަރުބަލިވެސްމެ. އެކަމު އަދިވެސް ނުނިމޭ. އަނެއްކާ މާދަން އެކަމާ އުޅެން ޖެހޭނެ. ކޮބާތަ ޔާއްކޮ؟ ކޮންއިރަކު ނިދީ؟\nބަރަކާ:މިރޭ ވަރަށް އަވަހަށް ނިދައިފި. ފިލާވަޅުތައް ގިނަކަމުން ކަންނޭގެ. އެއްކޮށް ނުވެސްނިމެނީހެން ނިދެންފަށައިފި. ދެން ފަތިހު ހަދުވަންވެގެން ރީތިކޮށްގެން އެނދުގައި ބޭއްވިތަނާ ނިދިއްޖެ. ދޭ ފެންވަރައިގެން ކާން އަންނަން.\nއާޔަން ތެދުވެގެން ކޮޓަރިއަށް ވަންނަމުން ދެން މިރޭ ކާހިތެއްނެތްކަމަށް ބުންޏެވެ. ވަރުބަލިކަމުން ބޭނުންވަނީ އަވަހަށް ނިދާލަންކަމަށްބުނެ ތުވާލި ހިފައިން ފާހާނާއަށް ވަނެވެ. ބަރަކާ ދިޔައީ އެއްޗެހި ހޫނުުކުރާށެވެ.\nއާޔަން މަސައްކަތްކުރަނީ ސަރުކާރު އޮފީހެއްގައި ނަމަވެސް މިހާރަކަށް އައިސް އޮފީސް ނިންމާފައިވެސް އިތުރު މަސައްކަތައްދަނީ ހައްޖުގެ އަޅުކަމަށްދާން ބޭނުންވާތީ އެކަމަށް ރުފިޔާ އެއްކުރުމުގެ ބޭނުމުގައެވެ. އޮޮފީހުންލިބޭ ރުފިޔާކޮޅުން ކުރަންޖެހޭ ޚަރަދުތައްކޮށް ނިންމާލެވެނީ ކިރިޔާއެވެ.\nދީނާ އެނދުމަތީ ބާއްވާފައި އޮތްއިރު ބަލާމީހަކަށް ހީވާނީ އޭނާ ހޭނެތިފައިވާ ހެންނެވެ. ނަމަވެސް ދީނާގެ ހޭއެބަހުއްޓެވެ. ކައިރީގައިވަމުންދާ ހުރިހާކަމެއްވެސް އިހްސާސް ކުރެވެއެވެ. ނަމަވެސް އޭނާގެ އަމިއްލަ އިޚްތިޔާރެއް ހަށިގަނޑުގެ އެއްވެސް ގުނަވަނަކަށް ނުފޯރުވެއެވެ. ތެދުވަން ކިތަމެ ބޭނުންކަމުގައި ވީނަމަވެސް މުޅިހަށިގަނޑު ވާވެފައިވާ ކަހަލައެވެ. އޭނާގެ ސިކުނޑިވެސް މަސައްކަތްކުރަނީ މިނަޓަކު އެންމެ ސުކުންތަކު ކަހަލައެވެ. އެ ސިކުންތުކޮޅުގައި ހިތުން ހެޔޮ އެއްޗެއް ކިޔަން ބޭނުންވިނަމަވެސް ހަމަ ދެވަނަ ސިކުންތުގައި ސިކުނޑިވެސް ވާވާކަހަލައެވެ. އިނގެރޭސިބަހުންނަމަ ބްލޭންކް ވަނީއެވެ. ސިކުނޑީގެ ހުސްކަމެއް އަންނަނީއެވެ.\nސަމާހު އަނެއްކާވެސް ދީނާގެ ބޮލުގައި އަތްއަޅާ ކުރުސި ކިޔަވަން ފެށިއެވެ. އެއާއެކު ދީނާ އަނެއްކާވެސް ރޮމުން ދެފަރާތައް އެނބުރެމުން އަށްދޯތް، އަށްދޯތް އޭކިޔަންފެށީ ވޭނުން ފުރިފައިވާ އަޑަކުންނެވެ. ސަމާހު ސާދިޔާ އަށް އިޝާރާތްކުރީ ކާމޭޒްމަތީގައި ބަޤަރާތް ސޫރަތް ޖަހާފައި އޮތް ފޯނު ގެނެސްދިނުމަށެވެ. ފޯނު ގެނައުމުން ދީނާގެ ކަންފަތްދޮށުގައި ބޭއްވީ ކުރިއަށްވުރެ އަޑުމަޑު ކޮށްފައެވެ. އަނެއްކާވެސް ދީނާގެ ގިސްލުމުގެ އަޑު ބާރުވިއެވެ. އެއްއަތުގެ މުލައްދަނޑިން ލޯމަތީ އަތްއަޅާފައިވާއިރު އަނެއްއަތުން ބައެއްފަހަރު މޭގައި އަތްއަޅަނީ މެއަށްވާ ތަދަކުންނެވެ. އަނެއްބައިފަހަރު ގޮތްނޭނގޭ ބާރަކުން އަތްގޮށްމުއްކަރުވާ ބާރުކޮށްލެވެއެވެ. ނުވަތަ އިނގިލިތަކާއެކު އަތްތިލަ ހަރުވެ ބާރުވެއެވެ.\nއެހާލުގައި ދީނާ މާގިނައިރު ބާއްވަން ބޭނުންނުވާތީ ސަމާހު ފޯނުނަގާ ބަޤަރާތް ސޫރަތުގެ އޭރު ކިޔަވަމުންދިޔަ އާޔަތް ނިމުމުން އެ ސޫރަތް ނިއްވާލިއެވެ. އަދި އެއަށްފަހު ބަންގި ޖަހާ ތަންކޮޅެއް އަޑު ބާރުކޮށްލުމަށްފަހު ކަންފަތްދޮށުގައި ބޭއްވިއެވެ. އެއާއެކު މަޑުމަޑުން ދީނާގެ އަޑުކެނޑި ހަރަކާތްތައް ހުއްޓުނެވެ. ދެފަހަރު ބަންގިނިމި ތިންވަނަ ފަހަރު ބަންގި ގޮވަން ފެށުމުން ދީނާގެ ދެލޯ ހުޅުވުނެވެ. ތެދުވެ އެނދުމަތީގައި އިށީނދެ ލޮލުން ފައިބައިފައިހުރި ކަރުނަތަށް ދެއަތުން ފޮހެލިއެވެ.\nސާދިޔާވެސް އިތުރަށް ކޮޅަށްނުހުރެ ދަރިފުޅުގެ ފައިކައިރީގައި އިށީނދެލިއެވެ.\nދީނާ: ދޮންބެ ކީއްކުރަންތަ ބަޤަރާތް ސޫރަތް ތިޖެހީ؟ ދީ ކައިރީ ބުނެފަ ޖެހިނަމައެއްނުން. ކިރިޔާ ލެޕްޓޮޕް ސަލާމަތުން އެއިނީ. އެތައްފަހަރަކު ހިތައްއެރި ނަގާ ބިންމަށްޗައް ޖަހަން.\nދީނާ ޝަކުވާކޮށްލީ ކުޑަކުއްޖެއް ފަދައިންނެވެ. ދީނާގެ ބައްޕަ ދީނާ ވަރަށްކުޑައިރު މަރުވެފައިވުމުން އެމީހުންގެ ހުރިހާ ކަމެއްވެސް ބަލަނީ ސަމާހްއެވެ. ސަމާހްއަކީ ސާދިޔާގެ ދޮށީދަރިއެވެ. ދެދަރިންނާއެކު އެކުޑަކުޑަ އާއިލާ އުފާވެރިކަމާއެކު ހޭދަކުރި ދުވަސްތަކަށް ބައެއްގެ ހަސަދައިގެ އަސަރުކޮށް، ދީނާއެވަނީ ސިހުރުގެ ޝިކާރައަކަށް ވެފައެވެ.\nވޭތުވެދިޔަ އަހަރު އޯލެވެލް ނިންމާފައި ދީނާ ބޭނުންވީ މިއަހަރު ޤާރީ ކޯހެއްގައި ބައިވެރިވެ މޮޅު ޤާރީއަކަށް ވާށެވެ. ނަމަވެސް އޭނާގެ އެ ހުވަފެން ވެއްޔައްވެގެން ދިޔައީ ޖެނުއަރީމަހުގައި އޭނާއަށް ވާންފެށި އުނދަގޫތަކަކާއެކު، ރާޤީއެއް ގެނެސް ކައިރީ ކިޔެވުމުން ސިހުރެއްގެ އަސަރު ވަރަށްބޮޑަށް ހުރިކަން އެނގިގެންދިޔަ ހިސާބުންނެވެ. އޭރުން ފެށިގެން ރާޤީގެ އިރުޝާދުގެ މަތިން އަމިއްލަ އަށް އެދަނީ ސިހުރަށް ފަރުވާހޯދަމުންނެވެ. ނަމަވެސް އަދިވެސް ޤުރުއާން ކިޔަވާއަޑު އިވޭހިނދު އޭނާއަށް އެވާ އުނދަގޫތަކާހެދި ކޯހުގައި ބައިވެރިވެވެން ނެތީއެވެ.\nސަމާހުއަކީ ރާޤީއެއް ނޫނެވެ. (ރުޤްޔާކުރާ މީހެއްނޫނެވެ) ނަމަވެސް ރާޤީންވެސް ކިޔަވަނީ ހަމަ ޤުރުއާންތާއެވެ. އެމީހުންނަކީ މިކަމުގައި ތަޖުރިބާހުރެ، ޝައިޠޯނުންގެ ކަންކަން މޮޅަށް އެނގޭނެ ބަޔެކެވެ. އެހެންނަމަވެސް ސަމާހުއަށްވެސް ޤުރުއާން ކިޔަވަން އެނގެއެވެ. އަދި މިކަމަށް ހާއްސަ އާޔަތްތަކާއިބެހޭ މައުލޫމާތު ފޮތަކުން ހޯދިއެވެ. އެހެންކަމުން ދޭތެރެ ދޭތެރެއިން ދީނާއަށް އެކަމުން ސަލާމަތްވުމަށް އެއްވެސް ވަރަކަށް ކުރިލިބޭތޯ އިމްތިހާން ކޮށްލަނީއެވެ.\nސަމާހުއަށް ވިސްނޭގޮތުގައި މިހާރު އެދަނީ ރަނގަޅުވަމުންނެވެ. ފުރަތަމަ ދުވަސްކޮޅުގައި ދީނާއަށް ކުރާ އަސަރާއި ބަލާއިރު މިހާރު އެ ޖިންނި ސަމާހްދެކެވެސް ވަރަށް ބިރުގަންނަކަން އެބައެނގެއެވެ. ފުރަތަމަ ކޮޅުގައި ސަމާހް ކިޔަވަން ފަށާއިރަށް ސަމާހުގެ ކަރުގައި ހިފަން އަތްނަގާ ދުވަސްދުވަސްވެސް މަދެއް ނޫނެވެ. އެހެންކަމުން ﷲގެ އިރާދަފުޅާއެކު ވަރަށް އަވަހަށް ރަނގަޅުވާނެކަމަށް އޭނާ ޤަބޫލުކުރެއެވެ.\nނާދިރާއާއި ރަޝީދުގެ މޫނުމަތީގައިއެވާ ލާނެތް ހިނިތުންވުމުން ޔަމީނާ އަށް އެރޭކާލި ކަންތަށްތަކުން ބުނާނެ އެއްޗެއް ނޭނގިފައި ހުއްޓުންއަރާފައި ހުރެވުނީ ޤަބޫލުވެސް ނުކުރެވޭތީއެވެ. އޭނާގެ މަންމަ އާއި ބައްޕަ އެފަދަ ކަމެއްކޮށްފާނެޔޭ ޤަބޫލުކުރަން ހަމަ އުނދަގުލިއްޔެވެ. ރަޝީދުއަށް ވިސްނުނީ ދެން ޔަމީނާއަށް އިތުރަށް އެއްވެސް ކަމެއް ސިއްރުކުރުމުގެ ބޭނުމެއް ނެތްކަމެވެ. އެހެންކަމުން ޔަމީނާއަށް ގޮވާފައި އެމީހުން ކައިރީއިން ސޯފާގައި އިށީންނަން ބުންޏެވެ. ޔަމީނާ މޫނުފޮތިކޮޅު ނަގާ ގޮނޑީގައި ހަމަޖެހިލީ ސުވާލުކުރަންވީވެސް ކޮންހިސާބަކުންކަން ނުވިސްނުނީތީއެވެ. އެމީހުންގެ އެބުނާ ޕްލޭނެއް ފެށުނީކޮން ހިސާބަކުންކަންވެސް އޭނާއަކަށް ފަހުމެއް ނުވިއެވެ. ރަޝީދު ހަމަޖެހިލާފައި އެމީހުންގެ ރޭވުންތައް ކިޔާދޭން ފެށުމުން ލޫތުވެސް ހިނިއައިސް ޔަމީނާގެ މޫނަށް ބަލައިލީ ޔަމީނާގެ މޫނަށް އަރާފައިބާ ކުލަވަރުންނެވެ.\nރަޝީދު: ދަރިފުޅާ! ބައްޕަމެން މާބޮޑުކަމެއް ނުކުރަން. ހަމައެކަނި ދަރިފުޅުގެ ސުވާލުތަކަށް ޖަވާބުހޯދޭތޯ މަސައްކަތް ކޮށްލީ. ބަރަކާ ކިޔައިދިން ދަރިފުޅުގެ ކަންބޮޑުވުން. ހަޤީޤަތުގައިވެސް އެއީ ހައްތަހާވެސް ވިސްނަންޖެހޭނެ ކަންތައްތައް. ބައްޕަމެން ވަރަށްއުފާވޭ ދަރިފުޅުވެސް ހެޔޮވިސްނޭ ބޮޑުކުއްޖަކަށް ވީތީ.\nޔަމީނާއަކަށް އިތުރަކަށް ކެތެއް ނުކުރެވުނެވެ. އޭނާ ބޭނުންވަނީ އޭނާގެ ވާހަކަ ދައްކާކަށްނޫނެވެ. ބައްޕަމެން އެކުރިކަމެއް އެނގެންށެވެ. އެހެންކަމުން އަނެއްކާވެސް ސުވާލުކުރިއެވެ.\nޔަމީނާ: ދެން ބައްޕާ! ބައްޕަމެން ކީއްތަކުރީ؟ މީ ހައްތަހާވެސް މިލޫތު ކަންތައްދޯ؟ ދެން ބުނެބަލަ. ކޮން ރޭވުމެއްތަ؟\nރަޝީދު އަނެއްކާވެސް ހިނިއައިސް ހުރެ ކިޔާދޭން ފެށިއެވެ. ބައްޕަ ލޫތު ކައިރީ ބުނީ މިވެގެން އުޅޭގޮތް. ދެން ލޫތު ބުނި ބައްޕަ ނުވިސްނާށޯ އެކަމާ. ތިމަންނަ ބަލާނަމޯ. ބައްޕަ ހިތައްއެރި ނަވާލުއަށްވެސް ލޫތުއެއީ ދަރިފުޅުގެ އެއްބަފާ ބޭބެއެއްކަމެއް ނޭނގޭނެތީ ލޫތުއަށް މިކަން ކުރެވިދާނެއޭ. ބައްޕަ ދެކުނިން އޭގެ އަނެއްދުވަހު ލޫތު މިސްކިތުން ފައިބައިގެން ނަވާލުއާ ވާހަކަ ދައްކަން ހުއްޓާ. ބައްޕަ ނުދަންނަކަމަށްހަދާފަ ދިޔައީ. ދެން ލޫތުއަށް ހަމަ އެންމެ ރަނގަޅަށް އެނގޭނީ މިކަން ދިޔަގޮތް.\nއެހެން ބުނުމުން ޔަމީނާ ރުޅިވެރި ނަޒަރަކުން ލޫތުއާއި ދިމާއަށް ބަލާލީ މިހާރު ކިޔައިދޭންވިއްޔޭ ބުނެ އަމުރުކުރާ ގޮތަކަށެވެ. ލޫތު ބޯކަހާލަމުން ކިޔައިދޭންފެށިއެވެ.\nލޫތު: މިވީ ދެދުވަސް ތެރޭގައި އަހަރެން އެކިއެކި ވާހަކަ ދެއްކިން އޭނަޔާ. ކައިވެނީގެ ވާހަކައާއި، އަނބިންގެ ކިބައިން އުންމީދު ކުރަންޖެހޭނެ ކަންކަމުގެ ވާހަކައާއި އަދި މިޒަމާނުގައި ކުދިންއުޅޭ ގޮތްތަކުގެ ވާހަކަ. ކައިވެނީގެ ވާހަކަ ދެއްކިއިރު އަހަރެން ބެލިން އޭނާގެ ޚިޔާލު މިކަމުގައި ހުންނަގޮތް. އަހަންނަށް ވިސްނުނީ އޭނަގެ ވިސްނުންކަންކަމުގައި ވަރަށް ތޫނުކަން. އަދި އަންހެންކުއްޖާގެ އިހްސާސްތަކާމެދު ވަރަށް ވިސްނާކަން ފާހަގަކުރެވުން. އެހެންވީމާ އަންހެނުންނަށް އިޚްތިރާމްކުރެޔޭ ބުނަންޖެހޭނީ. އެކަމަކު އެއޮށްހުރިހާ ވާހަކައެއް އަހަރެން ދެއްކިއިރުވެސް އޭނަ ނުބުނި ތިމަންނަ ޔަމީނާ ކިޔާކުއްޖަކާ އިންނަން އުޅޭ ވާހަކައެއްވެސް.\nޔަމީނާ އަށް ލޯ އަޅާލަމުން ޝަކުވާގެ ރާގަކަށް ލޫތު އެހެންބުނުމުން ޔަމީނާ ކުޑަކޮށް ރަކިވާގޮތް ވިއެވެ.\nލޫތު: ނަވާލު ފާހަގަކުރެވެނީ މަޑުމައިތިރި އަޚްލާޤް ރަނގަޅު މީހެއްގެ ގޮތުގައި. ދެންމެ ހިނގާދިޔަ ކަންތައްތަކުންވެސް މިކަން ވަރަށް ރަނގަޅަށް އެނގޭ. އޭނައަށް އެ ހާލަތު ފެންނާނީ ޔަމީނާ ހިލޭ ފިރިހެނަކާއެކު ކޮފިގައި އިންތަން. ޔަމީނާކަން ޔަޤީންކުރުވަން ވެގެން އަހަރެންބުނިން މީ ޔަމީއޭވެސް. އަދި އަހަރެމެންދެމީހުންގެ ކައިވެނީގެ ވާހަކަ ދައްކަނީއްޔޭ ހީވާނެ ގޮތައް އަހަރެން ވާހަކަދެއްކީވެސް.\nޔަމީނާ އަށް ސިފަވެގެން ދިޔައީ އިރުކޮޅެއްކުރިން ކޮފީމޭޒްކައިރީ ހިނގި ކަންތައްތަކެވެ. އަދި އެހުރިހާ ކަމަކީވެސް ލޫތުގެ ރޭވުންކަން އެނގުމުން، ކުރިން އެއްވެސް ކަމެއް ނުބުނީމަ ހިތްހަމަނުޖެހުނެވެ. ނަމަވެސް އެއަށްވުރެ ބޮޑަށް ހައިރާންކަން ގެނުވީ ލޫތު އެހާ ސީރިއަސްކަމާއެކު ޝައްކެއްވެސް ނުވާގޮތައް އެހުރިހާ ކަމެއް ކުރިލެއް މޮޅުކަމުންނެވެ.\nލޫތު: އަސްލު އަހަރެންނަމަ ނޫނީ ރުޅިގަދަ މީހަކުނަމަ އެއީ ޔަމީކަން އެނގުމުން އެންމެ ހިނދުކޮޅަކުވެސް މަޑުނުކޮށް ނިކުމެގެން ދާނީ ކަންނޭގެ. ނުވަތަ ޔަމީއާއި ދިމާއަށް ބަހުން ނަމަވެސް ހިތްހަމަނުޖެހޭ އެއްޗެއް ބުނާނެ. އަދި ޝައްކުގިނަ މީހެއްނަމަވެސް ހަދާނީ އެހެން. މާލަހުން ވިސްނޭނީ ކަމުގެ ހަޤީޤަތް ހޯދަން. އަނެއްގޮތައް ނުދަންނަ ކުއްޖަކަށް އެހާބޮޑަށް އިތުބާރެއް ނުކުރާނެތާ. އެހެންނަމަވެސް ނަވާލު އޭނާގެ އިހްސާސްތަށް ކޮންޓްރޯލްކޮށް، ކަމުގެ ހަޤީޤަތް ހޯދުމަށް މަސައްކަތްކުރީ. ހަމަ ވަގުތުން. މީން އެނގޭ އޭނަ ޔަމީއާ ކައިވެނިކުރަން ބޭނުންވެފަ ހުރިވަރުވެސް.\nއެވާހަކަތަކާއި ރަޝީދުވެސް އެއްބައިވެ ބައްޕައަށްވެސް ހީވަނީ ނަވާލުއެއީ ހަމަ ރަނގަޅުކުއްޖެއްހެނޭ ބުންޏެވެ. އަދި ޔަމީނާ ދެންދޭނެ ޖަވާބަކާއިމެދު ރަނގަޅަށް ވިސްނަންބުނެ މާދަމާ އަސުރުގެ ކުރިން ބައްޕައަށް ޖަވާބެއް ދޭންވާނެކަމަށް އެންގިއެވެ. ހަވީރު ސަޔަށް ނަވާލްއަށް ދައުވަތުދީފައި ވާތީއެވެ. އެވާހަކަތައް އަޑުއަހާފައި ޔަމީނާގެ ސިކުނޑި އެތައް ޚިޔާލަކުން ފުރިގެން ދިޔައެވެ.\nސާރާ ސްކޫލު ނިންމާފައި އިތުރު ދެއޮފީސްމޭޓުންނާއެކު ދިޔައީ މެންދުރުގެ ކެއުމަށް އިންސާފުކުރުމަށް އާޓިފިޝިއަލް ބީޗުގައި އިން ޑައިނަމޯއަށެވެ. އެންމެންވެސް ބޭނުންވީ ސަބްމެރީން ކާށެވެ. އެތަނަށް ވަދެވަދެ ހުއްޓާ ފޯނުރިންގުވާތީ ބެލިއިރު ގުޅަނީ ބޮޑުދައިތައެވެ. ފޯނުން ވާހަކަ ދައްކަމުން ރަހުމަތްތެރިންނަށް މިއަންނަނީކަމަށްބުނެ އޭނާ ފޯނުގައިހުރެ ހިނގަމުންދިޔައީ މޫދާވީ ފަރާތަށެވެ. ބޮޑުދައިތަ އިންޑިޔާއަށްދާ ވާހަކަ ދައްކަމުން އެދުނީ އެމީހުންގެ ޓިކެޓް ކަންތައް ހަމަޖައްސައިދިނުމަށެވެ. ސާރާގެ ރައްޓެއްސަކު މޯލްޑިވިއަންގައި އުޅޭތީއެވެ. އެހެންކަމުން ސާރާ އެ ރަހުމަތްތެރިޔާއަށް ބޮޑުދައިތަ ފޮނުވި މައުލޫމާތުތައް ފޯވާޑް ކޮށްލާފައި އޭނާއާއި ގުޅަން ފޯނު ކަންފަތުގައި ޖައްސާލިއެވެ. އޭރު ހިނގަމުންގޮސް އެތާގައި ހުރި ރުކެއް ކައިރިއަށް ހުއްޓެވިއްޖެއެވެ.\nފޯނުކަންފަތުގައި ޖަހާލައިގެން ކުރިމަތީގައިއޮތް މޫދަށާއި ވެލިގަނޑަށް ނަޒަރު ހިނންގާލެވުނީ ހިތްގައިމު މަޑުދުވަހެއްކަމުން ހިތަށް ހަމަޖެހުމެއް ލިބޭތީއެވެ. އެހިނދު އެއޮށް އަވިގަދަ ގަޑީގައިވެސް ވެލިގަނޑުގައި އިށީނދެލައިގެން މޫދައްބަލަން އިން ދެބައި އުމުރުގެ އަންހެނާ ފެނުމުން ސާރާއަށް ސިހުމެއް ލިބުނެވެ. މޫނުމަތިން އުދާހާއި، ހިތާމަ ފެންނަހިނދު ރޮއިރޮއި ދެލޯވަނީ ރަތްވެފައެވެ. އަދި އިރުއިރުކޮޅާ ލޮލުން ފައިބަމުންއެދާ ކަރުނަތައް އަތުން ފޮހެލަމުންދިޔައީ ކަރުނުތައް ނުހިފެއްޓިގެން އުޅޭފަދައަކުންނެވެ.\nއަންވާރު ސައިޓްގެ މިއަދުގެ ހެޔޮބަސް\n” އެކަމެއްކުރަން އުނދަގުލަކަށްވެގެން ހެޔޮކަމެއް ދޫ ނުކޮށްލާށެވެ. އެކަމުގެ އުނދަގޫ ނެތިދިޔަނަމަވެސް އެ ހެޔޮއަމަލު ދެމި ހުންނާނެއެވެ. އެކަމުން އެލިބޭ ވަގުތީ ހިތްހަމަޖެހުމާއި ވަގުތީ އުފަލަށްޓަކައި، ކުރަންފަސޭހަ ކަމަކަށްވިޔަސް ނުބައިކަމެއް ނުކުރާށެވެ. އެ ވަގުތީ ހިތްހަމަޖެހުމާއި ވަގުތީ އުފާ ކުޑަ ހިނދުކޮޅެއްގެ ތެރޭގައި ނެތިދެއެވެ. ނަމަވެސް އެ ނުބައި އަމަލު ދެމިހުންނާނެއެވެ”.\nJazaak Allah khair. 🙂\nV v v v ves furihama baskolheh\nV reeethi…Ekm haaadha kurey..V salhi hama…\nEhennaaves genna varu mee hama. Ekam next part thankolheh dhigukollaanan. In Shah Allah\nބުނެދޭށޭ ރުހެމޭ 42\nހިތާމަ ލޯބި June 20, 2019\nހަޤީޤީ ހިތާމަ ކުރުވާހަކަ ލޯބި March 5, 2020\nހިތާ ފުރާނައިން… (3)\nހިތާމަ ލޯބި January 1, 2018\nހިތާމަ ލޯބި October 25, 2017\nހިތް އަދު ރޮނީއޭ ނުދާށޭ –7ވަނަ ބައި –\nލޯބި December 13, 2012\nވާނަމޭ އުމުރަށް އެކީ ޖާނާ\nލޯބި October 19, 2018


MNP Siyaasee Gothun Massakaiy Kuraane Gotheh Ninmaanee Councilun: Nazim - Vaguthu\nމޯލްޑިވްސް ނޭޝަނަލް ޕާޓީ (އެމްއެންޕީ) އިން ސިޔާސީ ގޮތުން މަސައްކަތް ކުރާނެ ގޮތް ނިންމާނީ އެ ޕާޓީގެ ކައުންސިލުން ކަމަށް އެމްއެންޕީގެ އެއް މުއައްސިސް އަދި ރައްޔިތުންގެ މަޖިލީހުގެ ދަނގެތީ ދާއިރާގެ މެމްބަރު ކާނަލް މުހައްމަދު ނާޒިމް ވިދާޅުވެއްޖެއެވެ.\n"ވަގުތު" ގެ "ހަވާސް" ޕްރޮގްރާމްގައި އާއްމުން ވަނީ އެމްއެންޕީ އިން މަސައްކަތް ކުރާނީ ސަރުކާރާ އެކުގައިތޯ ނުވަތަ އިދިކޮޅު ޕާޓީއެއްގެ ގޮތުގައިތޯ ސުވާލު އުފައްދާފައެވެ. އެ ސުވަލުތަކަށް ޖަވާބުދެއްވަމުން ނާޒިމް ވިދާޅުވީ އެ ޕާޓީ މަސައްކަތް ކުރާނެ ގޮތެއް އަދި ނިންމާފައި ނުވާ ކަމަށެވެ. އެކަން ނިންމާނީ ކައުންސިލުން ކަމަށް ވާއިރު ޕާޓީގެ މަސައްކަތްތައް ވަކިގޮތަކަށް ކުރިއަށް ގެންދަން ހުށަހެޅުމުގެ ވިސްނުމެއް ނެތް ކަމަށް ނާޒިމް ވަނީ ވިދާޅުވެފައެވެ. އަދި މި ސަރުކާރުގެ ހުރި ނުރަނގަޅު ކަންކަމާއި މެދު އަޑު އުފުލަމުންދާނެ ކަމަށް ވެސް ނާޒިމް ވިދާޅުވިއެވެ.\n" ޕާޓީގެ ކައުންސިލުން ނިންމާނީ ޕާޓީ އޮންނާނީ އޮޕޮޒިޝަންގައިތޯ. ނޫނީ ސަރުކާރާ އެކުގައިތޯ. ކޮންމެ ސަރުކާރެއްގައި ވެސް ގޯސްކަންކަން ހުންނާނެ. އަޅުގަނޑުމެން މިދަނީ އެކަންކަމާ މެދު އަޑު އުފުލަމުން، ވާހަކަދައްކަމުން." ނާޒިމް ވިދާޅުވިއެވެ.\nމީގެ އިތުރުން އެ ޕާޓީގައި ތިބީ ރައްޔިތުންގެ މަޖިލީހުގެ މެމްބަރުންކޮޅެއް ކަމަށް ވާއިރު މަޖިލީހުގައި ސިޔާސީ ޕާޓީއެއްގެ ހައިސިއްޔަތުން އަދާކުރަން ޖެހޭ ދައުރު ފުރިހަމައަށް އަދާކުރެވިދާނެކަމަށް ގަބޫލުކުރެވޭތޯ ސުވާލުކުރުމުން އޭނާ ވިދާޅުވީ މިހާރު ތިބި މެމްބަރުންނާއި އެކުގައި މަޖިލީހުގައި ރަނގަޅު މަސައްކަތްތަކެއް ކުރެވޭނެ ކަމަށް ގަބޫލުކުރައްވާ ކަމަށެވެ. އެމްއެންޕީ އަކީ ގައުމީ ފިކުރެއް ކަން ފާހަގަކުރައްވާ ނާޒިމް ވިދާޅުވީ އެމްއެންޕީ އިން ސަރުކާރާއި އިދާރާތައް ޖަވާބުދާރީ ކުރުވާނީ އަޑުގަދަކޮށްގެން ނޫން ކަމަށާއި އެމްއެންޕީ އިން ބޭނުން ވަނީ އަހުލާގު ރަނގަޅު ޕާޓީއެއްގެ ގޮތުގައި އެ ޕާޓީ ދެމި އޮތުން ކަމަށެވެ.\nއެ ޕްރޮގްރާމްގައި ނާޒިމް ވަނީ ޕާޓީގެ ހިންގުމާއި މެދު އާއްމުން ކުރި ސުވާލުތަކަށް ވެސް ޖަވާބުދެއްވާފައެވެ. ރައްޔިތުންގެ މަޖިލީހުގެ ނޮޅިވަރަމް ދާއިރާގެ މެންބަރު މުހައްމަދު ނަޝީދު އަބްދުﷲ (މޮސްޓާ) އާއި ރައްޔިތުންގެ މަޖިލީހުގެ ނިލަންދޫ ދާއިރާގެ މެންބަރު އަބްދުލް މުހްސިން ހަމީދު (ޖޭފޯ) މޯލްޑިވްސް ނޭޝަނަލް ޕާޓީ އާއި ގުޅުމަށް ފަހު ޕާޓީ އާއި ދުރަށް ދާން ނިންމީ ކީއްވެގެންތޯ އާއްމުން ސުވާލުކުރުމުން ނާޒިމް ވިދާޅުވީ ޕާޓީތަކާއި ގުޅުމާއި ޕާޓީ އިން ދުރަށް ދިއުމަކީ ޑިމޮކްރަސީގައި ކޮންމެ މީހަކަށް ލިބޭ އިޚުތިޔާރެއް ކަމަށެވެ.\nނަމަވެސް އުންމީދަކީ އެ ދެބޭފުޅުން އަނބުރާ ޕާޓީ އާ ގުޅުން ކަމަށް ނާޒިމް ވިދާޅުވިއެވެ. އަދި އެ ބޭފުޅުންނާއި މެދު ފައިސާގެ މުއާމަލާތްތަކެއް ހިނގިކަމަށް ދެކެވޭ ވާހަކަތަކައް ރައްދުދެއްވާ ނާޒިމް ވިދާޅުވީ އެފަދަ ކަމެއް ހިނގާފައިވާކަން އެނގިވަޑައިނުގަންނަވާ ކަމަށާއި ފައިސާ ދީގެން ޕާޓީ އަށް މީހުން ވެއްދުމަކީ އެމްއެންޕީގެ އުސޫލެއް ނޫން ކަމަށެވެ. މީގެ އިތުރުން ބައެއް ނިކަމެތި އާއްމުންނަށް ފައިސާދީގެން ޕާޓީ އަށް ސޮއިކުރުވާ ކަމަށް ކުރެވޭ ތުހުމަތުތަކާ ގުޅިގެން ނާޒިމް ވިދާޅުވީ އެފަދަ ކަމެއް ހިނގާ ނަމަ އެކަން ނުކުރުމަށް އެދިވަޑައިގަންނަވާ ކަމަށެވެ. އެއީ ޕާޓީގެ މުއައްސިސުންވެސް ޕާޓީ ކުރިއަރުވަން ބޭނުންވާ ގޮތް ނޫން ކަމަށް ނާޒިމް ވިދާޅުވިއެވެ.\nނާޒިމް ވަނީ އެމްޕީއެންގެ ކުރިމަގާއި މެދު ގިނަ އުންމީދުތަކެއް ކުރެވޭކަން ފާހަގަކުރައްވާފައެވެ. މި ވަގުތު ރާއްޖޭގައި އޮތް ބޮޑު ދެ ފިކުރުކަމަށްވާ އެމްޑީޕީ އާއި ޕީޕީއެމް އާއި މެދު އާއްމުން މާޔޫސްވެފައިވާ ކަމަށާއި އާޢްމުން ބޭނުންވަނީ ބަދަލެއް ކަމަށް ވެސް ނާޒިމް ފާހަގަކުރެއްވިއެވެ.\nހެހެ ތިޔަޕާޓީން މިގައުމުގެ ވެރިކަން ކުރެވޭނެބާ 😂😂😂😂😂😂\nސެޕްޓެމްބަރު 20, 2021 08:26\nސިޔާސީގޮތުން މަސައްކަތް ކުރަންވީ ކުރިންވެސް ނާޒިމްގެ ޝަހުސީ މިޒާޖުގައި ހުންނަ ޒާތީ ގޮތަށް


Grade9Ge Dharivaraku School Faahanaa Thereygai Rape Kohlaifi - Vaguthu\nގްރޭޑް9ގެ ދަރިވަރަކު ސްކޫލް ފާހަނާތެރޭގައި ރޭޕްކޮށްލައިފި\nގްރޭޑް9ގައި ތަޢުލީމު ހާސިލްކުރަމުންދިޔަ ދަރިވަރަކު، ސްކޫލުގެ ފާހަނާތެރޭގައި ރޭޕްކޮށްލައިފިއެވެ.\nއުމުރުން 14 އަހަރުގެ އެ ކުއްޖާ ރޭޕްކޮށްލީ، ފްލޮރިޑާގެ މިއާމީ ގާޑެންސްގެ ހައި ސްކޫލެއްގައެވެ. އޭނާ ރޭޕްކޮށްލީ، އޭނާ އާއި އެކު އެއް ގްރޭޑެއްގައި ތަޢުލީމު ހާސިލްކުރަމުންދިޔަ ތިން ފިރިހެން ދަރިވަރުންނެވެ.\nމި ހާދިސާ އާއި ގުޅިގެން ފުލުހުން ކުރިއަށްގެންދިޔަ ތަހުޤީޤަކުން އެނގިފައިވަނީ، އެ އަންހެން ކުއްޖާ ރޭޕްގެ ޝިކާރައަކަށް ހަދާލީ އޭނާގެ އެކުވެރިއެކެވެ. އެގޮތުން އޮޅުވާލައިގެން ސްކޫލުގެ ފާހަނާތައް ހުންނަ ސަރަޙައްދަށް އޭނާ ގެންދިއުމަށްފަހު ގަދަކަމުން ފާހަނައަށް ވައްދައި، އިތުރު ދެކުއްޖަކާއި އެކު ރޭޕްކޮށްލީ ކަމަށް ވެއެވެ.\nމި ހާދިސާގައި އެ އަންހެން ކުއްޖާއަށް އެކިވަރުގެ ހާނިކަތައް ލިބިފައިވާއިރު، އޭނާ ރޭޕްކޮށްލި ތިން ކުދިންގެ ތެރެއިން އެކެއްގެ ހަށިގަނޑުގައި އެޗްއައިވީ ހުންނަ ކަމަށް ވެއެވެ. އެހެންކަމުން އެޗްއައިވީގެ އަސަރު އެ އަންހެން ކުއްޖާއަށްވެސް ކޮށްފައިވާކަން ޓެސްޓުތަކުން ވަނީ ހާމަވެގެން ގޮސްފައެވެ.\nމި ހާދިސާ ހިނގީ، މީގެ ކުރިންވެސް ބައެއް ދަރިވަރުންގެ ފަރާތުން އެ ކުއްޖާއަށް އެކި ކަހަލަ އުނދަގޫތަކެއް ކުރިމަތިވަމުން ގޮސްފައި ވަނިކޮށެވެ. އެގޮތުން މަގުމަތިންވެސް ބައެއް ދަރިވަރުންގެ ފުރައްސާރަ އާއި އުންދަގުލާއި އޭނާއާއި ކުރިމަތިވިއިރު، ފަހުން އެ ދަރިވަރުން އޭނާއާއި ދިމާކޮށްލީ ސްކޫލް ތެރެއިން ކަމަށް އޭނާގެ މަންމަ ނޫސްތަކުގައި ބުނެފައި ވެއެވެ.\nއެކުއްޖާގެ މަންމަ އިތުރަށް ބުނެފައި ވަނީ، އޭނާގެ ދަރިފުޅު ރޭޕްކޮށްލުމުގެ ސަބަބުން ފުރާނައަށްވެސް ނުރައްކާ ވެފައިވާ ކަމަށެވެ. އެގޮތުން އެޗްއައިވީގެ އިތުރުން، ދަރިފުޅު ރޭޕްކޮށްލި ކުދިންގެ ތެރެއިން އެއްކުއްޖެއްގެ ގައިން ނުރައްކާތެރި ބައްޔެއްވެސް އޭނާގެ ގަޔަށް އަރާފައި ވާކަމަށާއި، އެޗްއައިވީގެ ސަބަބުން ބަލި އިތުރަށް ބޮޑުވަމުންދާ ކަމަށް އޭނާ ބުންޏެވެ.\nމި ހާދިސާއާއި ގުޅިގެން ސްކޫލުން ވަނީ އެ އަންހެން ކުއްޖާ އާއި އޭނާ ރޭޕްކޮށްލި ތިން ދަރިވަރުންވެސް ސަސްޕެންޑު ކޮށްފައެވެ.\nފެބުރުއަރީ 10, 2018 10:41\n.ކީއެވެ އެއަންހެން ކުއްޖާ ސަސްޕެންޑުކުރީ???\nފެބުރުއަރީ 10, 2018 10:42\nތިކަމާ މިހާރު މޯދީ ގުޅާގެން އެބަ މަަސްވަރާ ކުޜޭ\nފެބުރުއަރީ 10, 2018 11:20\nމަގޭހީކުރީ އިންޑިޔާގެ ހިނގިކަމެއްހެން!\nފެބުރުއަރީ 10, 2018 12:00\nމިމައްސަލައެއްނު ތިބައިގަނޑު ހައްލުކުރަންވީ އަހަރެމެންގެ މިނިވަންކަމާނުކުޅެ\nފެބުރުއަރީ 10, 2018 12:07\nވަރަށް ދެރަ ހިތާމަވެރި ޚަބަރެއް. ތިޔަ އަންހެން ކުއްޖާއަށް އަވަސް ޝިފާއެއްދެއްވަވާ ހިދާޔަތުގެ އަލިމަގު ދައްކަވާންދޭވެ... އެޗްއައިވީ ބައްޔަށް ޝިފާ ދެއްވަން ވިޔަސް އެކަލާނގެއީ ހުރިހާ ކަމަކަށް ކުޅަދުންވަންތަ ރަސްކަލާންގެ..\nފެބުރުއަރީ 10, 2018 15:23\nފެބުރުއަރީ 10, 2018 12:25\nކޮބައިތަ ޓްރަމްޕް އަނގަބޮޑޭ\nފެބުރުއަރީ 12, 2018 10:58\nރޭޕް ކޭސް އެއް ވިއްޔާ އަވަހަށް އިންޑިޔާގެ އެހީތެރިކަމަށް އެދޭ.. ތިކަމުގައި އެންމެ ފުންނާބު އުސް ވާނީ އިންޑިޔާ


Riyaasee commissionthakah baarudhey bill Majilis in balaigenfi\nރިޔާސީ ކޮމިޝަންތަކަށް ބާރުދޭ ބިލު މަޖިލީހުން ބަލައިގެންފި\n0 June 12th, 2019 - 2:27 PM\nރައީސުލްޖުމްހޫރިއްޔާ އިބްރާހިމް މުހައްމަދު ސާލިހު އުފައްދަވާފައިވާ ދެ ރިޔާސީ ކޮމިޝަނަށް ބާރު ދިނުމަށް ހުށަހަޅާފައިވާ ރިޔާސީ ކޮމިޝަންތަކުގެ ބިލު ބޮޑު އަގުލަބިއްޔަތަކުން މަޖިލީހަށް ބަލައިގެންފިއެވެ.\nWe voted today on the Bill on Presidential commissions on unsolved murders and stolen asset recovery.\nABSTAIN - 1#Majlis19Thafaathu pic.twitter.com/VENvioBkjG\n— Eva Abdulla 🎈❓ (@evattey) June 12, 2019\nބިލު ބަލާގަނެފައުވަނީ 79 މެމްބަރުންގެ ވޯޓުންނެވެ. ވަކިކޮޅަކަށް ވޯޓު ނުދެއްވާ އެއް މަމްބަރަކު ހުއްޓެވެ.\nމި ބިލުން ރިޔާސީ ކޮމިޝަންތަކަށް ބޮޑެތި ބާރުތަކެއް ލިބެއެވެ. އެގެ ތެރޭގައި ތަންތަން ބަލައި ފާސްކުރުމާއި މުދާ ހިފެހެއްޓުމާއި، ބޭރުގެ އިންވެސްޓިގޭޓަރުން ގެނައުމާއި، ކޯޓު އަމުރަށް އެދުމާ، ސަލާމަތީ ބާރުތަކާއި ދައުލަތުުގެ އެހެން މުއައްސަސާތަކުގެ އެހީތެރިކަން ހޯދުން ހިމެނެއެވެ.\nމި ބިލަށް ތުޅާދޫ ދާއިރާގެ މެމްބަރު ހިސާން ހުސެން ވަނީ އިސްލާހުތަކެއް ހުށަހަޅުއްވާފައެވެ. އެގެ ތެރޭގައި އެގޮތުން ޖިނާއީ އިޖުރާއަތުގެ ގާނޫނުން ލިބިދޭ ބާރުތައް ރިޔާސީ ކޮމިޝަންތަކަށް ލިބިދެވޭ އިރު އެ ބާރުތައް އެންމެ ފުރިހަމައަށް ބޭނުންކުރެވޭ ގޮތަށް ކޮމިޝަންތަކަށް އިހުތިޔާރުތައް ދިނުން ހިމެނެއެވެ. އަދި ރިޔާސީ ކޮމިޝަނެއް ރައީސުލްޖުމްހޫރިއްޔާ އުވާލައްވާނަމަ އެ ކޮމިޝަންތަކުގެ މަސައްކަތްތައް ކަމާގުޅުން ހުރި މުއައްސަސާތަކަށް ބަދަލުކުރުން ހިމެނެއެވެ.\nރައީސްް އިބްރާހިމް މުހައްމަދު ސާލިހު ވަނީ މަރާލާފައިވާ މީހުންނާއި ގަދަކަމުން ގެއްލުވާލާފައިވާ މީހުންގެ މައްސަލަތައް ބެލުމަށް ކޮމިޝަނަކާއި، ކަރަޕްޝަނާއި ދައުލަތުން ގެއްލިފައިވާ މުދަލާއި ފައިސާ އަލުން އަނބުރާ ހޯދުމަށް ވެސް ކޮމިޝަނެއް އުފައްދަވާފައެވެ.


vnews - Party thakuge campaign harakaai thakuga3kameh nukurumah EC in ilthimaas koffi\nޕާޓީތަކުގެ ކެމްޕެއިން ހަރަކާތްތަކުގައި3ކަމެއް ނުކުރުމަށް އިލެކްޝަނުން އިލްތިމާސްކޮށްފި\nއިލެކްޝަން ކޮމިޝަންގެ ރައީސާއި އެ ކޮމިޝަންގެ ބައެއް މެމްބަރުން ޕްރެސް ކޮންފަރެންސެއްގައި: ފޮޓޯ: އިލެކްޝަން\nކުރިއަށްއޮތް ރިޔާސީ އިންތިޚާބަށް ސިޔާސީ ޕާޓީތަކުންނެރޭ ކެންޑިޑޭޓުންނަށް ތާއީދުހޯދުމުގެ ގޮތުން ހިންގާ ސިޔާސީ ހަރަކާތްތައް، ގާނޫނާއި ގަވާއިދުގެ ހުދޫދުގެ ތެރޭގައި ކުރިއަށް ގެންދިއުމަށް އިލެކްޝަން ކޮމިޝަނުން އިލްތިމާސް ކޮށްފިއެވެ.\nސިޔާސީ ޕާޓީތަކުގެ ބެލެނިވެރިފަރާތުގެ ހައިސިއްޔަތުން އެ ކޮމިޝަނުން މިއަދު ނެރުނު ބަޔާނެއްގައި، ސިޔާސީ ޕާޓީތަކުން ތާއީދު ހޯދުމަށް ބާއްވާ ހަރަކާތްތަކުގައި މައިގަނޑު3ކަމެއް ނުކުރުމަށް ސަމާލުކަން ދިނުމަށް އެދިފައި ވެއެވެ.\nއެގޮތުން ފުރަތަމަ ނުކުތާގައި، ދިވެހިރާއްޖޭގެ ޖަލުތަކާއި ޕެރޯލްގެ ޤާނޫނުގެ 62 ވަނަ މާއްދާގައި ސިޔާސީ ޕާޓީއާއި ޖަމްޢިއްޔާތަކަށް އާންމު މެންބަރެއްގެ ހައިސިއްޔަތުން ނިސްބަތްވުން ފިޔަވައި، އެއިން ތަނެއްގެ މަސްއޫލު ފަރާތެއްގެގޮތުގައި ހުރުމާއި، އެތަންތަނުން ހިންގާ އެހެން ހަރަކާތްތަކުގައި ބައިވެރިވުމުގެ ހައްޤު، ހުކުމެއް ތަންފީޒުކުރުމަށްޓަކައި ޖަލުގައި ބަންދުކުރެވިފައިވާ ހުންނަ މުއްދަތުގައި ލިބިގެންނުވާކަމަށް ބަޔާންކޮށްފައިވާތީ، ޖަލުގައި ހުކުމެއް ތަންފީޒު ކުރަމުންދާ ފަރާތްތައް ބައިވެރިކޮށްގެން ސިޔާސީ ޕާޓީތަކުން ހިންގާ ތާއީދު ހޯދުމުގެ ހަރަކާތްތައް ކުރިއަށް ނުގެންދިއުމަށް އެދިފައި ވެއެވެ.\nދެވަނަ ނުކުތާގައި، ސިޔާސީ ޕާޓީތަކުން އިންތިޒާމުކޮށްގެން ބާއްވާ ބައްދަލުވުންތަކާއި ހަރަކާތްތަކުގައި، ސިޔާސީ ޕާޓީއެއްގެ ގޮތުގައި ރަޖިސްޓަރީ ކޮށްފައިނުވާ ނަންތަކެއް، ދިވެހި ރާއްޖޭގައި ރަޖިސްޓަރީ ކޮށްފައިނުވާ ސިޔާސީ ޕާޓީއެއްގެ ގޮތުގައި ނުވަތަ އެނޫންވެސް ހައިސިއްޔަތަކުން ރަޖިސްޓަރީ ކުރެވިފައިނުވާ ނަމެއް ބޭނުންކޮށްގެން ތާއީދު ހޯދުމުގެ ހަރަކާތްތައް ނުބޭއްވުމަށް އެދިފައި ވެއެވެ. ސިޔާސީ ޕާޓީއެއްގެ ގޮތުގައި ރަޖިސްޓަރީ ކޮށްފައިނުވާ ނަންތަކެއް، ޕާޓީއެއްގެ ގޮތުގައި ބޭނުން ކުރަމުންދާކަމަށް ކޮމިޝަނަށް ޝަކުވާ ލިބިމުންދާ ކަމަށްވެސް މިނުކުތާގައި ބަޔާންކޮށްފައި ވެއެވެ.\nތިންވަނަ ނުކުތާގައިވަނީ، ސިޔާސީ ޕާޓީއަކުން ތާއީދު ހޯދުމަށް ބާއްވާ ހަރަކާތްތަކުގައި އެހެން ސިޔާސީ ޕާޓީއަކަށް ނިސްބަތްވާ ނިޝާން، ކުލަ ނުވަތަ އެ ޕާޓީއެއް ރަމްޒުކޮށްދޭ ތަކެތި އެ ސިޔާސީ ޕާޓީގެ ހުއްދަ ނެތި ބޭނުން ނުކުރުމަށް އެދިފައެވެ. އަދި ސިޔާސީ ޕާޓީއަކުން ޖަލްސާތަކުގައާއި ތާއީދު ހޯދުމަށް ބާއްވާ ހަރަކާތްތަކުގައި ބޭނުންކުރާ ކުލަ އެހެން ސިޔާސީ ޕާޓީއަކުން އެ ޕާޓީގެ ހުއްދައާއެކު ނޫންގޮތަކަށް ބޭނުން ނުކުރުމަށްވެސް އެދިފައި ވެއެވެ.\nގާނޫނުތަކާއި ގަވާއިދުތަކުގެ ހުދޫދުގެ ތެރެއިން ތާއީދު ހޯދުމަށް ބާއްވާ ހަރަކާތްތަކަށް އަބަދުވެސް އިލެކްޝަން ކޮމިޝަނުގެ ފުރިހަމަ އެއްބާރުލުން ދެމުން ގެންދާނެ ކަމަށްވެސް ބަޔާންކޮށްފައި ވެއެވެ.


Ahumadhaai Kuda Kujjaa | Vaahaka އަހުމަދާއި ކުޑަކުއްޖާ – Vaahaka\n6k 1 0\tApril 3, 2022\nއަހުމަދަކީ ރަށުގައި އަމިއްލަ ވިޔަފާރިއެއް ހިންގާ މީހެކެވެ. އޭނާގެ ވިޔަފާރިން ލިބޭ އެއްޗަކުން އޭނާއަށް އޭނާގެ އާއިލާއާއެކު ފުދިގެން އުޅެވޭވަރު ވެއެވެ. އޭނާގެ ވިޔަފާރި ހިންގަނީ އަހުމަދާއި އޭނާގެ ކޮއްކޮ މުހައްމަދެވެ.\nއެދެމީހުން ތަނަކަށް ދާންވެއްޖެނަމަ މަގުމަތިން ފެންނަ ކޮންމެސް ބޭރުމީހަކު ނުވަތަ ކުޑަކުއްޖަކަށް ފިހާރާގައިި ހުންނަ ބޫޓުތަކުގެ އަގުކިޔާލަދީފައި ބަހައްޓަނީއެވެ. މިކަމާ އހުމަދުގެ އަންހެނުން ވަރަށް ހިތްހަމަ ނުޖެހެއެވެ.\nއާދައިގެމަތިން މިއަދުވެސް އަހުމަދު ބަނދަރަށް ދިޔައީ އޭނާގެ ފިހާރާގައި ކުޑަކުއްޖަކު ބަހައްޓާފައެވެ. އެއީ މިއަދުއަހުމަދު ބަނދަރަށްގޮސް އަނބުރާ އައިއިރު ކަމަކުދާކަށް ނެތެވެ. ފިހާރާގައި އެންމެބޫޓެއްވެސް ނެތެވެ.\nއަހުމަަދު ކަންބޮޑުވެއްޖެއެވެ. ފިހާރާގައި ބޭންދި ކުއްޖާގާތު އަހުމަދު ވީގޮތް އެހިއެވެ.\nއަހުމަދު: މިތާހުރި ހުރިހާ ބޫޓެއް މީހަކު ގަތީތަ ނޫނީ ކަލޭ އެހުރިހާ ބޫޓެއް ބަހާލީތަ؟\nކުޑަކުއްޖާ: ހުރިހާބޫޓެއް ވިކިއްޖެ ބޭބޭ.\nއަހުމަދު: އެހެންވިއްޔާ ރުފިޔާތައް ކޮބާތަ؟\nއަހުމަދު މިހެން ބުުނުމުން އެކުއްޖާ ޖީބުން 1500 ރުފިޔާ ނަގާފައި އަހުމަދައް ދިއްކޮއްލިއެވެ.\nއަހުމަދު: މިކޯޗެއް؟ މިތާހުންނާނޭ 15000 ރުފިޔާގެ މުދާ!!\nކުޑަކުއްޖާ: ބޭބެ ބުނިގޮތައް އަޅުގަނޑު އެއްޗިހި ވިއްކީ.\nއެއްގަޑިއިރު ކުރި އަހުމަދު ފިހާރާގައި އިންދާ ސަނަމް ގުޅިއެވެ. އެއީ ތައިލޭންޑްގައި ހުންނަ އޭނާގެ އެކުވެރިޔާއެވެ. އަހުމަދުގެ ފިހާރައަށް މުދާ ފޮނުވަނީ ސަނަމްއެވެ. މިފަހަރުވެސް އޭނާގުޅީ އޭނާއަށް ފޮނުވި މުދާ މިއަދު ރާއްޖެއަށް ފޯރާނެ ވާހަކަ ބުނާށެވެ. އަހުމަދުގެ މުދާއަންނަ ބޯޓު ލަފާގަޑި ކައިރިވުމުން އާދައިގެމަތިން ފިހާރާގައި ބައައްޓާލާނެ މީހަކު ފެނޭތޯ މަގުމަތި ބަލާލިއެވެ. ނަސީބަކުން ވަރަށް ފަސޭހައިން ކުޑަ ކުއްޖަކު ފެނިއްޖެއެވެ.\nއަހުމަދު: ކޮއްކޮ ކޮންތާކަށް؟\nކުޑަކުއްޖާ: ވަކިތާކަށް ނޫން. ބޭބެ ކިހިނެތްވީތޯ؟\nއަހުމަދު: ބޭބެ ތާކަށް ދާންޖެހިގެން މިއުޅެނީ. ބޭބެ އަންނަނދެން މިފިހާރާގައި މަޑުކޮށްލަދީފާނަން ތޯ؟\nކުޑަކުއްޖާ: މައްސަލައެއްނެތް. ބޫޓުތައް ކިހާ ވަރަކައްބާ؟\nއަހުމަދު: ހުރިހާ ކަޅުބޫޓެއް 1000 ރުފިޔާއަށް އަދި އެނޫން ހުރިހާބޫޓެއް 500 ރުފިޔާއަށް!\nކުޑަކުއްޖާ: މައްސަލައެއްނެތް. ------------------\nއަހުމަދު: ކަލޭ ތިއޮތީ ސީދާ މަބުނި ބަހަށް ދޯ އަމަލުކޮށްފަ.\nކުޑަކުއްޖާ:އޭނ!އަޅުގަނޑަށް ނުބައިކޮށް އަމަލުކުރެވުނީތޯ!!\nއަަަަަަަަަހުމަދު އަވަހަށް ގޮސް އާ ބޫޓުތައް ހިފައިގެން އައިސް ވިއްކަން އަތުރާލައިފިއެވެ. އެރޭ ކައިގެން އަހުމަދުގެ އަންހެނުންނާއި މުހައްމަދާ މިވާހަކަ ހިއްސާކުރިއެވެ. އޭގެފަހުން އަހުމަދު ތާކަށްދާންޖެހިއްޖެނަމަ ދަނީ ފިހާރަ ބަންދުކޮށްފައެވެ.\nކެޓެގަރީ: ކުރުވާހަކަ ކުޑަކުދިންގެ ވާހަކަ އިބުރަތްތެރި ވާހަކަ މަޖާ ވާާހަކަ\nhudhoo May 4, 2022


November Mahu MIRA In Balaigathee 1.24 Billion Rufiya - Vaguthu\nނޮވެމްބަރު މަހު މީރާއިން ބަލައިގަތީ 1.24 ބިލިއަން ރުފިޔާ\nމި އަހަރުގެ ނޮވެމްބަރު މަހު މީރާއަށް 1.24 ބިލިއަން ރުފިޔާ ބަލައިގަނެފިއެވެ.\nމީރާ ބުނީ މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ %168.4 އިތުރު އަދަދެއް ކަމަށެވެ. އަދި މި އަހަރުގެ މި މުއްދަތުގެ ތެރޭގައި ލިބޭނެ ކަމަށް އަންދާޒާކޮށްފައިވާ އަދަދަށްވުރެ %51.8 އިތުރު އަދަދެކެވެ.\nމީރާއިން މައުލޫމާތު ދޭ ގޮތުގައި، މިދިޔަ އަހަރު ނޮވެމްބަރު ގައި ލިބުނު އާމްދަނީ އާ އަޅައިބަލާއިރު މި އަހަރު އެ މުއްދަތުގައި ލިބިފައިވާ އާމްދަނީ އިތުރުވުމުގެ މައިގަނޑު ސަބަބަކީ އިންކަމް ޓެކްސް، ޓޫރިޒަމް ލޭންޑް ރެންޓް، ޖީ.އެސް.ޓީ، ގްރީން ޓެކްސް އަދި އެއަރޕޯޓް ޓެކުހާއި ފީގެ ގޮތުގައި ލިބިފައިވާ ފައިސާ އިތުރުވުމެވެ.\nމިގޮތުން، މިދިޔަ އަހަރުގެ އޮކްޓޯބަރާއި އަޅައިބަލާއިރު، މި އަހަރު އޮކްޓޯބަރުގައި ރާއްޖެއަށް ޒިޔާރަތްކޮށްފައިވާ ފަތުރުވެރިންގެ އަދަދު ހަތް ގުނަ އިތުރުވެފައިވާ ކަމަށް މީރާއިން ބުނެފައި ވެއެވެ.\nމީގެ ސަބަބަކީ މިދިޔަ އަހަރު ކޮވިޑް-19 ގެ ސަބަބުން ފަތުރުވެރިން ޒިޔާރަތްކޮށްފައިވާ މިންވަރު ދަށްވެފައިވުންކަމަށް މީރާއިން މައުލޫމާތު ދެއެވެ. މީގެ އިތުރުން، މި އަހަރުގެ ނޮވެންބަރު މަހުގައި ލީސް ޕީރިއަޑް އެކްސްޓެންޝަން ފީގެ ގޮތުގައި އާމްދަނީ ލިބިފައިވުމަކީ މިިދޔަ އަހަރުގެ މި މުއްދަތުގައި ލިބުނު އާމްދަނީ އާ އަޅާބަލާއިރު މި އަހަރު ނޮވެމްބަރުގައި ލިބިފައިވާ އާމްދަނީ އިތުރުވުމުގެ ސަބަބެކެވެ.\nމި ފީ މިދިޔަ އަހަރުގެ ނޮވެމްބަރުގައި ލިބިފައެއް ނުވެއެވެ.\nމި އަހަރުވެސް ނޮވެމްބަރި މަހު ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ %62.2 ނުވަތަ 773.23 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ އިންކަމް ޓެކްސްއިންނެވެ. އެއީ %6.5 ނުވަތަ 80.99 މިލިއަން ރުފިޔާއެވެ. މީގެ އިތުރުން، ލީސް ޕީރިއަޑް އެކްސްޓެންޝަން ފީގެ ގޮތުގައި 76.60 މިލިއަން ރުފިޔާ (%6.2)، ގްރީން ޓެކްސްގެ ގޮތުގައި 75.40 މިލިއަން ރުފިޔާ (%6.1، އެއަރޕޯޓް ޑިވެލޮޕްމެންޓް ފީގެ ގޮތުގައި 45.2 މިލިއަން ރުފިޔާ (%3.6) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 191.94 މިލިއަން ރުފިޔާ (%15.4) ލިބިފައިވެއެވެ.\nމި އަހަރު ނޮވެމްބަރުގައި ބަލައިގަނެފައިވާ އާމްދަނީގެ ތެރޭގައި 51.31 މިލިއަން އެމެރިކާ ޑޮލަރު ހިމެނެއެވެ.


Bale Captain Kan Kuri Matchun Real Molhu Vejje - Vaguthu\nބޭލް ކެޕްޓަންކަން ކުރި މެޗުން ރެއާލް މޮޅުވެއްޖެ\nރެއާލް މެޑްރިޑްގެ ކެޕްޓަންކަން ގެރެލް ބޭލް ކުރި މެޗުން 1-2 އިން ލެގަނޭސްގެ މައްޗަށް ރެއާލް އިން ކުރި ހޯދައިފިއެވެ.\nރޭގެ މޮޅާއެކު ލީގުގެ ތިންވަނައިގައި ރެއާލް މިހާރު އޮތީ 71 ޕޮއިންޓާ އެކުއެވެ. ދެވަނައިގައި 72 ޕޮއިންޓާ އެކު އެތްލެޓިކޯ މެޑްރިޑް އޮތްއިރު އެއްވަނައިގައި 83 ޕޮއިންޓާ އެކު އޮތީ ބާސެލޯނާއެވެ.\nރެއާލްގެ ދަނޑުގައި ރޭ ކުޅުނު މި މެޗަށް އެޓީމުން ނިކުތީ ގިނަ ބަދަލުތަކާއެކުއެވެ. އެގޮތުން ކުރިއަށް ޗެމްޕިއަންސް ލީގުގެ ސެމީފައިނަލްގެ ދެވަނަ ލެގުގައި ބަޔާން މިއުނިކާއި ދެކޮޅަށް ކުޅޭ މެޗު އޮތުމުން މި މެޗުގައި ރެއާލްގެ އިތުބާރު ފޯވާޑް ކްރިސްޓިއާނޯ ރޮނާލްޑޯ އަށް ވަނީ ރެސްޓު ދީފައެވެ. މީގެއިތުރުން މޯޑްރިޗް އާއި އިސްކޯ އާއި ސާޖިއޯ ރާމޯސް މެންފަދަ ކުޅުންތެރިން ވެސް މި މެޗުގައި ކުޅެފައެއް ނުވެއެވެ.\nބަޔާން އާއި ރެއާލް ބައްދަލުކުރި ސެމީފައިނަލްގެ ފުރަތަމަ ލެގުގެ މެޗު 1-2 އިން ކާމިޔާބުކުރީ ރެއާލް އިންނެވެ.\nރޭގެ މެޗުގައި ޒުވާން ގިނަ ކުޅުންތެރިންނަށް ރެއާލް އިން ފުރުސަތު ދީފައިވާއިރު މި މެޗުގައި އެޓީމުން ކާމިޔާބުކުރި ފުރަތަމަ ގޯލު މެޗުގެ އަށްވަނަ މިނެޓްގައި ކާމިޔާބުކޮށްދިނީ ބޭލްއެވެ. މިއީ މި ސީޒަނުގައި ބޭލް ކާމިޔާބުކުރި 15 ވަނަ ގޯލެވެ. އަދި ފުރަތަމަ ހާފްގެ ފަހު މިނެޓްގައި ރެއާލްގެ ޒުވާން ފޯވާޑް ބޯޖާ މަޔޯރާލް ވަނީ އެޓީމުގެ ދެވަނަ ގޯލު ކާމިޔާބުކޮށްދީފައެވެ.\nރޭގެ މެޗުގައި ސާޖިއޯ ރާމޯސް ކުޅެފައިނުވާތީ ރެއާލްގެ ކެޕްޓަންކަން މެޗުގެ 61 ވަނަ މިނެޓާއި ހަމައަށް ކޮށްފައިވަނީ ކަރީމް ބެންޒެމާއެވެ. ނަމަވެސް ބެންޒެމާ ބަދަލުކުރުމުން ދެން ރެއާލްގެ ކެޕްޓަންކަން ކުރީ ބޭލްއެވެ. މިއީ ވޭލްސް އަށް އުފަން ބޭލް ރެއާލްގެ ކެޕްޓަންކަން ކުރި ފުރަތަމަ ފަހަރެވެ.\nމި މެޗުގައި ލެގަނޭސް އިން ކާމިޔާބުކުރި ހަމައެކަނި ގޯލު މެޗުގެ 66 ވަނަ މިނެޓްގައި ކާމިޔާބުކޮށްދިނީ ޑާކޯއެވެ. މި ގޯލަށްފަހު ނަތީޖާ އެއްވަރުކޮށްލަން ވެސް ލެގަނޭސް އަށް ރަނގަޅު ފުރުސަތުތަކެއް ލިބިފައިވެއެވެ. މެޗުގެ ފަހުވަގުތުކޮޅުތެރޭ ލެގަނޭސްގެ އަޕެލްޓް ޕިރޭސް އަށް ދެއްކި ރަތްކާޑާއެކު އެޓީމުން މެޗު ނިންމާލީ 10 ކުޅުންތެރިންނާ އެކުއެވެ. އޭނާ އަށް ރަތްކާޑު ދެއްކީ ރެފްރީއާ ދިމާލަށް ބުނި އެއްޗެއްގެ ސަބަބުންނެވެ.\nސްޕެނިޝް ލީގު ދިފާއުކުރުމުގެ ފުރުސަތު ރެއާލް އަށް ގާތްގަނޑަކަށް މިހާރު ގެއްލިފައިވާއިރު މި ސީޒަނުގައި އެޓީމަށް ކާމިޔާބުކުރެވެން އޮތީ ޗެމްޕިއަންސް ލީގު އެކަންޏެވެ. ރެއާލް އަކީ ފާއިތުވި ދެ އަހަރު ވެސް ޗެމްޕިއަންސް ލީގު ކާމިޔާބުކުރި ޓީމެވެ.


Ras Online - ލާމަރުކަޒީ ނިޒާމަކީ އެމްޑީޕީން ނިޔަތްގަނެފައިވާ ތަރައްޤީގެ އެންމެބޮޑު ޕްރޮޖެކްޓް - ރައީސް\nލާމަރުކަޒީ ނިޒާމަކީ އެމްޑީޕީން ނިޔަތްގަނެފައިވާ ތަރައްޤީގެ އެންމެބޮޑު ޕްރޮޖެކްޓް ކަމަށް ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް ވިދާޅުވެއްޖެއެވެ.\nލޯކަލް ކައުންސިލް އިންތިޚާބަށް އެމްޑީޕީން ރަށްވެހި ފަތިސްގެ ނަމުގައި ހިންގާ ކެމްޕެއިން ލޯންޗް ކުރުމަށް މިރޭ ބޭއްވި ޖަލްސާގައި ވާހަކަފުޅު ދައްކަވަމުން ރައީސް ޞާލިޙް ވިދާޅުވީ، އަތުގައި ބާރުތައް ހިފަހައްޓައިގެން ތިބުމަށްވުރެ މާބޮޑު ނިޔަތެއް އެމްޑީޕީގެ އެބައޮތް ކަމަށެވެ. އެއީ އޮތްނަމަ އޮތް ހުރަހެއް ގިރާކޮށް ބާރުތައް އޭގެ ޙަޤީޤީ މާނާގައި އެންމެ ފުޅާކޮށް ރައްޔިތުންނަށް ދޫކޮށްލުން ކަމަށް އެމަނިކުފާނު ވިދާޅުވިއެވެ.\n"އެއީ އަޅުގަނޑުމެން މާކުރިން ނިޔަތްގަނެފައިވާ ތަރައްޤީގެ އެންމެބޮޑު ޕްރޮޖެކްޓް." ރައީސް ޞާލިޙް ވިދާޅުވިއެވެ.\nރައީސް ވިދާޅުވީ، އަމިއްލަ ކަންތައްތައް އަމިއްލަ ބާރުގައި ގާތުން ނިންމުމަށް އާއްމު އިންސާނީ ފިކުރު އަބަދުވެސް ދީލަމުންދާ ކަމަށާއި، މި އެދުމަށް ގެނެވޭ ޤާނޫނީ ހަމައާއި އިދާރީ ތަރުތީބަށްކިޔާ ނަމަކީ ލާމަރުކަޒީ ނިޒާމް ކަމަށެވެ. އަދި ބާރުތަކާ ނިންމުންތައް މާދުރު މާމަތީ އެހެން ތަނެއްގައި މަރުކަޒުވެ ހިފެހެއްޓިފައި އޮތުމުން އެ ހިފަހައްޓާ އޮބެހެއްޓެނީ މިނިވަންކަން ކަމަށާއި، ތަރައްޤީއާ ކުރިއެރުން ކަމަށް ރައީސް ވިދާޅުވިއެވެ.\n"ކުރިން އެއީ ރަސްކަމުގެ ދަރުބާރުގައި. ރަދުންގެ ހިރިޔާފާތުރާގެ ދަށުން މެނުވީ އެއްވެސް ރައްޔިތަކަށް ހިރިނުލެވުނު މަރުކަޒީ ޒަމާން." ރައީސް ޞާލިޙް ވިދާޅުވިއެވެ.\nރައީސް ވިދާޅުވީ، އެއްވެސް ކަމެއް ނިކަމެތި ރައްޔިތުންނަށް ފަހިކޮށްދިނުމެއް އޭރު ނޯންނަ ކަމަށެވެ. އަދި މަސް، ރޯނު، ބޮއްޔާއި ދަނޑި، ފަން އަދި ކުފްރާ އާއި، ކުރާ ހުރިހާ މަސައްކަތަކާއި، އެއްކުރި ކޮންމެ އެއްޗެއްގެ ބާރު ދަޢުލަތުގައި ކޮށާރު ކުރެވޭ ކަމަށް ރައީސް ޞާލިޙް ވިދާޅުވިއެވެ. ރައީސް ވިދާޅުވީ މީހުން ދިރިއުޅުނަސް ނޫޅުނަސް ހުރިހާ ރަށަކާ އެ ރަށްރަށުގެ ރައްޔިތުންނާ ރައްޔިތުންގެ މުދަލާއި ހަށިފުރައިގެ އިޚްތިޞާޞް އޭރު އޮންނަނީ މަރުކަޒު ކުރެވިފައިކަމަށެވެ.\nޅާމރުކަޒީ އިން ގައުމަށް ފައިދާއެއް ކުރިބާ.ޢިގިރޭސިވިލާތް ކޮޕީކުރީމަ ގައުމަށްވީ ގެއްލުން.ޜައްޔިތުންވިސްނަވާ އެމްޑީޕީ ން ގައުމަށް ލިބެނީ ގުސް ގެއްލުން.ޥިސްނަވާ.\nނިޔަތްގަޔމތް ކަމަށް ސޮއި ކޮށްލާ. މިދެން ބޮޑު ބަލާވެރިކަމަކަށް ވެއްޖެ. ވައްކަން ކުރުމާއި އަނގައެރުވުން ނޫންކަމެއް ކުރަނީ ކޮންއިރަކު!


Football Season hulhuvan Bollywood ge tharin gennanee\nފުޓުބޯޅަ ސީޒަން ހުޅުވަން ބޮލީވުޑްގެ ތަރިން ގެންނަނީ\nގަލޮޅު ދަނޑުގައި މެޗެއް ބަލަން ތިބި ސަޕޯޓަރުންތަކެއް -- ފޮޓޯ: އަވަސް\nމިއަހަރު ރާއްޖޭގެ ފުޓުބޯޅަ ސީޒަން ރަސްމީކޮށް ހުޅުވުމުގެ މެޗު ކުޅުމަށް، ބޮލީވުޑުގެ ލަވަކިއުންތެރިން ގެންނަން އިންޑިއާ ސަރުކާރާއެކު ވަގުތީ ސްޕޯސްޓް މިނިސްޓަރު އަލީ ވަހީދު މަޝްވަރާ ކުރައްވައިފި އެވެ.\nޓޫރިޒަމް މިނިސްޓަރުކަމުގެ އިތުރުން ވަގުތީ ގޮތުން ކުޅިވަރާ ބެހޭ ވުޒާރާ ހިންގުމާ ހަވާލު ހުންނެވި، މިނިސްޓަރު އަލީ ވަހީދު ވަނީ މިއަދު އިންޑިއާ އިން ރާއްޖެއަށް ކަނޑައަޅާފައި ހުންނަވާ ސަފީރު ސަންޖޭ ސިދޫރް އާ ބައްދަލު ކުރައްވާފަ އެވެ. މި ބައްދަލު ކުރެއްވުމަށްފ\nމި ބައްދަލު ކުރެއްވުމަށްމާ ބެހޭ ގޮތުން، ޓޫރިޒަމް މިނިސްޓްރީން ބުނީ ފުޓުބޯޅަ ސީޒަން ރަސްމީކޮށް ހުޅުވަން ބާއްވާ މެޗުގައި އިންޑިއާގެ ގައުމީ ޓީމާ އެކު މެޗެއް ކުޅެއް މަޝްވަރާ ކުރެވުނު ކަމަށެވެ. އަދި މީގެ އިތުރުން މި މަޝްވަރާތަކުގައި އިންޑިއާގެ ފިލްމީ އިންޑަސްޓްރީ ބޮލީވުޑް ގެ ތަރިން ހިމެނޭ ގޮތަށް ލަވަކިއުންތެރިން ވެސް ބައިވެވާނެ ކަމަށް ބުނެފައިވެ އެވެ.\nރާއްޖޭގެ ފުޅުބޯޅަ ދަނޑުތައް ފުރައިލުމަކީ ރައީސް އިބްރާހިމް މުހައްމަދު ސޯލިހު ސަރުކާރުގެ ވައުދެކެވެ.\nޓޫރިޒަމް މިނިސްޓަރުކަމާ އަލީ ވަހީދު ހަވާލުވުމަށްފަހު ވަނީ ކުޅިވަރުގެ ތެރެއިން ރާއްޖެ އިޝްތިހާރު ކުރުމަށް ގިނަ ހަރަކާތްތަކެއް ހިންގަމުންނެވެ. މިގޮތުން ސްޕޯޓް ޓޫރިޒަމް ތައާރަފު ކުރުމަށް ސްޕޭންގައި އޮތް ޔޫތު މުބާރާތެއްގެ ސްޕޮންސާ ރާއްޖޭން ވަނީ ނަގާފަ އެވެ. އަދި ޔޫރަޕުގެ ބޮޑެތި ކްލަބުތައް ގެންނަން ދަނީ މަސައްކަތް ކުރަމުންނެވެ.\nއަމީނިއްޔާ ޑައިމަންޑް ޖުބްލީއަށް ހާއްސަ ފުޓްބޯޅަ މެޗްތަކެއް\nއެންމެން އެއްބައިކޮށް ދިނީ ކުޅިވަރު، އެ ފޯރި ދަމަހައްޓާނަން: ރައީސް


ތޮއްޑޫ ހެސްކިޔާފަ އެމްޑީޕީ އަށް މި ޝިޔާރުގެ ދަށުން އއ.ތޮއްޑޫގައި އެމްޑީޕީގެ ޖަލްސާ އެއް ބާއްވައިފި – Maldivian Democratic Party\n10 އޮކްޓޯބަރު 2011\nތޮއްޑޫ ހެސްކިޔާފަ އެމްޑީޕީ އަށް މި ޝިޔާރުގެ ދަށުން އއ.ތޮއްޑޫގައި އެމްޑީޕީގެ ޖަލްސާ އެއް ބާއްވައިފި\nއެމްޑީޕީގެ ޖަލްސާ އަކަށް ތޮއްޑޫ ޒީނަތްތެރިކޮށްފައި ..އެމްޑީޕީ ފައިލް ފޮޓޯ\nތޮއްޑޫ ހެސްކިޔާފަ އެމްޑީޕީ އަށް މި ޝިޔާރުގެ ދަށުން އއ.ތޮއްޑޫގައި އެމްޑީޕީގެ ޖަލްސާ އެއް ބާއްވައިފިއެވެ.\nމިދިޔަ ހޮނިހިރު ދުވަހުގެ ރޭ އެމްޑީޕީ ތޮއްޑޫ ޑައިވިންގ ހަރުގެއިން އިންތިޒާމް ކޮށްގެން ބޭއްވި މި ސިލްސިލާގެ ފުރަތަމަ ޖަލްސާގައި ވެސް ޑީއާރޕީގެ2އާއިލާއަކުން 22 މެމްބަރުން އެމްޑީޕީ އަށް ސޮއިކޮށްފައިވާ ކަމަށް އެމްޑީޕީ ތޮއްޑޫ ދާއިރާއިން މަޢުލޫމާތުދެއެވެ.\nމި ޖަލްސާ އަކީ ފަހަކަށް އައިސް ތޮއްޑޫ ޑައިވިންގ ހަރުގެއިން އިންތިޒާމްކޮށްގެން ބޭއްވި އެންމެ ކުލަގަދަ އަދި އެންމެ ކާމިޔާބު އެއް ޖަލްސާ ކަމަށާއި، “ތޮއްޑޫގެ ހުރިހާ ޒުވާނުންގެ މެޖޯރެޓީ އޮންނަ ޕާޓީގެ ގޮތުގައި ތޮއްޑޫގައި ކުރި އަރަމުންދާ އެމްޑީޕީ އަކީ 2013 ގައި ރައީސް މުހައްމަދު ނަޝީދު ވެރިކަމަށް ގެނައުމަށް މަސައްކަތްކުރާ ހެޔޮވިސްނޭ އިލްމީ ޤާބިލް ޒުވަނުން ތިބި ޕާޓީއެއް” ކަމަށް އެމްޑީޕީ ތޮއްޑޫ ދާއިރާގެ ރައީސް ޙަސަން ޝިޔާން ވިދާޅުވިއެވެ.\nމި ޖަލްސާ ގައި ވާހަކަދައްކަވަމުން ތޮއްޑޫ ދާއިރާގެ ރައީސް ޙަސަން ޝިޔާން ވިދާޅުވީ ” ހެސްކިޔާފަ ތޮއްޑޫގައި އެމްޑީޕީ އަށް ދެން މީހުން ވަންނަ ތަން އިދިކޮޅު ފަރާތްތަކަށް ފެންނާނެ. 40 މެމްބަރުންނާއި އެކު ތޮއްޑޫގައި އުފަންވި އެމްޑީޕީގެ މެމްބަރުންގެ އަދަދު މިއަދު 400 އިން މައްޗަށް މިއަދު މިވަނީ ގޮސްފަ.”\nޝިޔާން އިތުރަށް ވިދާޅުވީ އިރާދަ ކުރެއްވިއްޔާ 2013 ގެ ރިޔާސީ އިންތިޚާބުގެ ކުރިން މި އަދަދުވެސް2ގުނައަށް އިތުރުކުރާނެ ކަމަށެވެ.\nމި ޖަލްސާގައި ލޯކަލް ކައުންސިލް އިންތިހާބްގައި ޑީއާރުޕީން އަތޮޅު ކައުންސިލަށް ކުރިމަތިލެއްވި މުހައްމަދު ރަޝީދާއި، ރަށު ކައުންސިލަށް ޑީއާރޕީގެ ޓިކެޓްގައި ވާދަކުރެއްވި މޫސާ ހަސަން ވެސް ވާހަކަދެއްކެވި އެވެ. އެބޭފުޅުންގެ ވާހަކައިގައި ޑީއާރުޕީއަށާއި، ޕީޕީއެމް އަށް ވަރަށް ބޮޑަށް ފާޑުކިޔުއްވާފައިވެއެވެ. އަދި ރައީސް ނަޝީދު ފަދަ ޤައުމުގެ ރައްޔިތުން ދެކެ ލޯބިފުޅުވާ ޤައުމުގެ ތަރައްޤީއަށް ވިސްނަވާ2ވަނަ ވެރިއަކު ނުހުންނާނޭ ކަން މިހާރު ގަބޫލުކުރައްވާ ކަމށް ވިދާޅުވިއެވެ.\nމި ޖަލްސާގައި ރަށުކައުންސިލްގެ އެމްޑީޕީ މެންބަރު މޫސާ ފާރޫޤް އާއި، މެދުއުތުރު ޕްރޮވިންސްގެ ހެލްތް ބޯރޑްގެ މެމްބަރ އާދަމް މަޖީދާއި، އަހްމަދު ކަރަމް ވާހަކަދެއްކެވިއެވެ.\nއެމްޑީޕީގެ ގިނަ އަދަދެއްގެ މެމްބަރުން ބައިވެރިވެލެއްވި މިޖަލްސާ ނިމިގެން ދިޔައީ ބޮނޑިބަތުންނެވެ.


"ފްލެޓްތަކުގެ މައްސަލަ ބަލާ ކޮމިޓީ" އިން ނެރެފައިވާ "ހިޔާ" މަޝްރޫޢުގެ ވަގުތީ ލިސްޓުތަކަށް ޝަކުވާ ހުށަހެޅުމުގެ މުއްދަތު ހަމަވެ، ޝަކުވާތަކަށް ޖަވާބު ދިނުމުގެ މަސައްކަތް ފަށްޓަވާފައިވާކަމަށް އެ ކޮމިޓީން ވިދާޅުވެއްޖެ - The President's Office\n"ފްލެޓްތަކުގެ މައްސަލަ ބަލާ ކޮމިޓީ" އިން ނެރެފައިވާ "ހިޔާ" މަޝްރޫޢުގެ ވަގުތީ ލިސްޓުތަކަށް ޝަކުވާ ހުށަހެޅުމުގެ މުއްދަތު ހަމަވެ، ޝަކުވާތަކަށް ޖަވާބު ދިނުމުގެ މަސައްކަތް ފަށްޓަވާފައިވާކަމަށް އެ ކޮމިޓީން ވިދާޅުވެއްޖެ\n15 ސެޕްޓެންބަރު 2020، ރިފަރެންސް: 2020-303\n"ފްލެޓްތަކުގެ މައްސަލަ ބަލާ ކޮމިޓީ" އިން އިޢުލާނު ކުރައްވާފައިވާ "ހިޔާ" މަޝްރޫޢުގެ ހަތަރު ކެޓެގަރީގެ ވަގުތީ ލިސްޓުތަކަށް ޝަކުވާ ހުށަހެޅުމުގެ ފުރުޞަތުގެ މުއްދަތު ހަމަވުމާއި ގުޅިގެން، އެ މުއްދަތުގެ ތެރޭގައި ހުށަހަޅާފައިވާ ޝަކުވާތައް ބަލައި، އެ ޝަކުވާތަކަށް ޖަވާބު ދިނުމުގެ މަސައްކަތްތައް ކުރައްވަމުން ގެންދަވާކަމަށް އެ ކޮމިޓީން މިއަދު ހާމަކުރައްވައިފިއެވެ. "ހިޔާ" މަޝްރޫޢުގެ ދަށުން ފްލެޓްތައް ދިނުމުގެ ކަންކަން ކުރިއަށް ގެންދިޔަގޮތް މުރާޖަޢާ ކުރެއްވުމަށްފަހު ފްލެޓްތަކުގެ މައްސަލަ ބަލާ ކޮމިޓީން H08, H05, H04 އަދި H10 ކެޓެގަރީގެ ވަގުތީ ލިސްޓުތައް ނެރުއްވާފައިވަނީ 2020 އޮގަސްޓު 24 ވީ ހޯމަ ދުވަހުއެވެ.\nމި ކެޓެގަރީތަކުގެ ވަގުތީ ލިސްޓުތަކުގައި ޕޮއިންޓް ދީފައިވާ ގޮތާމެދު ޝަކުވާ ހުށަހެޅުމުގެ ފުރުޞަތު ހުޅުވައިލައްވާފައި ވަނީ 2020 ސެޕްޓެންބަރު 14 ވީ ހޯމަ ދުވަހުގެ 15:00 ގެ ނިޔަލަށެވެ. މި މުއްދަތުގެ ތެރޭގައި ފްލެޓްތަކުގެ މައްސަލަ ބަލާ ކޮމިޓީއަށް ޖުމްލަ 3,068 ޝަކުވާ ހުށަހަޅާފައިވެއެވެ.\nމީގެތެރޭގައި ހިމެނެނީ ލިބިފައިވާ ޕޮއިންޓާއި މެދު ހުށަހަޅާފައިވާ 2,430 ޝަކުވާއަކާއި، އެހެން ފަރާތަކަށް ލިބިފައިވާ ޕޮއިންޓާއި މެދު ހުށަހަޅާފައިވާ 140 ޝަކުވާއަކާއި، ފޯމު ހުށަހެޅުމަށް ޝަރުތު ހަމަނުވާ ލިސްޓުގައި ހިމެނިގެން ހުށަހަޅާފައިވާ 57 ޝަކުވާއަކާއި، "އިތުރު ކޮމެންޓްސް" ގެ ގޮތުގައި ދީފައިވާ މަޢުލޫމާތާއި ގުޅިގެން ހުށަހަޅާފައިވާ 85 ޝަކުވާއަކާއި، މަޢުލޫމާތުގައި ކުށެއް އޮވެގެން ހުށަހަޅާފައިވާ 78 ޝަކުވާއެއްގެ އިތުރުން އެހެނިހެން ކަންކަމާއި ގުޅޭ ގޮތުން ހުށަހަޅާފައިވާ 278 ޝަކުވާއެކެވެ.\nމިހާރު އިޢުލާނު ކުރައްވާފައިވާ "ހިޔާ" މަޝްރޫޢުގެ ހަތަރު ކެޓެގަރީގެ ވަގުތީ ލިސްޓުތަކަށް ޝަކުވާ ހުށަހެޅުމަށް ހުޅުވައިލައްވާފައިވަނީ އެކަމަށް ޚާއްޞަކޮށްފައިވާ ޕޯޓަލްއެއް މެދުވެރިކޮށެވެ. ޝަކުވާ ހުށަހެޅުގެ މުއްދަތުގެ ތެރޭގައި ހުށަހަޅާފައިވާ ޝަކުވާތައް ބަލައި، އެ ޝަކުވާތަކަށް ޖަވާބު ދިނުމުގެ މަސައްކަތް ފްލެޓްތަކުގެ މައްސަލަ ބަލާ ކޮމިޓީން މިހާރު ފަށްޓަވާފައިވާއިރު، އެ ކެޓެގަރީތަކުން ފްލެޓަށް އެދި ފޯމު ހުށަހަޅާފައިވާ މީހުންގެ ދާއިމީ ލިސްޓުތައް އެކުލަވައިލެއްވުމުގައި އެ ޝަކުވާތަކަށް ރިޢާޔަތްކުރައްވާނެކަމަށް ވެސް އެ ކޮމިޓީން ހާމަކުރައްވައެވެ.


Addu city gai inter school rowing beach sprint baahvaifi\nއައްޑޫ ސިޓީގައި ފުރަތަމަ ފަހަރަށް އިންޓަރ ސްކޫލް ރޯވިން ބީޗް ސްޕްރިންޓް ބާއްވައިފި\nމި މުބާރާތް ކުރިއަށް ގެންގޮސްފައިވަނީ 31 އޮކްޓޯބަރ އިން 1 ނޮވެމްބަރުގެ ނިޔަލަށް\nއެއްވަނަ އަށް ގޮސްފައިވަނީ ހިތަދޫ ސްކޫލް\nކ. މާލެ |2ނޮވެންބަރ 2019 | ހޮނިހިރު 21:26 | 3,510\nރައްޔިތުންގެ މަޖިލީހުގެ ރައީސް މުހައްމދު ނަޝީދު ރޯވިންގައި ބައިވެރިވެ ވަޑައިގަންނަވަނީ - ރާއްޖެއެމްވީ\nރޯވިން އެސޯސިއޭޝަންގެ ފަރާތުންގެ އައްޑޫ އައްޑޫ ސިޓީގައި ފުރަތަމަ ފަހަރަށް އިންޓަރ ސްކޫލް ރޯވިން ބީޗް ސްޕްރިންޓް 2019 ބާއްވައިފިއެވެ.\nމި މުބާރާތް ނިންމުމުގެ ރަސްމިއްޔާތު ޝަރަފްވެރިކޮށްދެއްވާ ވަނަވަނައަށް ދިޔަ ދަރިވަރުންނަށް ޓްރޮފީ ހަވާލުކޮށްދެއްވީ ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ.\nމިދިޔަ އޮކްޓޯބަރު މަހުގެ 31 އިން ނޮވެމްބަރު 1 ގެ ނިޔަލަށް އައްޑޫ ސީޓީގައި ކުރިއަށް ދިޔަ މި މުބާރާތުގައި އައްޑޫސިޓީގެ ހަތަރު ސްކޫލަކުން ޖުމްލަ 83 ދަރިވަރުން ވަނި ބައިވެރިވެފައެވެ.\nމި މުބާރާތާއި ގުޅޭގޮތުން ރާއްޖެ އެމްވީއަށް މައުލޫމާތު ދެއްވަމުން ރޯވިން އެސޯސިއޭޝަންގެ ރައީސް އަހުމަދު ހަބީބް ވިދާޅުވީ މިއީ ވަރަށް ތާރީޚީ ކަމެއް ކަމަށާއި މުޅި ދުނިޔޭގައި އަލަށް ތަޢާރަފްވާ ކޯސްޓާ ބީޗް ސްޕްރިންޓް އަލަށް ރާއްޖެ އަށް ތަޢާރަފްވެގެން ދިޔަ ކަމަށެވެ.\nރޯވިން އެސޯސިއޭޝަން އުފެދިގެން މިހިސާބަށް އައިއިރު ކުދިކުދި ރޭސްތައް ކުދިންގެ މެދުގައި ފެސްޓިވަލް ގޮތަށް ދިޔަ ކަމަށާއި ނަމަވެސް މިފަދަ މުބާރާތެއް ބެއްވުމަކީ ލިބުނު ވަރަށް ބޮޑު ކާމިޔާބެއް ކަމަށް އޭނާ ވިދާޅުވިއެވެ. އަދި އުއްމީދަކީ ކުޅިވަރު ކުރިއެރުވުމަށް ހިންގާ މި ފަދަ ހަރަކާތްތަތަކުގައި ހުރިހާ މުއައްސަސާތަކުގެ ބައިވެރިވުން ލިބިގެން ދިއުން ކަމަށް ހަބީބު ވިދާޅުވިއެވެ.\nކެޓަގަރީތައް ކަނޑައަޅާފައިވަނީ ސިންގަލްސް ސްކަރ އަންހެން ފިރިހެން، ޑަބަލްސް ސްކާރ އަންހެން ފިރިހެން، މިކްސް ޑަބަލްސް އަދި ހުރިހާ ކުދިންގެ ބައިވެރިވުމާއި އެކު ކުރިއަށް ގެންދިއުމަށް ވަންކޭ ޗެލެންޖްއެވެ.\nމުބަރާތުގެ އެއްވަނަ އަށް ގޮސްފައިވަނީ ހިތަދޫ ސްކޫލެވެ. ދެވަނަ އަށް ޝަރަފުއްދީން ސްކޫލް ދިޔައިރު ތިންވަނައަށް ގޮސްފައިވަނީ ފޭދޫ ސްކޫލެވެ.\nކުޑަ ބަޖެޓަކުން ކުރިއަށް ގެންދިޔަ މި މުބާރާތް ސްޕޮންސަރ ކޮށްފައިވަނީ އެމްޓީސީސީ، މިފްކޯ އެމްޑަބްލިޔުސްއެސްސީ، އެސްޓީއޯ އަދި ދިރާގެވެ.\nމި ރަސްމިއްޔާތު ނިންމުގެ ހަރަކާތުގެ ރައްޔިތުން މަޖިލީހުގެ ރައީސް މުހައްމަދު ނަޝީދުގެ އިތުރުން ރައްޔިތުންގެ މަޖިލީހުގެ ބައެއް މެންބަރުން ވަނީ ބައިވެރިވެ ވަޑައިގެންފައެވެ. އަދި ރޯވިންގައި ވެސް ރައީސް ނަޝީދާއި އައްޑޫ ސިޓީގެ މޭޔަރުގެ އިތުރުން އައްޑޫ ސިޓީއަށް ނިސްބަތްވާ ބައެއް މެންބަރުން ވަނީ ބައިވެރިވެފައެވެ.


Male'in vikkaa binthakuge agu heyokoh alun bidah\nމާލޭން ވިއްކާ ބިންތަކުގެ އަގު ހެޔޮކޮށް އަލުން ބިޑަށް\nމާލެ އިން ވިއްކަން ނިންމާފައިވާ ބިންތަކުގެ އަގު ހެޔޮކޮށް، ހައުސިން މިނިސްޓްރީން އަލުން ބިންތައް ބިޑަށް ހުޅުވާލައިިފި އެވެ. މާލެ އިން 19 ބިމެއް ވިއްކަން ނިންމައި، އިއުލާނު ކޮށްފައިވަނީ މި އަހަރުގެ އޮގަސްޓް މަހު އެވެ.\nފުރަތަމަ އިއުލާނު ކުރިއިރު، ބިން ވިއްކަން ހުޅުވައިިލީ، އަކަފޫޓެއް 15،000ރ. އަށެވެ. ނަމަވެސް މުއްދަތު ހަމަވީއިރު ލިބުނު ޝައުގުވެރިކަން ކުޑަވުމުން އަލުން އިއުލާނު ކުރިއިރު، މި އަދަދު ވަނީ އަކަފޫޓެއް 12،000ރ. އަށް ދަށްކޮށްފަ އެވެ. ކުރިން ވިއްކި އަގުން ބަލާނަމަ ބިން ވިއްކައިގެން ދައުލަތަށް 792 މިލިއަނެއްހާ ރުފިޔާ ލިބޭނެ އެވެ.\nވިއްކަން ނިންމާފައިވާ ބިން ތަކަކީ އޯކިޑްމަގުގައި ހުންނަ މ. މާފަންނުއާގެ އިން ދައުލަތަށް ނަގާފައިވާ ބައިގެ ތިން ބިމަކާއި ބޮޑުތަކުރުފާނު މަގުގައި ހުންނަ ކުރީގެ ކުނިކޮށިން ހަ ބިމެއްގެ އިތުރުން ވިލާ ކޮލެޖާ ޖެހިގެން އޮތް އެސްޓީއޯގެ ޕަވާމިކްސް ސިމެންތި އުފައްދާ ސަރަހައްދު 378 ނަންބަރު ކޮށިން 10 ބިމެކެވެ.\nކުޑަ އިންޓްރެސްޓްގައި ގެދޮރު ގަންނަ ލޯނުގެ ގަވާއިދު ނެރެފި\nއާއަަހަރު ސޯޝަލް ހައުސިންގެ ގިނަ މަޝްރޫއުތަކެއް ފަށަނީ\nއިމާރާތް ކުރުން އިތުރުވުމުން ދައްކުވައި ދެނީ އިގްތިސާދީ ކުރިއެރުން: މުއިއްޒު\n200 މިލިއަން ރުފިޔާގެ ދަމާސް "ވަން އެވެނިއު" ތައާރަފްކޮށްފި


Real estate kunfunyeh muvahhzafunnah 10 million dollar ge bonus dheefi - One Online\nބޯނަސް ދިން ކުންފުނީގެ ވެރީން އަދި މުވައްޒަފުން ---\nރިއަލް އެސްޓޭޓް ކުންފުންޏަކުން އެތަނުގެ މުވައްޒަފުންނަށް 10 މިލިޔަން ޑޮލަރުގެ ބޯނަސް ބަހައިފިއެވެ.\nސެއިޓް ޖޯން ޕްރޮޕަޓީސް އިން ބޭއްވި އެނުއަލް ޕާޓީގައި މުވައްޒަފުންނަށް ހަވާލުކުރީ ރަތް ކުލައިގެ ސިޓީ އުރަތަކެކެވެ. އޭރަކު މުވައްޒަފުންނަށް އެއީ ކޮންއެއްޗެއް ކަމެއް ނޭގެއެވެ.\nހުރިހާ އެންމެނަށް ސަޕްރައިޒެއް ލިބިގެން ދިޔައީ ސިޓީ އުރަ ހުޅުވިއިރު އޭގައި ގިނަ އަދަދަކަށް ފައިސާ ހުރުމުންނެވެ.\n"ސިޓީ އުރަ ކެނޑުމަށްފަހު ހުރެވުނީ ގަބޫލު ނުކުރެވިފަ، ބަސް ހުއްޓިފަ ހުރެވުނީ. މީ ވަރަށް ސަޅި ކަމެއް. އަދިވެސް މިހިރީ ޝޮކެއްގަ. މީގެ ސަބަބުން އަހަރެންގެ ދިރިއުޅުމަށް ވަރަށް ބޮޑެތި ބަދަލުތަކެއް އަންނާނެ" އެ ކުންފުނީގައި އެސިސްޓަންޓް ޕްރޮޖެކްޓް މެނޭޖަރަކަށް މަސައްކަތް ކުރާ މުވައްޒަފަކު ބުންޏެވެ.\nކުންފުނީގެ ރައީސް ލޯރެންސް މެއިކްރެންޓްޒް ސީއެންއެންއަށް ދިން އިންޓަވިއުގައި ބުނީ ކުންފުނި ވަނީ މިއަހަރު 20 މިލިއަން އަކަފޫޓްގެ ރިއަލް އެސްޓޭޓްގެ ވިޔަފާރި ކޮށް އެމީހުންގެ އަމާޒަށްވުރެ އިތުރަށް ކާމިޔާބީ ހޯދާފައި ކަމަށެވެ. އެއީ 14 އަހަރުގެ ވިޔަފާރީގެ ދެގުނަ އަދަދެއްކަމަށް ލޯރެންސް ބުންޏެވެ.\n"އެހެންވެ ބޭނުންވީ މުވައްޒަފުން ކުރި ބުރަ މަސައްކަތުގެ އަގު ވަޒަން ކުރަން. އެމީހުންގެ ސަބަބުން މި ކާމިޔާބީ ހާސިލުވީ. ބޮޑު ކަމެއް ކޮށްދޭން ބޭނުންވީ" ލޮރެންސް ބުންޏެވެ.\nމުވައްޒަފުންނަށް ބޯނަސް ލިބިފައިވަނީ އެމީހަކު ކުންފުނީގައި ވަޒީފާ އަދާކުރި މުއްދަތަށް ބަލާފައެވެ. އެގޮތުން އެންމެ ކުޑަ އަދަދަކަށް 100 ޑޮލަރު ވަނީ އެއް މުވައްޒަފަށް ލިބިފައެވެ. އޭނާ އަކީ އަލަށް ވަޒީފާއަށް ވެއްދި މުވައްޒަފެކެވެ. އަދި މަސައްކަތްވެސް ކުރަން ފަށާފައެއް ނުވެއެވެ. އެންމެ ބޮޑު އަދަދެއްގެ ބޯނަސް އަކަށް ލިބިފައިވަނީ 270،000 ޑޮލަރެވެ. މުޅި ޖުމުލަ 198 މުވައްޒަފުންގެ ބޯނަސް 10 މިލިޔަން ޑޮލަރަށް އަރައެވެ.\n"މިއީ ލައިފްގަ ދިމާވި އެންމެ އުފާވެރި އެއް ރޭ. ސްޓާފުން އައިސް އުފަލުން ބައްދާލާ އެމީހުނަށް ލިބުނު ބޯނަހުން ކުރާނެ ކަންތައްތައް ދިޔައީ ހިއްސާކުރަމުން. އެންމެންވެސް ތިބީ ވަރަށް އުފަލުން. އެއް ބައެއްގެ ދަރަނިތައް ހަލާސް ކުރެވޭއިރު، މޯގޭޖްތައްވެސް ދައްކާ ނިންމާލެވޭނެ ކަމަށް ބުނި. ކްރެޑިޓް ކާޑު ބިލްތަކާ، ދަރިންގެ ކޮލެޖް ފީތައް ދެއްކޭނެ ކަމަށް ބުނި. ސްޓޫޑަންޓް ލޯން އާއި ޓިއުޝަން ފީތައް ދެއްކޭނެކަމަށް ވެސް ބުނި" ލޮރެންސް އިތުރަށް ބުންޏެވެ.\nކުންފުނީގެ އެހެން މުވައްޒަފަކު ބުނީ އޭނާއަށް ލިބުނު ބޯނަހުން އޭނާ އުޅޭ ގެ ބޮޑު ކުރުމާއި އިންވެސްޓް ކުރުމުގެ ވިސްނުން ގެންގުޅޭކަމަށެވެ.\nމިއީ މި ކުންފުނީގެ އަށް ބްރާންޗަކުން ހުރިހާ މުވައްޒަފުން އަލަށް އެއް ހަފުލާއެއްގައި ބައިވެރިވި ފުރަތަމަ ފަހަރެވެ.\nލޮރެންސް ބުނި ގޮތުގައި މުވައްޒަފުންނަކީ ކުންފުނީގެ މައި ތަނބުކަމަށާއި ކުންފުނީގެ ހުރިހާ ކާމިޔާބީއެއްގައި އެންމެ ބޮޑު ހިއްސާ އަދާކުރާ ބަޔަކީ އެމީހުން ކަމަށެވެ.


Prince Hassan | Safuhaa\nހުރާގެ ވީރާނާވެ ހަސްނެތިފައިވާ ތޮށިގަނޑު ކައިރީގައި އޮތް ސަފާރީއަށް ޓޫރިސްޓުން އަރައި ހަމަޖެހެމުން ދިޔައިރު މޮނިކާ ހުރީ އަތިރިމަތީގަ އެވެ. ފޭރުގަހެއްގެ ހިޔަލުގައި ގޮޅިޖެހި މުންޑެއްލައިގެން އިން މީހެއްގެ ފޮޓޯ ނަގާށެވެ. ތަންކޮޅެއް ލަސްވުމުން މޮނިކާއަށް ޖާގަ ލިބުނީ ސަފާރީގެ ކަމަރާ މަތިންނެވެ.\nހުރާ ބަނދަރުން ނައްޓައިލުމުގެ ކުރިން އެކަނި ފިލުވައިލާން، މޮނިކާ، ކެމެރާގައި ހުރި ފޮޓޯތައް ބަލަން ފެށިއެވެ. އެއް ފޮޓޯގައި ވަނީ ހުދުކޫޑިއާ އެއްވަރަށް ދޮންފޭރު އަޅާ ބަރާވެފައިވާ ފޭރުގަހެއް ދޮށުގައި އިން ފިރިހެނަކު ކަށިކެޔޮގަނޑަކުން ވައް ނައްޓަނިކޮށެވެ. އެމީހާ ދަތްކުނޑި ވިކާފައިވާއިރު ބޭރަށް ފާޅުވާން ހުރި ދަތުގައިވެސް ޖެހިފައި ވަނީ ރަތްކަށިކޭލުގެ ކުލައެވެ. އެހެން ފޮޓޯއެކެވެ. ފޭރުގަހަށް ޖައްސާ ކާޅު ފަހާން އެލުވާ ދަޅުފަތީގެ ވާގަނޑަށް އެ މީހާ ދަމާލާއިރު ގަސްމަތިން ކާޅުބައެއް އުދުހިގެން ދަނީ އެވެ.\nއުޑުމަތީގައި ބަނަފުސް ޖަހާފައި ނެތް ވައިމަޑު ދުވަހެކެވެ. ދުނިޔެ މައްޗަށް ހިނގަހިނގާ އޮތް އިރުގެ ގަދަހޫނުގެ އަމުރުގެ ތެރޭގައި ބިއްލޫރިގަނޑެއް ކަހަލަ ނޫކަނޑު ކަފައި ހިމުން ކުރަމުން ސަފާރީ ދުވަމުން ދިޔައީ މާލެއާ ދިމާއަށެވެ.\nހިއްޕީގެ ދިހިފަށް ބާރުކޮށްލާފައި މޮނިކާ ފުރޮޅިލިޔެވެ. ޅިނދަށްވުރެ ތިރިން އެއްބައި ހާމަވާ ގަދަ ރަތްމަތީން އަނދެފައިވާ މުނޑުފަޅި ރީތިކޮށްލައި ކަމަރާ މަތީގައި ހަމަޖެހިލިއެވެ. ބެޓިކް މުންޑުގައިވާ މަންޒަރުގެ ތެރެއިން ދުވާ ތުންބިބީ އަރާ ހަމަވަނީ މޮނިކާގެ އާފަލު ބައްޓަމުގެ މެދުން ރޮނގު މައްޗަށެވެ.\nއަނެއްކާވެސް ފުރޮޅިލައި އުޑުތިލަައަށް ޖައްސާލި އެވެ. އެ ވަގުތު ސަފާރީ ތަޅުވައިލުމުން ދިހި ދޫވެފައިވާ އުސްކަމަށް ލޮޅުން އަރައިގެން ދިޔައެވެ. އަވީލެވިގެން މޮނިކާ އޮތްއިރު ދޮން ހަށިގަނޑުގައި މަޑު ފެއްސަކާއި ގަދަ ނުލަކުން ޖަހާފައިވާ ޓެޓޫ ރީއްޗަށް ފާޅުވެ އެވެ. ތަން މިނަށް އަނގަ ހުޅުވާލާފައިވާ، ފިޔަލީ ހަރުފަ އޮތީ މޮނިކާ މުލައްދަނޑީގައި އޮޅާލައިގެންނެވެ. ހިއްޕީގެ މަތީން ފެންނަނީ ނަގިއްޔެކެވެ. އޭގެ ހިލިހިލާ ބޮޑުޅުތައް ދުވެފައި ވަނީ މޭމަތީ ދޮންކަމުން ނެއްޓޭ ދިމާއަށެވެ.\nސަފާރީ ދުވަމުންދެ އެވެ. ހުރާގެ ޓޫރިސްޓު ފިހާރައިން ގަތް ދިވެހިންނާބެހޭ ގޮތުން ލިޔެފައިވާ ފޮތް ހުޅުވާލައިގެން މޮނިކާ އޮތީ ދަތުރު ކުރުކުރާށެވެ. ފޮތުގައިވާ ފޮޓޯތައް ފެނުމާއެކު މޮނިކާ އެންމެ ކިޔާ ހިތްވީ ކަޅުހުރާގޭ ސައްޔިދު އަލީގެ ބޮޑުސީދީގެ ސިއްތި އާއި މުހައްމަދު ޝަމްސުދީނު ތިނެއްގެ ދަރިކަލުން ޕްރިންސް ހަސަން އިއްޒުއްދީނާބެހޭ މައުލޫމާތެވެ. އެންމެ ކަމުދިޔައީ ފޮތުގައިވާ ޕްރިންސް ހަސަން އިއްޒުއްދީނުގެ ފޮޓޯއެވެ. މޮނިކާ ބަލަމުން ދިޔައީ އިނގިލީގެ ބަނޑުފުށް ކާއްތަމުންނެވެ.\nކުލަ ދޮން. އިސްކޮޅު މެދުމިން! މޮނިކާގެ މޭމަތީގެ އުފުލުމުގައި ޖެހިފައިވާ ފޮތުން ޕްރިންސް ހަސަން އިއްޒުއްދީނުގެ ސޫރަ އާއި މައުލޫމާތުތައް މޮނިކާއަށްވީ ހިތުގެ ޖަޒުބާތަކަށެވެ. މިއުޒިކާއި ނެށުމަށް ޝައުގުވެރިވެ ވަޑައިގަންނެވި ޕްރިންސްވީ މުޅި އިނގިރޭސި ވިލާތުން ވެސް މޮނިކާއަށް ނުފެންނަވަރުގެ ރީތި ފިރިހެނަކަށެވެ. "ވާއޮ" މޮނިކާއަށް ބުނެލެވުނެވެ.\nމޮނިކާގެ އަތުން ދޫވެ ފޮތުގެ ގަނޑުތައް ވަޔާ އުކައިލި އެވެ. އަލުން ފޮތް ހުޅުވައިލުމާއެކު މޮނިކާގެ ނަޒަރު ހުއްޓުނީ 19 ވަނަ ގަރުނުގެ ފަހުކޮޅާއި 20 ވަނަ ގަރުނުގައި ދިވެހި އަންހެނުން ލައި އުޅުނު ކަސަބު ބޯވަޅު އެޅި ލިބާހާއި ފޭއްޔާއި ރުމާފަޅިއާ ތުނި ބުރުގާގެ ހެދުމަށެވެ.\nފޮޓޯގައިވާ ލިބާސް މޮނިކާއަށް ކަމުދިޔައެވެ. މޮނިކާއަށް ހެވުނެވެ. އެ ހެދުމުގައި މޮޑެލް ކުރުމުން އޭނާ ހުންނާނެ ސިފަ ހިތަށް ގެނެވުނީ ކަންނޭނގެ އެވެ. މޮނިކާ ރާއްޖެއައީ ވެސް މޮޑެލް ކުރުމަަށެވެ. އިނގިރޭސި ފެޝަން ޑިޒައިނަރު ލޯރެން ފޮކްސް 2010 އަކަށް ފަރުމާކުރި އަތިރިމަތީ އަންނައުނާއެކު ފޯސީޒަން ކުޑަހުރާގެ ގޮނޑުދޮށުގައި މޮނިކާ މޮޑެލްކޮށް ނިންމައިލީ އިއްޔެ އެވެ.\nދިވެހި ލިބާހުގައި އަންހެނެއްގެ ރީތިކަމާއި ފަރިކަމުގެ ޖާޒުބިއްޔަތު މާ ފުރިހަމަހެން މޮނިކާއަށް ހީވާތީ އަމިއްލަ ހަށިގަނޑަށް ބަލައިލައި ގެނެވުނު ހަރަކާތުން މުޅި ހަށިގަނޑަށް ވާންވެގެން ދިޔައެވެ. ފޮޓޯގައިވާ ގޮތަށް ރަންފަށްޓަރު ބަޔާއި އުޅާ އަޅައި ކަންފަތު މުންޖާއެކު މަރުވަޅިއަށް އެރީމާ ވާނެ ސަޅި ހީވުމުން ދޮން ކަނދުރާގައި އޮޅިފައިވާ ރަންޗޭނުގަނޑެއް ކަހަލަ ފަށުގެ ފުލުގައިވާ ހުރަހުގައި ހިފައި ރީތިކޮށްލިއެވެ. ހުރަސް ފޮރުވިގެން ދިޔައީ ބޮޑުބައި ހާމައަށް އޮތް މޭމަތީގެ އަޑިކޮޅުގެ ތެރޭގައެވެ.\nސޯޅަ ވަނަ ގަރުނުގައި ދިވެހި ފިރިހެނުން އެއްފޭލި އަނދެ އަނެއް ފޭލިން ނިހާލި ބަނދެގެން އުޅުނު ހެދުމާއި، އެއްފޮށާ އަނދެ އަނެއް ފޮށާ ބޮލުގައި އޮޅައިގެން އުޅުނު ހެދުން ބަލަން އޮވެފައި މޮނިކާ ފޮތް ލައްޕާލިއެވެ. ރަންކުލައިގެ އިސްތަށިގަނޑުގެ މައްޗަށް ގެންގޮސްފައިވާ އަވި އައިނު ލޯމައްޗަށް ހަމަޖައްސަމުން ސަފާރީގެ ތެރެއަށް ބަލައިލި އެވެ.\n"ވާއޮ!" ފުރަތަމަ ނަޒަރުން ވެސް މޮނިކާގެ ލޮލުގައި އަޅައިގަތީ ދިރުނބާކޮޅު، ހުސެންދަރި ކައިރިއަށް ފުނިޖެހިފައިވާ ވައިފުޅިތަކާއި ފީނާފައިވާންތަކާއި ނޭވާހޮޅިތަކާއި މޫނުމަތިތައް ތަރުތީބު ކުރަން ހުރި ޒުވާނާއެވެ. ހަންގަނޑު އަނދާފައިވާ އެ ޒުވާނާ، މޮނިކާއަށް ހުރިހާ ގޮތަކުން ވެސް ވައްތަރުވީ ފޮތުން ފެނުނު ޕްރިންސް ހަަސަން އިއްޒުއްދީނާ އެވެ. ވާތްފަރާތުން މަގުފަޅައި ދެ ފަރާތަށް ވައްޓާލާފައިވާ ފަން އިސްތަށިގަނޑާއި އަޑިކޮޅު ދެބައިހަމަ ނޭފަތާއި ދިގުބުރުގެ މޫނާއި ތުނބުޅި ނެތް ދަތްދޮޅި، ޕްރިންސް ހަސަންއާ އެއްވެސް ތަފާތެއް ނެތެވެ.\nސޯޓެއް އެކަނި ލައިގެން ހުރި އެ ޒުވާނާ ތެމި ފޯވެގެން ހުރިއިރު މޭމަތިން ރޮނގަކަށް ތަތްވެފައިވާ އިސްތަށިތަކުގެ މެދުން ލޮނުތިކިތައް ތިރިއަށް ސޮހެމުންދެ އެވެ.\n"ހަސަން ލަވައެއް ނުޖަހަންތަ؟" ކަމަރާމަތީގައި ހުރި އަބްދުއްރަހުމާނުގޮނޑިއެއްގައި އިނދެގެން ހުންގާނު ސަރަކަ ހިފަމުންދިޔަ ސަރަނގު ގޮވައިލުމުން ހަަސަން ބަލައިލި އެވެ.\nހަސަން... ޕްރިންސް ހަސަން! އެ ޒުވާނާގެ ނަން މޮނިކާއަށް ނަގައިގަނެވުނެވެ. ސަރަނގު ގޮވައިލުމުން ދިރުނބާކޮޅުގެ ކޮޅުފަލި މަތިން ކޮޅުފަސްކޮޅަށް ހަސަން ދިޔައިރު މޮނިކާ ވެސް އިނީ ބަލާށެވެ. ހީވަމުން ދިޔައީ އޭނާގެ ހިތާ ގާތަށް ހަަސަން އަންނަނީހެންނެވެ.\n"ހަލޯ" ފެންދުއްވާ މަޅުމަތިން މޮނިކާއާ ވަރަށް ގާތުން ހަސަން ދަނިކޮށް މޮނިކާ ހިނިތުން ވެލުމުން ހަސަން ބުނެލި އެވެ. އެވަގުތު ކައިރިން އަރައިގެން ދިޔަ ލާންޗެއްގެ މޯހިރުން އުފެއްދި ރާޅުބާންޏަކުން ސަފާރީ ހަލުވާލާފައި ބޯރުދޫމައްޗަށް ވިއްސާލި ރާޅުން ބުރައިގެން އައި ލޮނުތިކިތަކާއެކު މޮނިކާގެ ލޯ ވެސް މެރިގެންދިޔަ އެވެ.\nލޯބީ ގޮތުން ހީނލާ ގޮތުން!\nފަރިކަންދޭ، ކަތިނަޒަރުން ކަތިލައިފިޔޭ!\nގާތުން ފެނިލީ ގޮތުން!\nހިނިތުންވާ ފަރި ގޮތަކުން ހިތް ފުރިދެޔޭ!\nމޮނިކާ ލޯ ހުޅުވާލާފައި ބަލައިލި އިރު ސަފާރީގެ ތެރެއަށް ވަނީ މިއުޒިކު ފަތުރާލާފައެވެ. ހަސަން ހުރީ ލަވަޖަހާ އެއްޗާ ކުޅޭށެވެ. ރީތި މިއުޒިކާއެކު މޮނިކާގެ ހިތް ހަސަނާ ދިމާއަށް އޮޔާ ގެންދަން ފެށީ އިހުތިޔާރަކާ ނުލައެވެ. ކައިރީގައި އޮތް ފޮތް ހުޅުވާލައި ޕްރިންސް ހަސަން އިއްޒުއްދީނުގެ ފޮޓޯ ހިތާ އެންމެ ކައިރިވާނެހެން މޭގައި ޖައްސާލިއެވެ.\nމޮނިކާއަށް ސިފަކުރެވުނީ ފޮތުގައި ދިވެހި ރަސްގަނޑުވަރުތައް ސިފަކޮށްދީފައިވާ ގޮތަށް އިނގިރޭސި ވިލާތުގެ މިނިވަން ޖައްވުގައި ގަނޑުވަރެއް އަޅައިގެން ހަސަނާއެކު ލޯބިލޯބިން ދިރިއުޅެމުންދާހެންނެވެ. ފޮތުގައިވާ ޕްރިންސް ހަސަން އިއްޒުއްދީނުގެ ފޮޓޯއާއި ސަފާރީގައި ހުރި ޒުވާން ހަސަންގެ ސިފަ މޮނިކާގެ ހިޔާލުތަކާ ގުޅެމުން ދިޔައެވެ. މޭމަތީގައި އޮތް ފޮތުން ހިނދުކޮޅަކަށް ނަމަވެސް އޭނާގެ ހިތުގައި ފިރުމައިދޭން ފެށިއެވެ.\nހަސަން މޮނިކާގެ އަތަށް ކޯރާޑި ދިއްކޮށްލި އެވެ. ކޯރާޑީގެ މުށުގައި މޮނިކާ ހިފުމުން އެދޮން އަތުގައި ހަސަން ވެސް ހިފަހައްޓާލި އެވެ. ކުރިމަތީގައި އޮތް ބޮޑު ހިރިގާ ކޮށައި ކުދިކޮށް ހިރިގަލުގެ ވަޑާމަކުން އިރުން ހުޅަނގަށް ގަނޑުވަރެއްގެ އެތެރެގެއާއި ބޭރުގެ ވަކިކުރާ ހުރަސް ބިތް ދަމާލި އެވެ. ބިންވަކަރު ޖަހައި އޭގެ މަތިން ކަތިކަންޏާއި އަރިވަކަރާއި ހުރަސް ވަކަރު ދަމާލި އެވެ. ވަސްވަކަރާއި ފައިދޮށްތަކުގެ ގަތައިލުމަކުން ފުރާޅުމަތީގައި ފަންގިލައިފި އެވެ.\nރީތި ރަސްގަނޑުވަރުގެ ކީމަކޮޅުގެ ތެރޭގައި މޮނިކާއާއި ހަސަން ލޯބި ލޯބިން ވަގުތުކޮޅެއް ހޭދަކުރަމުން ދިޔައެވެ. ދޮން ހަށިގަނޑުގައި ހަސަންގެ ދެއަތް ވަށާލެވިފައިވާއިރު މޮނިކާގެ މޫނު ވަނީ ހަސަންގެ ކަނދުރާމަތީ ފޮޅިފައިވާ މާކޯންޏެއް ހެންނެވެ. ބަދަނުގެ ފަތިތައް ބާރު ފަށުއި ލިބާސް މޮނިކާގެ ކަނދުރާ އިން ނެއްޓެމުން ހަސަންގެ ތަނަވަސް މޭ މަތީގައި ތުނިތުނި ހަށިގަނޑު ލައްވެލީ ހަސަދައަށްވެސް ނުވަދެވޭހާ ހިންމި ހެޔޮކޮށެވެ. އެ ގާތްކަމުގައި ކުރިން އަދި ނުވާ އާ ގޮތްތަކެއްވެއްޖެއެވެ. އެހެން ހުރިހާ ދުވަހެއްގެ އާދަޔާ މިއަދު ހިލާފުވެ އެނދުދާން ރުލަށް ވެއްޖެއެވެ.\nގަނޑުވަރުގެ ސުންޕާފަޅީގައި އޮތް ސާފު ވެވެވުގެ ތެރެއަށް ފޭބުމުގެ ކުރިން ހަރުފަތްގަނޑުގެ މައްޗަށް މޮނިކާ ފޭލި ދޫކޮށްލި އެވެ. ލިބާހާއި ފަށްޓަރުބައިގެ މައި ފައުނާއެކުގައި ހިފައި، މޭމަތިން ހިއްލައިލުމަށް ކުޑަކަޅުވާ ކަތިކޮށްލުމުން ތިންގިގުނީގެ ފަތީގެ ތެޅިލުމަކުން ތޫލިއަޑެއް އުފެދި، ވެވުގެ ފެންގަނޑުގެ ރާގާ ގުޅިގެން ދިޔައެވެ.\nލޯބިން ހީނލާ ގޮތުން ފަރިކަންދޭ\nކަތި ނަޒަރުން ކަތިލައިފިޔޭ !\nގާތުން ފެނިލި ގޮތުން ހިނިތުންވާ\nކުއްލިއަކަށް މޮނިކާ ސިހުނެވެ. ނޭވާގެ ކޮޅަށް މޭމަތި އުފުލުމާކު ދެ އަތް ހުރަސްކޮށްލެވުނެވެ. ހަސަން ހުރީ ގާތުގައެވެ.\n"ހަސަން!" ލަދުން ހުރެ މޮނިކާއަށް ބުނެލެވުނެވެ. މޮނިކާއާ ދިމާއަށް ހަސަން ބަލަހައްޓައިގެން ހުރި ގޮތުން ހީވަނީ ބޭނުންވުމުގެ ލޮލަކުން ބަލާހެންނެވެ. ކަޅިރަވައިގެ ބަހުރުވަ ހުރީ ހިތްއެދޭ ފުރުސަތު ދީބަލާށޭ ބުނާހެންނެވެ.\n"ދޭ، އިހަށް ދޭ!" ފުރަަގަސް ދިނުމަށްފަހު މޮނިކާ ވެވުގެ ތެރެއަށް ގެނބިލައި ނިވާވެލަމުން ހަސަނާ ދިމާއަށް ފެން ގޮށްޓެއް އުކައިލިއެވެ. ހަސަންގެ ވާންވެފައިވާ ހިއްސުތައް ދޫވެ އުކުޅުވަޅުން އަވަސްވަމުން ދިޔަ ލޭ ހޮޅިތައް ހަމައަކަށް އެޅުނީ ބިއްލޫރި ފުށްތަކެއް ކަހަލަ ފެން ތިކިތައް ގައިގައި ބީހެން ފެށުމުންނެވެ.\nހަސަން ދިއުމުން ވެވުގެ ތެރޭގައި މޮނިކާ ފެންވަރަމުން ދިޔައެވެ. ތިލަވަތްގާ އަޅައި ދޫނިފަތްލާފައިވާ ވެވުގެ ފެންގަނޑުގެ ތެރެއަށް ގެއްލިފައިވާ ދެގަނޑު ހަރުފަތްބަރި މަތިން ފެނާ ކުޅެމުން ސަކަރާތް ގަންނަމުން ދިޔަ އެވެ. ހަސަން ދިޔަޔަސް ހަސަންގެ ހިޔާލުގައެވެ. ހަށިގަނޑަށް ބަލައިލިއެވެ. ހިތަށް އެރިއެވެ. އަހަރެންގެ ވަނާތަކުގައި ސިފަޖެހެން ފެށުނީ ހަސަންގެ ލޯބިކުރުމަކުން ފިރުމައިދެމުން ދަނިކޮށެވެ.\nގަނޑުވަރުން ނުކުމެގެން ގޮސް އެ ދިގު ފާލަންމަތީގައި އެރޭއެވީ ގޮތް ހަނދާންވިއެވެ. އެރޭ އެވީ ގޮތެއް ނޭނގެ އެވެ. އެކަހަލަ ގޮތެއް އަދިއެއް ނުވެއެވެ. ފާލަމުގެ މެދާ ހަމައިން ކަފުނެއް ފަދައިން އަހަރުމެން ގުޅި ކަރާކަރުމާހާލީ ތަރިރުހަނދު ނަށަނިކޮށެވެ. ދެން މޫސުން ބަދަލުވީ އެވެ. އަހަރެން ހަސަންގެ މޭމަތީގައި މޫނު ފޮރުވީއެވެ. ހަސަން ބުނީ ބެލުމަށެވެ. އެއީ ދުނިޔޭގެ ސޫރަ ކަމަށެވެ. އަހެރެން ބެލީމެވެ. ފުރަތަމަ ވައެވެ. ދެން ގުގުރިއެވެ. ދެން ވިދުވަރެވެ. ދެން ވާރެއެވެ. އެކަމަކު ހަސަން ކިޔައިދިން ސޫރައިގައިވާ ދުނިޔޭގެ ނޭވާ އެއީ ވައި ކަމުގައި ހީވި މީހުން ދުވީއެވެ. ދުނިޔޭގެ ހުނުން އެއީ ގުގުރި ކަމުގައި އަޑު އިވުނު މީހުން ރޫރޫއެޅިއެވެ. ދުނިޔޭގެ ލޮލުގެ އަލިކަން އެއީ ވިދުވަރު ކަމުގައި ދުށް މީހުން ސިހުނެވެ. ދުނިޔޭގެ ކަރުނަ އެއީ ވާރޭ ކަމުގައި ބެލި މީހުން ހިޔަލެއް ހޯދިއެވެ. އަހަރެމެންނަށްވީ މަޖާ ކަމަށެވެ. ދުނިޔޭގެ ނޭވަޔާއި ކަރުނަޔާއި ހުނުމުގައި ފޯވީމެވެ. ހަސަންގެ ދެފައިތިލަ މަތީގައި ވާންވެލައިގެން ހުރެވުނު އިރު ވިންދުތައް ދިޔައީ ހަމައިން ނެއްޓެމުންނެވެ.\nވެވުތެރޭގައި ފެނާ ކުޅެމުން ދަނިކޮށް ފިނި ރޯޅިއެއްޖެހިލާފައި ކެރިކޮޅެއް ވެހެން ފެށުމުން މޮނިކާ މަތި ބަލައިލި އެވެ. ފެންވަރާ ނިމިގެން މޮނިކާ ހިނގައިގަތެވެ. ކަޅަކާއި ހުދަކާއި ލޭ ކުލައަކުން ބިހުރަ އަޅާފައިވާ ކީމަކޮޅާ ދިމާއަށެވެ. އިހުތިޔާރާ ނުލައި ދުރު ބަލައިލެވުނެވެ. ކުޑަކިބާގެ ކިޑިކީގައި ހަސަން ސަތަރު ހުދުއްސަނީ އެވެ. ހަނާ އަޅައިލުމުގެ ގޮތުން ފިރޯށިތަޅުވައިލި އެވެ. މޭ މަތީގައި ދެއަތް ހުރަސްކުރަމުން މޮނިކާ ކީމަކޮޅުގެ ތެރެއަށް ދެމިގަތެވެ.\nގަނޑުވަރުގެ ކުޅިޖަހާ ފެންޑާގައި ސާމަރާ ދޫނިފަތުގެ ފަންކާތައް ދިޔައީ ވިހެމުންނެވެ. ރަންކަރުދާހަކުން ކުރެހުން އަޅާފައިވާ ގިގުނީގެ ތާރަތަކާއެކު އެތުރިއޮތް ދެ ސަފުން ލަސް ލަވަ ކިޔަމުން ގޮސް މެދު ލަވަޔަށް ވައްޓާލިއެވެ.\nތާރައިގެ ފުނަ އަވަސް ވަމުން ދިޔައިރު މޮނިކާގެ އަތުގައި ހިފައިގެން ހަސަން ކުޑަ ކިބައިން ފެންޑާއަށް ހިނގަމުން ދިޔައެވެ.\n"އުޑުމަތި ބަލައިލަ ބަލަ؟ ފެންވިލާތައް ހީވަނީ މޮނިކާ ތުނި ހަށިގަނޑު ފެނިފައި، ބީހިލަން ތިރިވެލާން އުޅޭހެން،" ހަސަނު ބުނެލި އެވެ. މޮނިކާ އޭނާގެ އަތްތިލަ ހަސަންގެ އަތާ ގުޅުވާލައި ބައްދާލިއެވެ.\nމޮނިކާގެ ދޮން ހަށިގަނޑު ފޮރުވާފައިވަނީ ބޯވަޅު އެޅި ފަށުއި ލިބާހާއި ފޭލިންނެެވ. ރުމާފަޅިއާއި ތުނި ބުރުގާއިން ރަން އިސްތަށިގަނޑު ފަޅު ފިލައެވެ. އަތުކުރީގެ ރަންު އުޅާބައި އިރުއިރުކޮޅާ ރާގު ކުޅެލައެވެ. ރަން ފައްޓަރުބައިން މޭ މަތީގެ ޖަޒުބާތު އިތުރުކޮށްދެ އެވެ. ކަންފަތު ފޫޅުގައިވާ ރަން މުދިން ފާންކުރާ ބެބުޅުމާއެކު މޮނިކާ ހީވަނީ ރަނުގެ ސަމޭދާނެއް ހެންނެވެ.\nގަނޑުވަރުގެ ފެންޑާއަށް ވަނުމާއެކު ގުރުޒު ހިފައިގެން ކޮރަކަށް ނަށާލާފައި ހަސަން މޮނިކާއަށް ލެނބިލި އެވެ. އަންނާށޭ ބުނަމުން ސަފުގެ ތެރެއަށް ވަދެ ގުރުޒު ވައްޓައިލާ އޮނު ފުމެމުން ސަފު ދެބައިކޮށް ރާގު ހަމަކުރަމުން ސަފުގެ ތެރެއަަށް މޮނިކާ ގެނައެވެ.\nމޭމަތި އުސްކޮށް އަންހެނުންގެ ސިފަޖެހިގެން ތިބި ނެށުންތެރިން ގުރުޒު ހިފައިގެން ނަށަން ފަށައިފި އެވެ. ނިސްވާނީކަން ފާޅު ކުރުމުގައި ހައްދު ފަހަނަޅައި ދާއިރު ތާރައިގެ ފޯރި އަރަމުންދިޔަ ސަފުތައް ވަޖިދަށް ބަދަލުވެ މާކިޔެވެއްޔަކުން މަތުރައި ދުން އަޅާފައިވާ އެންދެރި މުށްލީ ވަޅިއާއި ގުރުޒުތަކާއެކު ހެލުވެމުން ތަންމިނަށް ދޫނެރެނީއެވެ. ގުރުޒުތަކުގެ ތޫނު ތުނޑު ދުލަށް ހަރައި ލޭ އޮރުވާން ފަށައިފިއެވެ. ވަޅިތަކުގެ މިޔަ މޫނުގައި އަޅުވައި ނޭޒާތަކުން ބޮލުގެ ފުއްކިބަ ޒަހަމު ކުރާން ފަށައިފި އެވެ.\nބަރިޔަކަށް ހުރި ވަޖިދު ފެން ފުރާފައިވާ ޖަހަލާތަކަށް އެރި ޒަހަމްތަކުން ވިހަ ފިލުވައި ފާރު ހެޔޮކުރާން އުޅެގަތްއިރު މަސްހުނި ނެށުމަކުން މޮނިކާ ހަސަންގެ ތަނަވަސް މޭމައްޗަށް ހުސްވަނީ އެވެ. ދޮންކަމާއި ކަޅުކަން ސުރެންސުރެން ފާޅުވެ މަސްތުގެ މަސްތަކުން ލެނބި ލޯބީގެ ޒަހަމަކުން ޒަހަމުވަނީއެވެ.\nޖަންނަތެއް ފަދަ ހީލުން ދުނިޔެ ރަންކުރުވީޔޭ!\nނަންކުރާ ފިނިފެންމާ ތުންފަތުން ސިފަވީޔޭ!\nމެންދަމުގެ ރަންދާނަށް ގެންނަ ހިތް މަވަނީޔޭ!\nހިތް ލެނބޭ އިހުސާސުން މީރުކަން އެދެނީޔޭ!\nމެންދަމުގެ ރަންދާނުގެ ވަޖިދުގައި މޮނިކާއަށް ލިބުނު ވާންކަން ރުލަށް ބަދަލުވަމުން ދިޔައިރު ވަޖިދުގެ ފެން ފޮދެއް ހަސަން މޮނިކާގެ ހިކެމުންދާ ތުންފަތުގައި އުނގުޅައިލިއެވެ.\nދަތުރުމަތީގައި މޮނިކާ ގެނބުނު ހިޔާލުތައް ލޮނަށްވެގެން ދިޔައީ ސަފާރީގެ ތެރެއަށް ރާޅެއްޖަހައި ތެންމާލުމުންނެވެ.\nރާޅުގެ ލޮނުން ތެމިފައިވާ އައިނު ނެގުމަށްފަހު މޮނިކާ ހަސަންގެ މޫނަށް ބަލައިލި އެވެ.\nހަސަން! ކޮންފަދަ ރީތި ފިރިހެނެއް! ހިތަށް އެރިއެވެ.\nމޫދުގެ ދިރިއުޅުމުގައި ވީއަކުރުގެ ބައްޓަން ލިބިފައިވާ ހަސަންގެ މޭމައްޗާއި ބަނޑު މަތިން ބައި އެޅިފައިވާ އިންތަކަށް މޮނިކާގެ ނޫލޮލުން ބަލަމުން ދިޔައީ ހިތަށް ފިނިކަން ހޯދުމަށެވެ.\n"ހައި!" ހަސަންގެ ހިނގުމާ އެއްވަރަށް މޮނިކާ މޫނު އަނބުރާލިއިރު މާލޭގެ ފަޅަށް ސަފާރީ ވަންނަނީ އެވެ. ހަސަން ދުވެފައި ގޮސް ދިރުނބަލުން ވަލެއް ނަގައިގެން ތޮށިގަނޑު މައްޗަށް ފުންމާލިއެވެ. ބުރުނާލުގައި ވާ ބެއްދުމަށްފަހު ފަތުރުވެރިން ފައިބާ ހަރުފަތްބަރި ބަހައްޓައިދިނެވެ. "ހައި ހަސަން!" ފައިބަން ހަސަނަށް އަތްދިއްކޮށްލުމުން މޮނިކާ ހިނިތުންވެލި އެވެ. ތޮށިގަނޑުގެ މައްޗަށް ފޭބުމަށް ފަހުވެސް ހަސަންގެ އަތުން ދޫކޮށް ނުލައި ވިންދަކަށް ބަލަހައްޓައިގެން ހުއްޓެވެ.\n"ތީ ހަމަ ޕްރިންސް ހަސަން!" ގެންގުޅުނު ފޮތް ހުޅުވާލުމަށްފަހު ޕްރިންސް ހަސަން އިއްޒުއްދީނުގެ ފޮޓޯއެއް ހަސަނަށް ދައްކާލުމު މޮނިކާ އިނގިރޭސި ބަހުން ބުނެލިއެވެ. އެވަރުން އޭނާގެހިތުގެ އަޑު ހަސަނަށް އިއްވައިދެވިއްޖެ ކަމަށް ބަލައި ހިނގައިގަންނަމުން ހަސަނާ ދިމާއަށް ކެމެރާ ހަމަކޮށްލިއެވެ. މޮނިކާ، ހަސަން ގެ ފޮޓޯއެއް ނެގުމުން އޭނާ ހުރީ އާދައިގެ މަތިން ހެވިފަ އެވެ. ހުދުހުދު ދަތްތައް އެކީ ކާޅަށްދީގެންނެވެ. މޮނިކާ އޭނާގެ ޕްރިންސް ހަސަން އަބަދުގެ އަބަދަށް ޑިޖިޓަލްކޮށްލީއެވެ. ހަސަން އެނބުރިލިއެވެ. އަނެއްކާ ވެސް އާ ދަތުރަކަށެވެ. އެފަދަ އެހެން މޮނިކާއެއްގެ ހިތުގައި ރަސްކަންކުރުމަށެވެ.


5 Aharuge Farheen ehee akah edhi aadheys kuranee\nފަސް އަހަރުގެ ފަރްހީން، އެހީއަކަށް އެދި އާދޭސް ކުރަނީ\nއެއްވެސް މަޔަކީ އެމީހެއްގެ ދަރިއަކު ވޭނުގައި އުޅޭތަން ދެކެން ބޭނުންވާނެ މީހެއް ނޫނެވެ. ކިތަންމެ ބޮޑު ތަކުލީފެއް އުފުލައިގެންވެސް އެކުދިންގެ މޫނު މައްޗަށް އަނބުރާ ހިނިތުންވުން ގެނައުމަށް ކޮންމެ ފަދަ ގުރުބާނީއަކާއި ކުރިމަތިލާން ވެސް ފަހަކަށް ނުޖެހޭނެއެވެ. އައިމިނަތު ނަސްވާއަކީ ވެސް އެފަދަ މައެކެވެ. އޭނާގެ ހުރި ހަމައެކަނި އަންހެން ދަރިފުޅު މަރްޔަމް ފަރުހީނަށް އުފާވެރި ދުވަސްތަކެއް ހޯދައިދިނުމަށް ބޮޑު ގޮންޖެހުމަކާއި ކުރިމަތިވެފައިވާ މައެކެވެ.\nލ. ފޮނަދޫއަށް އުމުރުން ފަސް އަހަރުގެ ފަރުހީނަކީ އުފަންވީއްސުރެ ސިއްހީ ގިނަ މައްސަލަތަކެއް ކުރިމަތިވަމުން އަންނަ ކުއްޖެކެވެ. ޔޫކޭޖީގައި މިހާރު ކިޔަވަމުން އަންނަ ފަރުހީނުގެ މަންމަ "ސީއެންއެމް" އަށް ވާހަކަ ދައްކަވަމުން ބުނީ، އޭނާގެ ދަރިފުޅަށް އެންމެ ކުޑައިރުއްސުރެ ސިއްހީ އެކި އެކި މައްސަލަތައް ކުރިމަތިވަމުންދާތީ ފުރަތަމަ ފަރުވާ ހޯދީ ގަމު ރީޖަނަލް ހޮސްޕިޓަލުން ކަމަށެވެ. އަދި ދަރިފުޅަށް އަށް މަހުގައި މާލެ ދިއުމަށް ޑޮކްޓަރުން ލަފާދިން ކަމަށާއި އޭރު ވަގުތުން ފުރައިގެން މާލެ އައި ކަމަށެވެ.\nނަސްވާ ބުނީ، އެތައް ފަހަރަކު މާލެއަށް ދައްކައިގެން ވެސް އެކަމަށް ހައްލެއް ލިބިފައި ނުވާތީ މިހާތަނަށް ތިން ފަހަރެއްގެ މަތިން އިންޑިއާއަށް ދިޔަ ކަމަށެވެ. އެކަމަކު އިންޑިއާއަށް ތިން ފަހަރުވެސް ގޮސްފައި ވަނީ ފިރިމީހާ ލޯނު ނަގައިގެން ކަމަށް ނަސްވާ ބުންޏެވެ. އެގޮތުން ފަރްހީނަށް ފަރުވާ ހޯދާފައި ވަނީ އިންޑިއާގެ ކިމްސް ހޮސްޕިޓަލުންނެވެ.\n"ތިން ފަހަރެއްގެ މަތިން ބޭރަށް ދިޔައިރު މިދިޔަ އަހަރުގެ ޖޫން ހިސާބު މިއެނގުނީ އަޅުގަނޑުގެ ދަރިފުޅަށްވެފަ ހުރިގޮތެއް. އަޅުގަނޑުގެ ދަރިފުޅު ފަސް އަހަރު ފުޅި ހަ އަހަރަށް މިހާރު އަޅާފައި ހުރިއިރު ދަރިފުޅު ހުންނަނީ ދެ އަހަރުގެ ކުއްޖެއްހެން. ދެން އެމީހުން [ޑޮކްޓަރުން] ބުނަނީ ކަށީގެ ސައްބިސް ބައެއް މަދުވީމަ ގްރޯތް ހޯމޯންސް ބައި މަދުވެފައޭ ހުންނަނީ." ދަރިފުޅުގެ ބަލިހާލަތާއި ގުޅިގެން ނަސްވާ ބުންޏެވެ.\nނަސްވާ ބުނީ، އެކަމަށް ފަރުވާ ހޯދުމުގެ ގޮތުން އިންޖެކްޝެއް ޖަހަން ޑޮކްޓަރުން ލަފާދޭ ކަމަށާއި އެކަމަށްޓަކައި ދަރިފުޅުގެ އުމުރުން 12 އަހަރު ވަންދެން ކޮންމެ އަހަރަކު ދެ ފަހަރު އިންޑިއާ އަށް ދާން ޖެހޭ ކަމަށެވެ.\n"އިންޑިއާއަށް ދާން އަޅުގަނޑުމެންނަށް ކޮންމެ ޑޮކްޓަރަކު ވެސް އާސަންދަ ލިޔުމާއި ފޯމުތަކާއި އެބަދޭ، ޓްރީ ޓޮޕުން ވެސް ބުނަނީ އެކަމުގެ ސްޕެޝަލިސްޓުން ރާއްޖެއަކު ނެތް ކަމަށް. އެ ޓްރީޓްމަންޓް ނެގެން ނެތް ކަމަށް. މިދިޔަ ނޮވެމްބަރުގަ އަޅުގަނޑުމެން ނަގަން ޖެހޭ ފަރުވާ އަޅުގަނޑުމެން މިތިބީ ނުގެނިފަ، އަޅުގަނޑުމެންގެ ހާލަތު ތަނެއް ނުދޭ އެހާ ބޮޑު ފަރުވާއެއް އަމިއްލަ ހަރަދަކުން ކުރާކަށް."\nނަސްވާ ބުނީ، ހެދި ބޮޑުވުމަށް ދިމާވާ މައްސަކަތަކުގެ ސަބަބުން ހުން އައުމާއި ހިނގާބިނގާބެ އުޅުމުން ފައިކޮޅު ވަރުބަލިވެ، ބަނޑަށް ތަދުވުން ފަދަ މައްސަލަތައް ކުރިމަތިވާތީ ދަރިފުޅު އުޅޭކަމަށެވެ.\n"މިއޮތް ހުރިހާ ދުވަހު އަޅުގަނޑުމެން މަސައްކަތް ކުރީ އެކުއްޖާއަށްޓަކައި ތިން ލޯނު ނަގައިގެން، ލޯނަށް ކަނޑާފަ އަޅުގަނޑު ފިރިމީހާ އަތުގަ އިތުރުވާނެ އެއްޗެއް ނޯވެ. މިކޮޅުގަ ގާޑިޔާ ވިޔަފާރިވެސް ކުރަމުން މިދަނީ އިތުރު އެއްޗެއް ލިބޭތޯ. އެކަމަކު ތިން މަހުން ތިންމަހުން ވެސް އެބަޖެހޭ މާލެ ދަތުރުކުރަން ވެސް. މާލެ ގޮސްފަވެސް ޖެހޭ 14 ވަރަކަށް ދުވަހު މަޑުކުރަން." ނަސްވާ ކިޔައިދިނެވެ.\nރާއްޖެއިން ހެދުނީ އެމްއާރުއައި އެކަނި ކަމަށާއި އިތުރު ޓެސްޓުތައް ހަދަން ޖެހެނީ ލޭ ބޭރަށް ފޮނުވައިގެން ކަމަށް ނަސްވާ ބުނެއެވެ. އެކަމަކު ލޭ ބޭރަށް ފޮނުވައިގެން ޓެސްޓުތައް ހެދި ނަމަވެސް މާލީ ހާލަތު ތަން ނުދިނުމުގެ ސަބަބުން ދަރިފުޅަށް ދޭން ޖެހޭ ފަރުވާ އަދިވެސް ނުދެވޭކަމަށް ނަސްވާ ބުންޏެވެ.\n"ކުއްޖާ އެއްދުވަހުން އަނެއް ދުވަހަށް މިދަނީ ނިކަމެތިވަމުން، ނުއެއް ކެވޭ. އެއް ދުވަހު ގްރުއާން ކުލާހަށް ދެވިއްޖެއްޔާ އަނެއް ދުވަހަކު ނުދެވޭނެ."\nމިއަހަރު ވެސް އާސަންދަ ހޯދުމަށް ދެ ފަހަރު ހުށަހަޅާފައިވާކަން ފާހަގަކޮށް ނަސްވާ ބުނީ، ބޭރަށް ދިއުމަށް ދަރިފުޅަށް އާސަންދަ ލިބިފައި ނުވާތީ ޖެންޑާ މިނިސްޓްރީއަށް އެކަމާއި ގުޅިގެން ލިޔުމެއް ހުށަހަޅައިދޭނެ ކަމަށް ޑޮކްޓަރުން ބުނާ ކަމަށެވެ.\n"އާސަންދަ އޮފީހުން ބުނަނީ އެންސްޕާ މެދުވެރިކޮށް އިންޖެކްޝަން ގެނެސްގެން ޖަހާށޭ. އެހެން ބުނާތީވެ ޓްރީ ޓޮޕް ހޮސްޕިޓަލުގަ ވެސް އަޅުގަނޑު އެވާހަކަ ދެންނެވިން. ދެންނެވީމަ ޑޮކްޓަރުން ބުނަނީ ސްޕެޝަލިސްޓެއް ނެތް ތަނެއްގައި އެވަރުގެ ކުއްޖަކަށް އެވަރުގެ ފަރުވާއެއް ކުރާކަށް ތިމަންނަމެނަކަށް ނުކެރޭނޭ،."\nނަސްވާ އިތުރަށް ބުނީ، ދަރިފުޅުގެ އުމްރާ އަޅާބަލާއިރު އެކުއްޖާގެ ބަރުދަނުގައި ހުންނަނީ އެންމެ ނުވަ ކިލޯ ކަމަށެވެ. އާސަންދައިގެ ދަށުން ފަރްހީނަށް ބޭރުން ފަރުވާ ހޯދިފައި ވަނީ އެންމެ ފަހަރެކެވެ.\nފަރުހީނަކީ އޭނާގެ މަންމައާ ބައްޕަގެ ހުރި ހަމައެކަނި ދަރިފުޅެވެ. އެކަމަކު އޭނާއާ އެއްބަފައި ހަތަރު ކުދިންނާއި އެއްބަނޑު ދެ ކުދިން ތިބެއެވެ. އަދި އެ ހަތް ކުދިން ބެލުމުގެ ޒިންމާ އަދާކުރަމުން އަންނަނީ ވެސް ނަސްވާއެވެ.\nފަރުހީންގެ މޫނު މައްޗަށް ހިނިތުންވުމެއް ގެނައުމަށް އެ އާއިލާއިން މިވަނީ މިއަދު ތި އެންމެ ބޭފުޅުންގެ ދީލަތި އެހީތެރިކަމަށް ވަރަށް ބޮޑަށް ބޭނުންވެފައެވެ.\nބީއެމްއެލް އެކައުންޓު ނަންބަރު: 7730000190827\nފޯނު: 9968215 - އައިމިނަތު ނަސްވާ (މަންމަ) - 9910819 - މުހައްމަދު ރަޝީދު (ބައްޕަ)\nއެކައުންޓް ނަމާއި މަންމަގެ ނަމާދިމައެއް ނުވޭ.\nމިދިޔަ އަހަރު ނަސްވާގެ ބައްޕަ ޢަބްދުލް މަޖީދު އަށް އެހީ ހޯދަމުން ދިޔަ. ނަސްވާގެ ބައްޕަ ނިޔާވިތާ އެއްހަފްތާ ފަހުން ފަރުހީން އަށް އެހީ ހޯދަން ޕޯސްޓް ކުރަންފެށި. މިކަން ވަރަށް ބޮޑަށް ބަލަންޖެހޭ. މިފަދަ މީހުންނާ ހެދި އެހީ އެންމެ ބޮޑަށް ބޭނުންވާ މީހުންނަށް އެހީ ދިނުމަށް މީހުން ފަސްޖެހޭ. ނަސްވާ އަށް ހެޔޮ ވިސްނުން ދެއްވާށި. އާމީން\nތިއިންޖެކްޝަން ޖެހުމަށް ރާއްޖެއިން ބޭރަށް ދާކަށް ނުޖެހޭނެއެވެ. ތިއިންޖެކްޝަނަކީ ހަކުރު ބަލީގެ މީހުން ޖަހާ އިންސިއުލިން އިންޖެކްޝަން ފަދައިން ޕެން އެެއްގައި ހުންނަ އިންޖެކްޝަނެކެވެ. ޑޮކްޓަރު ލަފާ ދީފައިވާ އަދަދަށް އެެއިން ޖެހީމައި ނިމުނީއެވެ. ކުއްޖާ ވަކި ވަރަކަށް ބޮޑުވުމުން އަމިއްލައަށް ވެސް ޖެހިދާނެއެވެ . ޢެންސްޕާއިން އިންޖެކްޝަން ގެނެސް ދެންޏާ ތީގައި ހާސްވާންވީ ކަމެއް ނެތެވެ. ޢުފެދުމުގައި ހަށިގަނޑުގައި ގްރޯތު ހޯމޯން އުފައްދާ ވަރު މަދު ވީމައި، ތި ބަލީގެ ފަރުވާ އަކީ ގްރޯތް ހޯމޯން އިންޖެކްޝަން ޖެހުމެވެ. މިއީ ހަކުރު ބަލީގެ ކުދިންގެ ގައިގައި އިންސިއުލިން އުފައްދާ ވަރު މަދުވުން ފަދަ ބައްޔެކެވެ.\nމިއީ ދޮގުހަދާ އޮޅުވާލައިގެން ފައިސާ ހޯދަމުންދާ ބައެއް


Ali Waheedh ge massala High Court in beyru kollaifi\nޢަލީ ވަޙީދުގެ މައްސަލަ ހައިކޯޓުން ބޭރުކޮށްލައިފި\n-5days ago0- ހަނާން ހުސައިން\nރޭޕް ކުރަން އުޅުނު ކަމުގެ ކުށުގެ އިތުރުން، ޖިންސީ ކުށުގެ އިތުރު ހަ ދަޢުވާއެއް އުފުލާފައިވާ ކުރީގެ ޓޫރިޒަމް މިނިސްޓަރު ޢަލީ ވަޙީދުގެ ޕާސްޕޯޓް ދޫކޮށްލަން ކްރިމިނަލް ކޯޓުން ނެރުނު އަމުރުގެ އިސްތިއުނާފު މައްސަލަ ހައިކޯޓުން ބާޠިލުކޮށްފިއެވެ.\nޢަލީ ވަޙީދު މިހާރު ދިރިއުޅުއްވަމުން ގެންދަވާ އެޑްރެސް ހޯދުމަށް ޕްރޮސިކިއުޓާ ޖެނަރަލް އޮފީސް (ޕީޖީ)އަށް ހައިކޯޓުން ދިން މުއްދަތު އިއްޔެއަށް ވަނީ ހަމަވެފައެވެ. ނަމަވެސް އެ މުއްދަތު ހަމަވީއިރުވެސް، އެޑްރެސް ހޯދިފައެއް ނުވެއެވެ. އަދި އެކަން މިހާރު ޕީޖީގެ ފަރާތުން ކޯޓަށް ވަނީ ހުށަހަޅާފައެެވެ.\nޢަލީ ވަޙީދަށް ކުރާ ދަޢުވާ ފޯމު ބާޠިލުކުރީ އޭނާ، މިހާރު ދިރިއުޅޭ އެޑްރެސް އެނގުމުން އަލުން މައްސަލަ ހުށަހެޅުމުގެ ފުރުޞަތު އޮންނަ ގޮތަށެވެ.\nޖިންސީ ގޯނާ އާއި ގުޅޭ ހަތް ދަޢުވާއެއް ޢަލީ ވަޙީދުގެ މައްޗަށް އުފުލާފައި ވަނިކޮށް އޭނާ ރާއްޖެއިން ބޭރަށް ފުރިއިރު، ޢަލީ ވަޙީދު ފުރިކަން އެނގުނީ ނޫސްތަކުން އެ ޚަބަރު ފެނުމުން ކަމަށް ރައީސް އޮފީހުގެ ތަރުޖަމާނު މުޙައްމަދު މަބްރޫކް ޢަޒީޒު މީގެ ކުރިން ވިދާޅުވިއެވެ.\nއީސީގެ އިދާރާގެ ތެރެއަށް ވަދެވަޑައިނުގަންނަވާކަމަށް ރައީސް ނަޝީދު ވިދާޅުވެއްޖެ024 minutes ago\nކެބްއެމްވީ އެޕް، ރޯދަ މަހު ޓެކްސީ ޑްރައިވަރުންނަށް މުޅިން ހިލޭ!032 minutes ago\nމާލެ ސިޓީގައި ފިޠުރު ޒަކާތް ބަލައިގަންނާނެ ގޮތްތައް އިސްލާމިކް މިނިސްޓްރީން ހާމަކޮށްފި057 minutes ago\nޤާނޫނުގައިވާ ގޮތަށް ވޯޓުގެ ކަންތައްތައް ކުރިއަށް ގެންދިއުމުގެ ފުރުޞަތުދޭން ޕީޕީއެމްއަށް ގޮވާލަން: އެމްޑީޕީ01 hour ago\nބައެއް ވޯޓުފޮށިތައް އަލުން ގުނާތީ އިދިކޮޅުން އީސީ ކައިރީގައި މުޒާހަރާ ކުރަނީ!02 hours ago\nމާލޭގައި ޤާއިމުކޮށްފައިވާ އެފްއެސްއެމްގެ ފިއުލް ޝެޑްތައް ހުޅުވާފައި ހުންނަ ގަޑިތައް ބަދަލުކޮށްފި02 hours ago\nދިވެހިންނާއެކު އިނގިރޭސި ސަފީރުވެސް ރޯދައަށް! 13hours ago\nސަލްމާން މިސްކިތް ނުހުޅުވި ލަސްވަނީ ސައުދީން ވަޑައިގަންނަވާ ބޭފުޅުންނަށް ވަޑައިގެންނެވޭ ފަދަ ހާލަތަކަށް ނުދާތީ: މިނިސްޓްރީ 1 17 hours ago


Mission Impossibel6ge namaky "Fallout" | Mihaaru\nޓޮމް ކްރޫޒް: ނުރައްކާތެރި ސްޓަންޓްތައް އަބަދު ވެސް އަމިއްލަ އަށް ހަދާ.\n28 ޖެނުއަރީ 2018 - 06:13\nމި އަހަރުގެ ޖުލައި 27 ގައި ސިނަމާތަކަށް ގެންނަން ނިންމާފައިވާ ފިލްމްގެ ނަމަކީ "މިޝަން އިމްޕޮސިބަލް: ފޯލްއައުޓް" އެވެ. ފިލްމްގެ ނަން ކްރޫޒް އިއުލާންކުރީ އިސްޓަގްރާމްގަ އެވެ.\nމިދިޔަ އަހަރުގެ އޮގަސްޓް މަހުގެ ތެރޭގައި ލަންޑަންގައި ފިލްމްގެ އެކްޝަން މަންޒަރެއް ނަގަން އިމާރާތެއްގެ މަތިން އެހެން އިމާރާތެއްގެ މައްޗަށް ފުންމައިލަން އުޅުމުގެ ތެރޭގައި ކަކުލަށް އަނިޔާވި ނަމަވެސް، އެކަމުގެ ސަބަބުން ފިލްމްގެ ޝޫޓިން އަށް މާ ބޮޑު ބުރުލެއް ނާރާކަން ކްރޫޒް ވަނީ އިސްޓަގްރާމްގައި ބުނެފަ އެވެ. އެގޮތުން ފިލްމްގެ ސްޓަންޓްތަކެއް ހަދަނިކޮށް ނަގާފައިވާ ފޮޓޯތަކެއް ފޭނުންނާ ހިއްސާކޮށްފައިވެ އެވެ.\nއެކަމަކު ދަ "ގްރަހަމް ނޯޓަން ޝޯ" ގައި ކްރޫޒް ވަނީ ކަކުލަށް ލިބުނު އަނިޔާ އަދިވެސް އެއްކޮށް ރަނގަޅު ނުވާ ކަމަށް ބުނެފަ އެވެ.\nކްރޫޒް ފިލްމްގެ ނަން އިއުލާންކޮށްފައި.\n"ސީރިއަސް އެއްވެސް މައްސަލައެއް ނެތް. އަހަރެމް ހަމަ ބަރާބަރު،" އަބަދު ވެސް އަމިއްލަ އަށް ނުރައްކާތެރި ސްޓަންޓްތައް ހަދަން މަޝްހޫރު 55 އަހަރުގެ އެކްޓަރު ބުންޏެވެ.\nއޭނާ ބުނީ އަދިވެސް ފިލްމްގެ ވަރަށް މުހިއްމު އަދި ގިނަ ސްޓަންޓްތަކެއް ޝޫޓް ކުރަން އެބަހުރި ކަމަށެވެ. އެހެންވެ ފަރުވާ އަށް ކޮންމެ ދުވަހަކު ވަރަށް ގިނަ ވަގުތު ހޭދަ ކުރާ ކަމަށް ބުންޏެވެ.\n"ފޯލްއައުޓް" ގެ ޝޫޓިންގެ ތެރެއިން.\nކްރިސްޓޯފާ މެކްކްއަރީ ޑައިރެކްޓް ކުރާ "މިޝަން އިމްޕޮސިބަލް: ފޯލްއައުޓް" ގައި ކްރޫޒާ އެކު، ފަސް ވަނަ ފިލްމުން ވެސް ފެނިގެން ދިޔަ ރެބެކާ ފާގަސަސް، އެލެކް ބޯލްޑްވިން އަދި ސައިމަން ޕެގް ފަދަ ތަރިން ފެނިގެންދާ އިރު، ކާސްޓާ އަލަށް ގުޅުނު ތަރިންގެ ތެރޭގައި މޭން އޮފް ސްޓީލް (2013) ގައި ސްޕަމޭންގެ ރޯލް ކުޅުނު ހެންރީ ކެވިލް ހިމެނެ އެވެ.